
Amit a Netről most véletlenül vagy szándékosan leszedtél, az a szépremé- 
nyű HUN /[VINDUSTRIAL / IV TECH ipari elektronikus zenei és szubkulturá- 
lis webmagazin gyűjteményes kiadása PDF-ben. Ez a kiadvány tartalmazza 
az industrial.hu, majd 2004 és 2009 között a hit.nervesaw.hu címen 
megjelent esszéimet, interjúimat, riportjaimat és mindenféle egyéb íráso- 
mat az industrial és a dark underground rajongók és alkotók belterjes és 
izgalmas világáról. Ezzel a megjelenéssel a magazin életében lezárul egy 
korszak, viszont elkezdődik egy új. Most hobbiszerzőként és alkotóként visz- 
szaemlékszem az egyszemélyes projektem kiemelkedő pillanataira és egy- 
ben a nehézségeire is. Tisztelettel és köszönettel adózom mindazoknak, 


akik e magazin készítésében akár kicsit is támogattak, olvasták és figyelték 


hosszú, nehézkes alakulását. 


Ez az én ajándékom nektek. 

Magyarországon a 90-es években még működött az underground 
electro-industrial scene szubkulturális médiája. Mára ezek csak 
múltba veszett szilánkok, széttaposott klaviatúrák. Szépemlékű, a 
számítógépek hőskorában szerkesztett fanzinsorozatok, e-zine-ok, 
felbukkanó és letűnt weboldalak. Napjainkban minden komolyabb 
önszerveződő csoportnak, kulturális közösségnek van valamilyen 
szaklapja, saját kiadványa, rétegzenei stílusok képviselői tömörül- 
tek, hogy rendezett és rendszeres információs csatornákkal, tudás- 
bázissal lássák el az érdeklődő, újonnan bekapcsolódó közönséget. 


Hazánk makroszintjén bizonyos rokonsági szubkultúrák azonban 
szeparálódtak, elzárkóztak, illúziójukat vesztették, vagy épp ellen- 
kezőleg: elsodródtak a divattal, a mainstream örvényeivel, beleful- 
ladtak saját egoizmusukba. Villongások, egymás gyors és ideges 
leszólásai, FFW-k és intolerancia férkőztek be a hétköznapjainkba. 
Ami egykor egységes és értékes volt, az most darabokban hever. Rá- 
adásul pillanatok alattminden értelmét veszti a feltörő indulat miatt. 


Ebből a táptalajból és életérzésből indulva a HUN INDUSTRIAL 
TECH már megint csak egy új és abszolút fölösleges színfolt. Nem 
rivális, nem is egy újabb, szükségtelen frontvonal, hanem a ko- 
rábbi vagy épp jelenleg futó patternek összeillesztése, rekonstruk- 
ciója az electro-indusztriális zene vitathatatlan reneszánszában az 
érdeklődők, új felfedezők, és nem az örökké elégedetlenkedők és 
szőrszálhasogatók számára. 


001 Ez itt a HUN /N INDUSTRIAL /N TECH 


Mert az industrial továbbra is eleven. Lemezek jönnek ki, új zene- 
karok születnek, régiek támadnak fel és a technológia is zakatol 
mellettünk tovább. Erről pedig érdemes szólni, véleményt kifejte- 
ni, híreket megosztani és informálni. Akinek kedve van, industrial 
blogot, egyfajta psychocyber énregényt olvashat itt. Akit a tech 
izgat fel, az software és hardware hírekre figyel, aki meg visualra 
vágyik, de nem identitászavaros kamaszok fotósessionjei között 
akar turkálni, az nézegeti az esztétikailag kifogástalan trafók, sze- 
relvények, kiégett, elhagyott gyárak, iparnegyedek fotóit a galériá- 
ban. Aki meg csak úgy pusztán arra kiváncsi, hogy miképp látja a 
szubkulturánk a különféle médiatermékeket, tévét, rádiót, netet, 
filmeket (amik nem mindig vesznek minket számba mint egyedi 
véleménnyel, identitással és életstílussal rendelkezőket), az ismét 
jó helyre kattint. 

002 Vérátoömlesztés 


Ami eddig felhőtlen és korrekt volt, annak (végleges) tönkre- 
menetele már évek óta rendszeresen őszre és télre pozicionálja 
magát, feltételes reflexet alakítva ki az agyban és a gyomorban. 


Savak itt is, ott is. 
Az (eddig fontosnak hitt) emberi kapcsolatokban meg pláne. 


Elvesztettük a jelet örökre. 


Gondosan és fájdalmasan szétmart viszonyok, visszaállíthatatlan 
állapotok. 


Évek óta ezzel indul a vészterhes közeledés a tél felé. Mikor 
üres-álmos szemekkel a jéghideg balkonon ülve befordulva lesed 
a beborult eget, miközben rendezett V-alakzatban, kicsi néma 
bombázókként suhan át tompult fejed fölött egy-egy madárraj, 
talán magában hordozva a gyilkos vírust. 


A boldog 80-as években még csak pesszimisták voltunk, a 90-es 
évekre nihilistákká változtunk, de mik lettünk a 2000-es évekre? 
Mindent felmaró, cinikus és irányt vesztett savcsoportok lettünk. 
Árnyékai, hamis lenyomatai önmagunknak és a mesterterv sze- 
rint szétdeformált világunknak. 


Az egész Földön fel kellene szaggatni minden betont (igen, az 
egymásra öntött sokadik réteget is), ledöngölni minden zöld és 
természetes területet, munkagépekkel abszolút laposra egyen- 
getni és ráhúzni egy ötméteres vastag végső betonréteget. Le 
kell betonozni az egész bolygónkat, hogy végre nyugalom legyen. 
Az pedig kötelező érvényű, mire elkészül és megköt az utolsó 
négyzetméter is, nekünk a betonréteg alatt kell lennünk. 


Lehetőleg arccal lefelé. 

003 Retribution: A ráncfelvarrás története 


A tartalom és a design is a 2004-es indításkor még sikkes- 
nek és modernnek tűnt, a menürendszerben volt egy előre 
kitalált hierarchia, de nélkülözött mindenféle rugalmassá- 
got és a menüpontok valósággal követelték azt, hogy oda 
tartalom legyen beszúrva (még ha nem is minden pont 
állandóan frissítendő). A régi H.I.T. megért egy szikrányi 
designigazítást félidőben, mikor a ghostwalk memetic in- 
terferencia-hullám felkerült a főoldal bal zöld mezejébe, 
de ettől többet nem is hegesztettem rajta, mert nem volt 
értelme, úgy volt szép, ahogy. 


Azon dolgoztam mindig is, hogy a H.I.T. maradjon csak egy 
karcos, rozsdaflekkes és iparilag patinás zenei és szubkul- 
túra magazin. A következő oldalakon a vizuális evolúció 
köztes állomásai láthatók. 


http://hit.nerv 5. 

004 Mi az INDUSTRIAL? 


Experimentális. Elektronikus. Gépies. Fémes. Intelligens. 
Aggro. Techno. Alternatív. Független. Noise. Ambient. 
Hangkollázs. Avantgárd. Performance. Militáns. Improvizá- 
ció. Ipari. Zene. 


Csak néhány azokból a fogalmakból és jelzőkből, amik az 
indusztriál stílusmegnevezéshez kapcsolhatók. Az indusztriál el- 
sősorban Zenei irányzat, de egyéb művészeti rétegekben is kép- 
viseltetett, kezdve a gyárak architekturális szépségétől, a modern 
independent divaton át a cyberpunk irodalomig. Az indusztriál 
története egészen a dadaizmus, futurizmus és akcionizmusig 
húzódik, a század eleji művészeti mozgalmakig, amelyben már 
felbukkantak ipari jellegű stílusjegyek. Valójában az indusztriális 
zene születéséről a 60-as 70-es évektől kezdve beszélhetünk, 
amikor az elektronikát hangformálásra, zenedarabok készítésé- 
re kezdték használni. Karlheinz Stockhausen a 60-as években 
a klasszikus zenét reformálta át elektronikus hangforrásainak 


Indusztriális Zenét 
Indusztriális Embereknek! 


alkalmazásával, a 70-es években a Kraftwerk tette populáris- 
sá és nevezte zenéjét techno-pop-nak. A technológia sokoldalú 
használata a zenekészítésben egyre több művészt inspirált és a 


80-as évekre vált igazán elterjedtté a dark, new wave és punk 
hullámban. Általánosan elfogadott, hogy az indusztriális zene fo- 
galmát 1976-ban Throbbing Gristle tagjai által alapított Industrial 
Records jegyezte, amely akár ellenállási mozgalomként is tekint- 
hető a hagyományos zenei klisék, a rock és a populáris kultúra 
ellenében. A hangok és zajok transzformálásával, merész muU- 
tálásával oly módon akarták átformálni a rockzenét, hogy az a 
kívülálló, lázadó értelmiség számára menedéket jelentsen a tö- 
megzene unalmasságában. A divat ellenség volt, a stílus pedig 
irreleváns. Ott volt még emellett a hazug politikától és hideghá- 
borútól megcsömörlött fiatal generáció, akik nem akarták már 
felvállalni elődeik konzervativizmusát és szemellenzősségét. A ze- 
nében politika volt, régi, merev és meghasonlott értékrendszerek 
tagadása, lázadás és a technológia fetisizálása. Olyan zenekarok 

kerültek ki az Industrial Records gondozásából az "Indusztriális 
Zenét Indusztriális Embereknek" szlogen alatt, akiknek az alko- 
tásait egyszerűen lehetett miszticizálni, ugyanakkor a befogadá- 
sára csak érett, gondolkodó és a jelenen változtatni akaró em- 
berek voltak képesek. Monte Cazzazza, a Clock DVA, Cabaret 
Voltaire, Throbbing Gristle, Leather Nun, és a híres lázadó író 
William S. Burroughs jelentik e kezdeti kor építőköveit. A zenei és 
szövegi témák a társadalom, politika, cenzúra, egyenlőtlenségeit 
reflektálták, amik egyfajta burkolt illegalitásban művelt kritikát 
jelentettek. Ezek voltak az első csapások az információs hábo- 
rúban, mikor a propagandavezetőket át lehetett ejteni, ugyanis 
a szalagokon csak ismételt zajok és fémes hangkollázsok, egy- 
egy bemetszett, torzított emberi hangfoszlány vagy suttogás volt 
hallható. Az emberi elme nagy próbatétele volt ez, ügyes auditív 
átverés. Talált eszközökkel, kezdeti szintetizátorokkal és felvett 
zajokkal olyan zenei darabokat lehetett összekeverni, amelyek 
a beavatatlan hallgató számára csupán monoton zajként hatot- 
tak - tartalom nélkül. Független kiadóknak sikerült felvételeket 
átcsúsztatni az ellenőrzésen, az ipari lárma mögött ott volt mégis 
a tudás, csak a legjobb agyak voltak képesek feldolgozni azt. 
Szabad gondolkodók szellemi táplálékává vált. 


Az indusztriális zene fokozatos átalakuláson ment át, a technika 
fejlődésével a korai 80-as években új kísérletezők jelentek meg, 
territoriális tagolódás kezdődött, gyakran hiánypótló otthoni ze- 
nebarkácsolásból évek múltán irányjelző, a stílust finomító vagy 
éppen teljesen felbontó majd újra összerakó csoportok bukkan- 
tak fel. Olyan nagy neveket kell említenünk itt, mint az SPK, 
Einstürzende Neubauten, Test Department, Laibach, Rythm and 


Noise, Ono, Trial. A 80-as évek közepére az indusztriál lázadó 
jegyei mellett megjelent a szórakoztató háttere is. Egyre nagyobb 
lett az igény. a táncolhatóságra, énekelhetőségre és könnyebb fo- 
gyaszthatóságra. Ekkor lépett be az EBM (Electronic Body Music) 
fogalma, amely az elektonikus zene, a testek mozgása és a tánc 
összekapcsolódásából született. Dallamosabbá kezdtek válni a 
felvételek, bekerültek a lemezek az underground klubokba és a 
harsány zajharapásokra és fémes ütésekre ki lehetett adni a heti 
meló után a fáradt gőzt. Az agresszivitás azonban kontrollált volt, 
az indusztriált hallgatók szigorúan önfegyelmezetten élvezték az 
erőt, amelyet a zene közvetített nekik. Skinny Puppy, Revolting 
Cocks, Ministry, Front242, Front Line Assembly, Nitzer Ebb szol- 
gáltattak ritmusos, táncolható és otthoni elmélyült hallgatásra 
egyaránt alkalmas felvételeket. Az energiatöbblet, a keménység 
és a test megdolgoztatása elvezetett a hidegháború utolsó éve- 
ire egy bizonyos stílusjegyhez: az előadók egy része militarista 
jelleget öltött, a számok háborúkról, fegyverekről, uniformisról és 


fémes ütésekre 
ki lehetett adni a heti 
meló után a fáradt gözt 


harcról is szóltak, a bizonytalanság és a III. világháborútól való 
félelem acélos kritikával keveredett és tükröződött a lemezeken. 
Sok esetben vád is érte az előadókat a használt szimbolizmusuk 
miatt, gyakran ragasztottak fasiszta vagy netán sátánista jelzőt 
olyan nagy jelentőségű művészekre, mint a Front242, a Laibach 
vagy a Wumpscut, akik a totalitarizmus felé haladó világ, az el- 

nyomás és egyenlőtlenség súlypontjaira mutattak rá zenéjükkel, 
filmjeikkel, videóikkal, artwork tevékenységükkel vagy éppen öl- 
tözködésükkel, megjelenésükkel. Minden esetben félreértelme- 
zett szimbólumok miatt, holott meggyőződés vagy gyűlöletkeltő 
eszmék vagy bármilyen kirekesztő ideológia sohasem állt a mű- 
vészi tevékenységük hátterében. 


A 90-es évekre az indusztriál kezdett kifulladni. Megváltozott a 
világrend, a társadalom, a fogyasztói szokások, az egész zene- 
ipar. Sok jelentős zenekar a 90-es évek közepéig még működött, 
de aztán egyre ritkábban jöttek ki új és nagy hatású albumok. A 
technológia hiába tökéletesedett egyre jobban, a számítógépek, 
jobbnál jobb szintetizátorok csupán ellaposították, megpuhítot- 
ták a zenét, amely átment csupasz elektronikába. A szinti-pop is 
elvesztette a talajt, sokan áttértek instrumentális zenélésre. Szá- 
mos egyéb ágra szakadt szét a mozgalom, lett ebből techno (U96, 
LFO, stb.), lett belőle industrial-rock és industrial-metal-tech 
(Ministry, Die Krupps, Fear Factory, Nine Inch Nails, Zeromancer, 
Marilyn Manson), lett belőle electronic (Haujobb, Covenant), lett 
belőle rave, house, trance és a 90-es évek végére, a 2000-es 
évekre felsorakozott még emellé a neofolk, gothic, és napjainkra 
a sokat vitatott future-pop. Az indusztriális zene, kultúra és élet- 
érzés azonban mégsem halt ki teljesen. Földrajzilag nincsenek 
határai, de koncentráltan az európai és az amerikai kontinens- 


re lokalizálható. Európában, Amerikában és Kanadában számos 
electro-industrial zenei klub. működik, az oda látogatók életkora 
20 és 45-év között mozog, független, fiatal, másként gondol- 
kodó, de ebből adódóan kissé befelé forduló emberek. A szub- 
kultúrára jellemző a békés együttélés, a tolerancia, a kialakult 
értékrendszer és életmód. Az indusztriál olyan zenei anyagokat 
hozott létre, amelyek időtlenek, ma is megállják a helyüket az 
egyetemes zenetörténelemben, és habár a világunk jelentősen 
megváltozott, vele együtt a témák is, sokak számára még ma is 
komoly értékkel bírnak, a klasszikus indusztriál előadók anyagait 
újra és újra előveszik, a mai"modern elektronikus zenére is fontos 
hatással vannak. 


Magáról a történelemről beszélni vagy írni nem lehet teljes töké- 
letességgel, Így az indusztriál történetéről sem. Nem lehet min- 
den ágát, jellemző stílusjegyeit, képviselőit és műveit egyszerre 
teljesen átfogóan felsorolni. 


Az indusztriálról, mint több évtizedes zenei stílusról, szubkultú- 
ráról, művészi önkifejezési formáról lehet beszélni. A fogyasz- 
tói tömegkultúráról, a futószalagos sztárképző zeneiparról és 
kommersziális divatról nem. II 

005 A Média mostohagyermeke 

Panaszkodni trendi ][ Panaszkodni nagyon trendi ma Ma- 
gyarországon. A panaszkodás, jajveszékelés orákuluma egy izmos 
kis evolúciót tudthat maga mögött. Ehhez szoktatott bennün- 
ket a történelem, ezt tanultuk szüleinktől, ezt láttuk a tévében, 
ezt hallottuk az utcán az ismerősöktől, barátoktól. Hogy nekünk 
mennyire rossz, mennyi baj ér bennünket és egyébként sem 
figyel ránk senki, csak ha jól ki akarnak bennünket használni, 
megfejni, becsapni. Aztán jól otthagynak. Érdekképviseletért, fo- 
gyasztóvédelemért sír a szánk, ágálunk, hogy mindent a pénz és 
a hatalom mozgat. Nincs ez másként a zenei életben sem. 


Mint az utcai árus ] Mialatt magyar zenei tévéadók jöt- 
tek-mentek (TOP TV, erre emlékszik még valaki? 2Z--, VIVA), 
kereskedelmi rádiók afféle messiási öntudattal bódítanak ben- 
nünket úton-útfélen a profitra éhes kiadók tömegszennyével, 
ránkerőszakolják eladandó "slágereiket", hasonlóan, mint a 
sétányon kibatyuzott illegális árus a márkás (de hamis) arany- 
órát és vagonról "leesett" sportcipőmárkáit. Orrunk alá dugja, 
elgáncsol, feltartóztat, hogy vedd meg. Persze van, aki megveszi, 
ebből lesz a mainstream, a dolgok fő sodrási iránya, amerre a 
tömeg megy. 


Visszamenni egy évtizeddel az időben. Net se volt. 
Mikor industrial és ebm csak kazettákon kevergett szűk kis cso- 
portok között, rozzant kazettás deckeken másoltunk 242-t meg 
Nitzer Ebbet, meg a Mariahilferstrassen beszerzett kétkazettás 
noname magnók torkán nyomtunk lefelé tömegével a kuriózum 
és féltve őrzött kazettáinkat. Alulról szerveződő igazi underground 
csoportok voltunk. Sejtettük, hogy csak önmagunkra számítha- 
tunk, árucsere és terjesztés volt csak, a divatirányzatoknak nyoma 
sem volt. Jelei pedig, hogy az Ifjúsági Magazin, a Kossuth Rádió, 
netán az MTV is foglalkozik majd velünk és kedvenceinkkel, plá- 
ne nem. Bátor és elszánt emberek külföldről beszerzett informá- 
ciókból, interjúkból, fordításokkal és sok sok munkával igényes 
alternatív fanzinokat gyártottak (Virus, Phobia), amik ma már a 
szubkultúránk féltett kordokumentumai. Azzal foglalkoztunk, ami 

érdekelt bennünket. Lelkünk mélyén tudtuk: a média tekintete 
sosem fog ránk vetődni, akár alkotók, akár befogadók vagyunk. 


Mi a helyzet manapság? ] A Média mostohagyermekei va- 
gyunk. A Média totál kikapcsolta az indusztriált. Számára elektro- 
nikus csatornából csupán a populáris tánczene létezik, ami mellé 
nemcsak discokat, márkás színes ruhadarabokat, drága parfümö- 
ket, energiaitalokat, topDJ-k keverményeit és látványosan nagy 
adag drogot lehet elsózni, reklámozni. Rotation Club. Egyik nap 
ez, másik nap az. Vonaglás a rúdon. Ami egy kicsit is mélyebb- 
ről szól, azt érdemes mélyebbre taposni, fel ne dugja spleenes, 
sötét, kiborotvált fejét mégegyszer. Itt nem lehet fegyverropo- 
gás-imitációt, némi aktuálpolitikai, humánkatasztrófális témák- 
ról szót ejteni, hogy illene már bele a szombat esti partilázba? 


Posztindusztrál ] Na jó, legyünk kicsit az objektivitás mellett 
is: posztindusztriális korban élünk. Az ipar már láthatatlanná vált, 
a modernizáció eltörölte a csikorgó fogaskerekek mítoszát, fino- 
modnak a technológiák, számítógépek törtek be, jön a wetware, 
a nanotech, ezek már nem adnak ki gépies, fémes és csattogó 
hangokat. Ugrottunk egy hypernyit az időben. Hartmut Böhm azt 
mondja: "A modern kultúra technomorf, azaz főbb megjelenési 
formái technikailag meghatározottak." Mi magunk viszont tech- 
nikailag megszállottak vagyunk. 


Develop: minden adott ]Í A panaszkodás trendjétől indul- 
tunk. Mikor panaszkodtunk, hogy nekünk a tévé kedvenceinkről 
semmit nem mutat, nem ír rólunk egyetlen újság sem, a zenék, 
amik lázba hoznak bennünket, nem mennek rádiókban, és ez 


így is marad örökre, nem számoltunk a következővel: Hosszú volt 
az út, a stílus megismerésétől a mai napra megteremtett hazai 
electro-industrial színtérig. Belenyugodtunk, hogy mi leszünk a 
legelhanyagoltabb szubkultúra és csak bizonyos (hang)határsáv- 
okban ténykedhetünk. De ne feledjük el, hogy az első kazetta- 
másolásoktól, a próbálkozó magyar zenekaroktól, a fanzinoktól, 
a hazai szűk disztribúciótól mostanra hová értünk el. Ország- 
szerte vannak klubok, baráti társaságok, internetes csoportok, 
underground DJ-k, ipari zaj- és képzőművészek, időnként egy-egy 
nagyobb zenekaris tiszteletét teszi nálunk, mi is egyre gyakrabban 
kizarándokolunk külföldi monstre fesztiválokra, megakoncertekre, 
klubokba, barátaink szerte a világon szétszóródva tartják velünk 
a kapcsolatot, számolnak be ottani eseményekről, megjelené- 
sekről, az Internet és a számítógépek pedig egyszerűen kipöc- 
költék a noname kétkazettás magnót, magát a kazettákat is, de 
még a népbutító televíziót is. Bármelyikünk bármit megkaphat, 
megtalálhatja a kapcsolatot a hasonló érdeklődésű emberek- 
hez, információgazdagságba nyúlhat, saját műsort szerkeszthet 
otthonában, streamelt rádióadásokat hallgathat és netes fóru- 
mokon lehet jelen, ha ehhez a szubkultúrához kíván tartozni. 


Fölösleges várni egy elborult médiamágnás eljövetelét, aki majd 
külön tévécsatornát vagy rádióállomást, netán zenei szaklapot 
hoz majd országunkba. Ebben nincs biznisz, ennek a stílusnak 
a tömege alvilági és láthatatlan, a közhiedelem tudatlansága 
pedig néha egyenesen gonosznak, sátáninak tartja a "fekete" 
zenét hallgató közönséget. Magunkra vagyunk utalva. I 

A boldog békebeli 90-es években a 
Music Television kódolatlanul sugárzott 
120 perc és Post Modern műsoraival 
egész Európára szórta vasárnap estén- 
ként independent művészek ipari videó- 
it. A mára profitéhségében szemtelenül 
elkurvult kereskedelmi és zenei csator- 
nák által már egyáltalán nem vállalható 
fel, hogy bizonyos underground szubkul- 
túrák vizuális igényét alkalomadtán ki- 
elégítsék vagy szolgálják. 


A electro-industrial zenei műfaj elszepará- 
lódva az évek során elburjánzott kommersz 
vadhajtásaitól, a techno, a trance, house, 
goa, futurepop, gothic terméseitől, föld- 
alatti entitásával és a hálózaton történő 
fájlcserélős szabadkereskedelmével maradt 
fönt a 2000-es évek kultúrdömpingjében. 
Nem győzedelmeskedett túlzottan, kis cso- 
portokba rendeződött közösségekhez jutott 
el, akár a kísérleti filmek és animációk, 
fenntartva a szabadság és függetlenség jel- 
szavait. Performansz művészek, videoDJ-k 
fellépéseik erősítéseként a színpadtér hát- 
terébe vetített rövidfilmekkel támasztották 

alá zenei munkásságukat, vagy éppenség- 
gel kimondottan televíziós sugárzásra szánt, 
különféle helyszíneken leforgatott, majd 
szoftverekkel apró darabokra összevágott 
és eltorzított klippeket készítettek, amik az- 
tán kis szerencsével az adásszerkesztők bó- 
biskolása alatt hétvégén éjfél után esetleg 
adásba is kerülhettek. Többnyire azonban 
csak az Internetről digitalizált formában cso- 
rogtak le a rajongók merevlemezeire. 


Az industrial zenével és videóművészetével 
korunk médiája totális hadilábon áll. Az egy- 
szerű tömeg számára a sötét tónusú, dep- 
resszív és roppant gyors vágású ipari zenei 
videók, melyek köszönőviszonyban sincse- 
nek a hagyományosan. csillogó  reklámfil- 
mezéssel vagy az eladást katalizáló, popu- 
láris videókkal, túlságosan erőszakosnak és 
gonosznak lettek kikiáltva, és a beküldött 
kazetták rendszerint a műsorszerkesztők 
szemétkosarában landoltak. A média az 
industrial videókat - mint kitagadott mos- 
tohagyermekét - több mint egy évtizede 
teljesen letoloncolta birodalmának alsóbb 
lépcsőiről is. 

Körülbelül ilyen 
képkockák 
pereghetnek le 

egy halálos üzemi 
balesetet elszenvedett 
gyári munkás életének 
utolsó perceiben. 

Hogy mi az oka ennek az igazságtalan diszkvalifiká- 
ciónak? Az indusztriális videók szívesebben választa- 
nak forgatási helyszínül elhagyatott gyárnegyedeket, 
roncstelepeket, bizarr és futurista architektúrákat, 
hogy aztán ipari megfigyelő kamerák objektívjein ke- 
resztül erősen pixellált képekkel láttassák a már jó 
ideje rothadásnak indult, de még mindig szánalma- 
san egy darabban agonizáló környezetünket. A bom- 
lás misztikusságának és retardáltságának ábrázolása 
az ipari videók elmaradhatatlan vizuális adaléka. E 
szubkultúra posztindusztriális életérzésének gerincét 
adó gépiesített és uniformizált világkép szándékosan 
zajosított montázsaival, igen sűrű, pár másodperces 
vágásaival és klausztrofóbiásan szűk snittjeivel, a 
néhol felbukkanó és epileptikus rohamokat imitáló, 
bizarr öltözékekben megjelenő zenészeivel bizonyára 
elrettentő erővel hathat. 


Körülbelül ilyen képkockák pereghetnek le egy halálos 
üzemi balesetet elszenvedett gyári munkás életének 
utolsó perceiben. Gyors vágásokkal teli, másodper- 
cekre jutó sűrített és sztatikus zajjal megkent képek 
sora egy többrétegűre préselt végeredményen, akár a 
zenei stílus hangépítészete, mintakollázsai szorosan 
fedik egymást. Nem ismeri még hírből sem a mini- 
malizmust, egyáltalán nincsenek letisztult, gondosan 
megkomponált képei, a kameramozgások idegesen 
kapkodnak objektumokon, figurákon, tárgyakon, bár- 
min, ami elé kerül. Nincs idő összpontosítani, akár- 


csak a hétköznapok robotikus emberi létében sem. 
Állatnak, rovarnak vagy hüllőnek kell ahhoz lenni, hogy 
néha szigorúan alsó perspektívából lássunk meg vala- 
mit, ami pillanatokon belül úgyis ránk omlik. A vér fé- 
tis, a zaj létszükséglet, a monotonitás pedig esszencia. 


Ritkán szerepelnek zenekari tagok a videókban, ha 
mégis, akkor igen kevés cselekménnyel, csupán apró 
gegekkel statisztaként, vagy tömény pózolással, hogy 
a munkázós zenében feszülő nyers erőt alakilag de- 
monstrálják. Erre legjellemzőbbek a szlovén , kultúrál- 
lamosító" Laibach zenekar filmjei, melyekben a tagok 
menetelései mögött elsunnyad a táj vagy a vetített 
környezet. Kedveltek a különféle militarista öltözékek, 
a sötét öltözködési etikett, a cyberware implantok, 
sötét védőszemüvegek és egyéb eszközök fejre, test- 

re aggatása. A görcsösen merev beállások, az eseti eksztatikus 
szaggatott táncok és elmebeteg gesztusok Marilyn Manson képi 
fegyvertárai, egyben gúnyos tükörképe is torzultságainknak. 


a-t ÉS 
88 "ye de A 


A klipprendezők szívesen nyúlkálnak a film noir, a horror, thriller és a 
sci-fi szerszámosládájában. A kanadai industrial egyik fő pionyírja, 
a Front Line Assembly a Mindphaser számához a japán Gunhed 
című sci-fiből ollóztatott össze magának egy videót. A meglepő kre- 
ativitással átgyúrt alkotás 1992-ben az MTV-n "Az év independent 
videója" díját nyerte el. Az eredeti film tartalmával (ami 2038-ban, 
a számítógépvezérelt valóság korában egy robotizált világban ját- 
szódik), hangulatával és képi világával szinte megegyező képsoro- 
kat forgattak le, csak ebben a zenekar tagjai szerepelnek, aztán 
ezeket a jeleneteket vágták össze a film egyes részeivel. Szinte 
észrevétlen a kétféle forrásanyag közötti különbség, teljességgel 
realisztikus, ahogy a zenészek a filmbeli kulisszák között egy tit- 
kos misszió során behatolnak a CYBORTECH CORPORATION ob- 
jektumába, hogy robotokat hatástalanítsanak vagy pusztítsanak 


el. A futurisztikus atmoszférában lassan előreosonó, fölfegyverzett 
kiborgokra rákopírozott decens számítógépes grafikák, a mélykék- 
ben és neonzöldben világító szűrt gépi feliratok villogása teszi a 
videót még inkább feszültséggel és izgalommal telítetté. 


A holland fotó és videóművész, Anton Corbijn, (aki számos zene- 
kar, köztük a Depeche Mode több klipjét és színpadterveit, hát- 
térvetítéseit is tervezte) a belga FRONT242 számára 1988-ban a 
Headhunter (Fejvadász) számhoz forgatott klippje az egyik nagy 
kedvence volt az independent zenei tábornak. A videó közpon- 
ti szereplője egy radírfejszerű figura, aki egy óriási méretű tojást 
cipel végig az interpoláris zajjal bevont Brüsszel jellegzetesen 
posztmodern városrészein, lépcsőin, megalomán épületei, szob- 
rai és terei között, szimbolizálva a fejvadászt és a befogott ide- 
ális alanyát (tojás) absztrakt fetisiszta-militarista szemszögből. 

Az indusztriál videókban a rotáció kihangsúlyozott mozgásforma. Kü- 
lönféle jelek, gépalkatrészek, fogaskerekek, elektronikus eraffitik járják 
vad és szédítő körtáncukat a gépies zene ritmusára. A kinetikus máz- 
ban mátrixszerű kódsorok potyognak át a képen, forráskódok pörögnek, 
gépi üzenetek villanak fel, vadászpilóták fölcsatolt headup-display-képein 
a komputerizált létünk, az ember-kiborgok, a brainware és a hálóza- 
tok összemosódásait hangsúlyozzák. Amit a japán Ghost In The Shell 
animesorozat részeiben láthatunk, az a dark-electro, ebm és industrial 
zenei videókon tekintélyes komputergrafikai munkák bruttó eredménye. 


Egy széthulló kaotikus világ létbizonytalansága vagy nyers ipari megszál- 
lottsága és túltechnologizált erőfölénye egy szűk befogadóréteg számá- 
ra. Fölösleges várni egy elborult médiamágnás eljövetelére, aki majd be- 
csempész ilyen felvételeket a köztudatba és az otthon ülő átlagpolgár 
képernyőire. Ebben nincs biznisz, ennek a zenei és vizuális stílusnak a 
tömege alvilági és láthatatlan. A közhiedelem tudatlanságát sosem lesz 
képes megtörni, retinájukat nem fogja tudni bombázni egyetlen J-Bone 
sem, hacsak nem egy Jones nevű átdrótozott delfin csapkod nekünk va- 
lahol egy eldugott medencében. Magunkra vagyunk utalva képi szubkul- 
túránkkal. Alkotói függetlenségünknek így a jó. I 

Egyszer egy igazi jóomunkásember, akit nevezetesen Árpi- 
nak hívtak (de nem a bunkerépítő, akire ti most gondoltok), 
már valahol 40 és 50 év között botorkált és számunkra is 
érthetetlen okból gyakorta látogatta a rendezvényünket, 
üveg sörrel a kezében bámulta a sztroboszkópunkat, a futó 
vizuált a falra feszített lepedőn és időnként bólogatott ki- 
csit. Épp Haujobbot kevertem be a sorba, mikor egy moz- 
dulattal odaintett magához. Érdeklődött. Kérdései voltak. 


"Miért hallgattok ti ilyen zenéket?" 


Erre volt elsőként kiváncsi. Kérdése meglepett, nem érzékeltem 
benne sem a cinikus leszólást, sem a lelkes bajtársiasságot, 
sem együttérzést. Próbáltam neki könnyen befogadható módon 
előadni azt a számtalan okot, ami miatt ezt a stílust toljuk már 
évek óta: Tetszik a gépiessége, a monotonitása, erőt ad, egyfajta 
életérzéssel párosul, hogy technokrata és hogy nem kommersz, 
nem a tömegeknek szól. Árpi csak pislogott tovább és kicsit kö- 
zelebb imbolygott felém, hogy mindenképpen a fülembe jussa- 
nak a filozófikus szavai: 


- Elmondjam, szerintem miért hallgattok ti ilyen zenét? Mert 
féltek. Féltek a világtól, féltek mindentől és ezzel a zenei erő- 
vel akarjátok palástolni a gyengeségeiteket. Ez a ti védelmetek 
az érzelmek ellen. Áruljátok el, tudtok ti egyáltalán még létezni 
enélkül? Tudtok néha csendben ülni? Kikapcsolni mindent? Ha 

csend van, már rosszul érzitek magatokat, nem így van? Ugye, 
hogy az kell az agyatoknak, hogy állandó zajban legyetek, hogy 
a fémek csörömpöljenek a gondolataitok között? 


Árpi meglepett. De igazat tudtam neki adni. Jobban belegon- 
dolva, ez az egész gépzeneiség és a hozzá kapcsolódó járulékos 
dolgok valóban a védelmünket szolgálják. A Védelmet a Világ 
ellen. A gyilkosok ellen. A Gazdaság ellen. Az egészben ott lap- 
pangó paradox viszont az, hogy ez a jelenség, ami már több 
évtizedes múltra tekint vissza, nem egyformán mindenkié. Mi 
vagyunk ennek a befogadói, feldolgozói, éltetői. Anélkül, hogy 
felmagasztalnám és Árpit se sértsem meg vele - már így utólag 
- , azt érzem már évek óta, hogy ez a zene egy bizonyos szűk 
kör szórakozása és mentális tápláléka. Az Elité. Ha jobban meg- 
vizsgáljuk, ehhez a táplálékhoz jutásunk nem egy olcsó és töme- 
ges mulatság. A ruházatunk, a lemezeink, az audióeszközeink, a 
partilátogatások, a koncertek, a Föld körüli utazásaink, a tech- 
nológiákhoz láncoltságunk, az emberi kapcsolataink, mind mind 
meglehetősen költségesek. Nem a proligyerekek, nem a falusi 
fogatlan arcok mókája, vagy a tehénpásztor leányzóké. Folyama- 
tosan ott lappang a tény, hogy ők nem rendelhetnek lemezeket 
külföldről neten keresztül, ők nem vehetnek csillogó bőr/lakk/ 
latex/fém outfitet, nem juthatnak el Bécsbe vagy Prágába akár- 
milyen sokeurós koncertre, hogy az első sorban csápoljanak, de 
még a partiközpontba, Budapestre sem utazhatnak fel, hogy egy 
egész péntek vagy szombat éjszakát a sztroboszkópok, a mély 

,-.. Az kell az 
agyatoknak, hogy 
állandó zajban 
legyetek." 


füst, basszus vagy a dübörgő zene társaságá- 
ban töltsék el egyedül. Elitizmusban. Azok mi 
vagyunk. És mi leszünk. 


Lehet, hogy sokan cáfolni akarják majd tézisei- 
met, de sok helyen megfordultam már, és most 
nem a nagy bölcsesség kíván szólni belőlem. 
Mindaz a mimikri, amit mi a szubkultúránk so- 
rán magunkra szedünk, csupán az arrogancia 
és a társas magány tánca. Barátaink legjava a 
színtérből kerül ki, hozzájuk fűződő szálaink leg- 
főképp a partik idejére válnak a legerősebbé, 
de azon kivűl már vékonyodnak. Csoportokba 
verődünk, leténfergünk pincehelyiségekbe, fel- 
húzzuk az ujjatlan kesztyűt, vastag bakancsaink 
hangosan verődnek a padlóhoz és ott állunk 
egyesegyedül, kezünkben nem lötyög a jéggel 
dúsított plazmakoktél. Rezzenéstelen arccal és 
komoran figyeljük, mi zajlik a táncparketten, 
jellegzetes kézfogásokkal köszöntjük felszínes 
partikapcsolatainkat és elsüppedünk egy fotel- 
ben, mint a Merovingi a Mátrixban. Védjük és 
tápláljuk a sérülékeny egónkat. A különcnek és 
idegbetegnek tűnő táncunkkal, a beszédstílu- 
sunkkal, a mosolytalan, szűkszavú modorunkkal, 
mert mi vagyunk maga az Elit. Az undergound 
high-culture haszonélvezői vagyunk, napközben 
nyakkendős-inges irodai munkát végzünk fűtött/ 
klimatizált irodákban, otthonainkban hegyekben 


áll a CD és mindenféle hardware-elemek, de a 
valós életben igazából a rendszer elnyomott- 
jai, beosztottjai vagy éppenséggel kiosztottjai 
vagyunk. Odalenn viszont minden más lesz, a 
fekete szín, a fájdalmasan távolságtartó és hi- 
deg zene beszippantja hétköznapi énünket, és 
lecserélődünk valami egészen másra. Megköze- 
líthetetlen Félistenségekre. 


Természetesen nem vagyunk azok. Csak úgy 
hisszük, mert valami nekünk is kell, ha már 
odafönt nem találtunk magunknak semmi hasz- 
nosat és a hype-hoz, a mainstreamhez és a 
műanyag giccskultúrához nem akarunk tartoz- 
ni. A mi sztárjaink standard jelen lévő, időtlen 
idolok, nem kitalált és megszervezett tömeg- 
szórakoztatásra szánt előadók. Nem böngész- 
szük bulvárlapok címlapjait mindaddig, míg nem 
mi vagyunk rajta. De közben persze békés és 
jámbor lelkek vagyunk, tele elfojtott érzésekkel, 
kétségekkel és hitetlenséggel, de távol tart- 
juk magunktól a sznobságot. Az érzelemmen- 
tes, mesterségesen létrehozott elektronikus 
és ipari zene mindezeknek az esszenciája, a 
katalizátora, egy mentális védelem, amit ma- 
gunkra dobunk, hogy sérthetetlennek tűnjünk. 


Rójuk a köröket. Nagyon nagy köröket. 
Végtelen Koncentrikus köröket. II 

008 A háború kutyái: 


Miként lehet a háborút zeneileg feldolgozni? 


Emlékszem, hanyatt feküdtem és bámultam ki a szobám nyitott 
ablakán át rá a nyári csillagos égre. Fejemen valami olcsó fejhall- 
gató egy még olcsóbb walkman-hez csatlakoztatva és benne for- 
gott egy másolt kazetta, amit aznap kaptam. Egy ma már sokak 
számára teljesen jelentéktelennek tűnő, azonban mégis fontos 
album volt, egy olyan zenekartól, egy olyan helyen és egy olyan 
időben, ami ebben a konstellációban teljesen absztraknak tűnhet: 


FRONTLINE ASSEMBLY : STATE OF MIND 


Leírhatatlan volt a hatása annak a zenei anyagnak az elmémre, 
pedig sok indusztriális benyomás még nem ért akkoriban, iparilag 
szűz voltam szinte. Lelki szemeim előtt egy nagyon véres és egy 
nagyon brutális háború képei peregtek, egy háborúé, amit senki 
sem nyerhet meg. A fémes ütések, a tompa szaggatott és elfoj- 
tott mocskos zajok, az innen-onnan beúszó mély és fájdalmas 
énekfoszlányok, arab énekszó és szintetikus fegyverropogás, egy 
veszedelmes vérengzés original soundtrackje. 


Azon senki s g csodálkozni, ha evidenciaként megvilágítom 
a tényt, hogyláz indusztriál előadók legjava valamilyen harcászati 


és háborús témátdolgoz fel zenéiben és szövegeiben. Nem azért, 


hogy more gés a háborút, mint az emberiség egyik 
apvető létele Ű elynek legmagasabbrendű célja minden 


, hanerr- elrettentésként. A háború kutyái 


vagyunk. Mi kisiskolás korunkban szembesültünk az Öböl-hábo- 
rúval, mikor megrettent az egész világ. Ha valahol háború tör ki 
a Földön, átfut agyunkon, hogy átterjedhet más országokra, vagy 
akár az egész világra is, mint egy rákbetegség. Ott van a hétköz- 
napokban, mikor hírtévécsatornák között zappolunk, mert a CNN 
után az Al Dzsazíra van beállítva és számomra csak a headline 
futási iránya a szembeötlő különbség, mindkettőn ugyanúgy vér 
folyik. A kérdés viszont az, hogy miként lehet a háborút zeneileg 
feldolgozni? 


Hozzá kell tegyem, az industrialon és ebm-en kívűl más műfaj 
egyáltalán nem vállalja föl, hogy hang- és effektarchitektúráival 
plasztikusan megjelenítse emberéletek kioltását, gázmaszkban 
lélegzést, bombák zuhanását, vegyi fegyverek perzselését, nukle- 
áris sugárszennyezést, harcászati elektronika kerregését, lövedé- 
kek becsapódását, páncélozott járművek taktikai zaját, biológiai 
fegyverek áldozatainak fuldoklását. Talán még a metál bejátszik 
kicsit, az a metál, amit a tankok belsejében full hangerőn hallgat- 
nak a katonák, miközben lekvárrá lövik szét a civileket. 


Ezen alkotások hallgatása közben Te is ott vagy a háborúban, 
látod a térdre esőket, a leszakadt végtagokat és mindazokat a 
borzalmakat, amiket több ezren testközelből élnek át, de te sze- 
rencsére nem, mert számodra az egésznek csak a hangulatát 
közvetíti átlagban 60-74 perc atmoszférikus harci zaj. Mert az 

feltuningol. Push up. Push up. Krank it up. Borzongás. Más. A 
tévhitek. Sokszor szóltak már évekkel korábban is róla, pláne a 
külsőségek alapján ítélők siserehada, hogy mi, akiknek géppel föl- 
nyírt a hajunk, vagy netán teljesen kopaszok vagyunk, vagy csak 
a halántékunk van kiborotválva, vagy épp fejünk tetején csíkban 
meghagyva, hogy ezzel a frizurával és azokkal a testes és mélyen 
dübörgő és csattogó zenékkel valami militáns szemléletet, uram- 
bocsá" szélsőjobboldali elveket vallunk. Nem egyszer pörkölt oda 
keményen a sajtó a belga FRONT242-nek, nem egyszer fasisztáz- 
tak le zenekarokat azért, mert uniformisban zenéltek vagy szim- 
bólumokat használtak előadásaik során, holott a munkájuk soha 
nem uszított, lázított tömegeket vagy szolgált ilyen szélsőséges 
nézeteket, csupán rávilágított arra, hogy totális diktatúrák létez- 
tek, hogy volt elnyomás, hogy lábbal tiporták az emberi jogokat, 
a szólásszabadságot és most hökkenjen meg mindenki: ezek az 
idők nem múltak el nyomtalanul, mert az utóhatása még ma ss itt 
fortyog a felszínen. Csak legfeljebb nem látjuk és nem érezzük a 
saját bőrünkön, mert látens megbúvik a mesterségesen felépített 
botrányfüggöny mögött. Mert mindennek a legvégső célja itt a Föl- 
dön az irányítás és a hatalom. Ezért halnak meg emberek, ezért 
hullanak kilotonnák az égből és ezért virágzik a hadiipar. A katonai 
ruhák ezen a színpadon, a rövidre nyírt haj és a jellegzetes magas 
szárú bakancs, a nagyon kemény és rezzenéstelen, szilárd, me- 
rev megjelenés azonban egyáltalán nem politikai kifejezésforma, 
csupán a tudatlan átlagfogyasztó nyárspolgároktól való optikai el- 
határolódás. Az military álcaflekkes cuccok, a fekete bőr dzsekik 
és bakancsok marcona és dögös külsőt sugallnak ugyan, mert 
ehhez a stílushoz ez az öltözék a kongruens, de legtöbbször az el- 
határolódás másoktól, a rétegesen kifejlett társadalomkritika van 


belekódolva. Azt lehet mondani, hogy a szubkultúránk apatikusan 
apolitikus, nem érdekli a rendszerek kavargása, annál inkább az 
individuum szabadsága. Persze előfordul, hogy akad koncerteken 
egy-két balhésabb megtévedt bárány-figura, aki beleképzel még 
járulékos tartalomként az ipari-harci zenékre egy s mást, de ők is 


viszonylag hamar leállítódnak. 


A MAKE WAR NOT LOVE egy időben közkedvelt graffiti volt a szín- 
téren. Talán abból a dacból született, ami már csömörlésig is- 
mételt volt minden más zenében, a popban és a rockban, hogy 
"milyen szép is a világ" meg hogy "mennyire szeretet és béke 
van" meg "hurrá és carpe diem". Sok kritikus az industrial elő- 
adók vérzivataros, háborús témaválasztásában egyfajta megbúvó 
agresszivitáspotenciált, agitálást és destruktivitást vélt felfedezni. 
Ez azonban nem állja meg a helyét. II 

Háborús témákat feldolgozó indusztriál zenekarok és albumaik a teljesség igénye nélkül: 


Front Line Assembly: 
Total Terror, State of Mind, Caustic Grip, Tactical Neural Implant 


Front242 : 
Official Version, Front By Front, Tyranny For You 


Feindflug : 
Feindflug, Im Visier, Sterbehilfe, Hirnschlacht 


Dismantled : 
Dystopia, PostNuclear 


Funker Vogt : 
We came to kill, Maschine Zeit, Killing Time Again 


Laibach : 
Kapital, NATO, WAT 


Plastik Assault : 
We Score 


Escalator : 
Antropologia, Arbeit 


C-Drone Defect : 
Neural Dysorder Syndrome 


009 Mindenki mindenki ellen: 


Szubkulturális válság a magyar fekete színpadon 


Fjúcsörpopperek, hétvégi gótok, tiltólisták, elkenődött 
szemfestékek és fekete körömlakkok, trancerek, réverek, 
fehérpólósok, diszkósok, drogdealerek, túl színes klubhe- 
lyek, kritikátlanul gyenge lemezek, totális érdektelenség- 
be fulladó produkciók, kompetenciahiány, keverhető divat- 
irányzatok, lustaságból elbénázott szubkultúra definíciók, 
sikertelen identitáskeresés, egymás torkának rágicsálása, 
egymás szemeinek a hegesztőszemüveg lencséi mögül ki- 
kaparása, feltúráztatott, szánalmasan dogmatikus és sem- 
mitmondó retorikával. Minden elavult, minden ócska és 
unalmas. Mennek az öklözések a mai magyar fekete szín- 
padon. Ez van. 


Éppen elérkezett már az idő, hogy a H.I.T. is hozzátegye a maga 
álláspontját a szubkulturális válsághoz, ami kialakult mára a hazai 
dark underground zárórétegében, és most csak szennyvízrétege- 
ket próbál repedező alufóliával felfogni, visszatartani. Többnyire 
eredménytelenül. 


Károgni jó dolog, Hiénaként és dögkeselyűként körözni a halott- 
nak hitt ragadozó körül, ezt mi magyarok nagyon jól ismerjük. 
Csoda, hogy még idáig fennmaradtunk nemzetként, mert gyakor- 
latilag már rég ki kellett volna pusztítanunk önmagunkat, persze 
természetesen úgy, hogy közben egymást. 


A HUN / I VINDUSTRIAL /]V TECH nem fogja osztani az észt er- 
ről a krízishelyzetről, mert ahhoz, ami az industrial.hu chaten 
és levlistán, valamint az LD50 vonatkozó fórumain elhangzott, 
körbejárt és kivesézett, már nem szükséges többet hozzáadni. 
Viszont pont most aktuális folytatni a korábban megjelent Sze- 
mélytelen, távolságtartó, hideg c. írást. Sajnos prekognitív gé- 
nem már fecskendezi is bele a véráramomba a memetikus mér- 
get, amit a tisztelt közvéleményből ez a jelenlegi írás kivált majd. 
Lehet élezgetni a szikéket, csattogtatni a nyálas-véres-szuvas 
fogakat, tisztelt dögevő barátaim, mert az alábbiakban - még ha 
sokaknak nem is tetszik majd - de mégis kifejtem, hogy az 


INDUSTRIAL NEM HALOTT ÉS EGY ÖNÁLLÓ SZUBKULTÚRA. 


Kezdjük ott, hogy manapság igazán relatív, mit is tartunk szub- 
kultúrának. Az útszéli dekódolhatatlan matricázók (újabban egyre 
inkább elszaporodtak), a graffitisek, a hardcore gamerek, a pénz- 
éhes ifjú titánokból álló politikai kis szervezetek, a hiphop base- 
ballsapkás és mindenféle rímeket daráló, hevesen gesztikuláló 
öcsikéi, az extrém sportokat űzők, a kisállattartók klubjai, a virális 
információkkal kereskedők, a magas talpúak, a nagymellűek, a 
festett hajúak, az aguafittnessre járók, ezekre mindre rá lehetne 
sütni, hogy önálló szubkultúra. Bocsánat, ha nagyon egyszerű 
módját választom a pelenkázásnak, és egyszerűen kirázom csak 

a szart belőle, de most felcsaptam a máig örökérvényűnek te- 
kinthető Bakos-féle Idegen szavak és kifejezések kéziszótárát a 
szubkultúra szónál és a következőt találtam: 


szubkultúra: lat el. vmely elkülönülő v. jellegzetes társadalmi 
csoportot jellemző, a bevett formákat és viselkedési normákat el- 
utasító életmóda. 


Aztán itt van még a német WAHRIG (dtv) Fremdwörterlexikon be- 
jegyzése fordításban: 


szubkultúra: egy nagyobb kultúrterületen belüli csoport kultúrá- 
ja, ami többnyire tudatosan ezzel szemben jött létre (pld. Hippik 
szubkultúrája) Elkülönülő jellegzetes társadalmi csoport. Tudatos 
szembenállás. 


Most már vakaróznak páran a hátsó sorokban, hogy ez olyan kis 
forradalmárkodás, meg "mártírmenet" és elavult, semmi szükség 
rá, de hadd fejtsem ki miről is van szó. 


A 70-es és 80-as évek rendelkezett mindazokkal a társadalmi- 
politikai jelenségekkel, ami az industrial kialakulásának kellemes 
melegágya volt. Dúlt a hidegháború, nagyhatalmak hintették az 
embertömegek szemébe a port, képes volt merev határokat ki- 
alakítani (akár magas kőfalakkal vagy szögesdróttal elválasztani 
őket egymástól). Volt miről zenét írni. Volt mit kifejezni. Volt mivel 
szembenállni. Akárcsak a hippiknek és a punkoknak, akik lázadoz- 
tak a rendszer ellen divatban, gondolkodásban, mozgalmakban. 
Rockerek is ugyanezt csinálták egy darabig, de a rock egy idő után 


már nem szólt semmiről, csupán tömegbázisa lett, sörhasa nőtt, 
elterebélyesedett. Az industrial a 90-es évek végére azért fulladt 
ki, mert át kellett rendeződnie a világ rapid változásaival együtt. 
Sok zenekar félrevonult pihenni, az eszköztárak, zenei kellékek 
és témák hirtelen deformálódtak, átalakultak. Jópár zenekarban 
valami törés keletkezett, vagy baleset érte őket, vagy csupán be- 
vackoltak pihenni, várva egy kedvezőbb alkalmat a visszatérésre. 


Az újjáéledése a 2000-es években előcsalt jópár régi, de annál 
több új művészt. Előkerültek mindazok az alkotói szándékok, amik 
eddig csendben megfigyelték a világ átrendeződését, de mivel 
egyre inkább az utópiák felé menetel a túltechnologizált világunk, 
és persze a nagyhatalmak se restek, tovább él a kontroll alatt 
tartott és minden másodpercében manipulált, átvert társadalom. 
Kifinomultabb, vegyületekbe áztatott tudatok járják marionett- 
táncukat, ismét van miről szólni, van mit megjeleníteni, mert a 
problémák jelentős része elkendőzött, bealtatózott, sokkal észre- 
vétlenebb lett. A személyes szabadság az Internet elterjedésével 
totálisan megváltozott, a rendszerek finom láthatatlanságban vég- 
zik munkájukat, az alanyok (áldozatok) pedig alig-alig ismerik fel 
az elnyomás politikájának mintázatát. 


Nálunk meg megy a fekete színtéren az öklözés, hogy ki milyen 
zenére gerjed, mit vesz fel, milyen filmet néz meg és milyen kon- 
certre jár el. 


Entertainment? Átverés? 


Az a nézetem (és persze ez még talán hibás is lehet), hogy egy 

szubkultúrát nem az öltözködési stílusa, nem a hallgatott zenék 
határolnak el a magas kultúrától, a tömegkultúrától és a gyakran 
erőszakkal ránk toszított, halom pénzzel és mesterséges ideológi- 
ával megspékelt műáradattól. Hanem a gondolkodási és életstí- 
lusa. Ebből kiindulva számomra nem létezik más, csak a DARK 
UNDERGROUND szubkultúra, melynek két tengelye különíthető el: 


az electro-industrial-ebm és a darkwave-gothic-neofolk ten- 
gely. Igenis, nekem mindkettő szubkultúra! Mondhatni majdnem 
összenőtt, sziámi ikrek, ha úgy tetszik. Az első, amiben mi élünk nap 
mint nap, az ismertebb számomra. Lehetne posztindusztriálisnak 
is bélyegezni, mert az ipari forradalom jócskán elhaladt mellettünk, 
finommechanika és nanotechnológia, könnyűelektronika adja a 
hátgerincét a tudományban és a gyártásban desami maradt, az a 


rendszerrőlrés elnyomásról alkotott felfogásigépí; monoton zenébe 
ágyazott terméke. 
b ( 


2 ján salelsásk 


lsz I ESy uniformizált; kontroltált 
rabszolgatartó társadaloítíban, melyben 


A darkwave-gothic-neofolk egy nosztalgiázó, modernizált és főleg 
esztétikai szemléletmódban feloldott közösség. Nem kevesebbek 


nálunk, de nem is többek. Ők inkább a fájdalmasabb végét fogják 
meg a rúdnak, mialatt mi a munkázósabb tevékenységben merü- 
lünk ki. Fújni a gótokra teljesen értelmetlen dolog, csupán azért 
mert középkori szcenáriókhoz és temetőkhöz, halálhoz vonzódnak. 
(Na jó, ez most szándékosan kikarikírozott és vicces akart lenni, 
nem beszólás vagy leszólás, de tényleg messzebb vagyunk tőlük 
és a róluk alkotott tudástól is) Nekünk is megvan a magunk defor- 
máltsága, mássága, nem kell szépíteni a dolgot, nézzük meg mi 
jellemez bennünket: 


Hogyan szemléli a világot az indusztrialista? 

Az industrial szubkultúra és természetesen hozzátapadva az ebm 
(táncorientált), valamint a cyberpunk (irodalmi) irányzatok, mind 
mind a gondolkodásbeli különcségükkel tűnik ki a többi csoporto- 
sulás közül. Mert nem hajlandó elfogadni azt a szélesen elfogadott 
tézist, mely szerint nem kell mindig racionálisan állni a dolgok- 
hoz. Nem fogadja el a tekintélyelvűséget, a személyi kultuszukat 
építgető, a többieknél magasabb posztra mászott embereket, akik 
szerepeket osztogatnak és vonnak el, kisistent játszva fotóztatják 
magukat nap mint nap, hogy benne legyenek az újságban, tévé- 
ben, plakátokon. Nem fogadják el azokat a hazugságokat, amiket 
nap mint nap a gyomrunkba gyömöszölnek, kétségek ébrednek 
bennük az igazságosság, a nagyhatalmi politika mesterkedései, a 
lehallgatások, a megfigyelések, akták több évtizedre történő titko- 
sítása, a tudatkontroll miatt. Arra vannak kárhoztatva, hogy esz- 
meileg a társadalom peremén éljenek. Egy uniformizált, kontrollált 
rabszolgatartó társadalomban, melyben az alapvető elvárás, hogy 
gépies, hibátlan, alázatos és precíz legyél. A képmutatásnak fel- 
színen lubickoló színezeteitől ökölbe szorul a kezük. Közben meg 

félnek, ha kifelé kommunikálják az elveiket, gondolataikat, akkor 
az egyszerű átlagpolgár lehülyézi, besúgja őket, komplett őrültnek 
tekinti és megkérdi: "Mi az, hogy vannak elveid????" 


Persze ez csak fikció, mint az is, hogy mi tapad mihez, a zene a di- 
vathoz, a divat a gondolkodásmódhoz, az electro az industrialhoz, 
a gót a future-pophoz, ezek mind csak ilyen kisstílű hatalmi har- 
cok a territóriumért, a tömegért, de kérdem én: kit érdekel az, 
hogy egy-két valami oknál fogva szerencsétlenül felcimkézett stí- 
lusú bulira hányan mennek el? Hogy mekkora bázist vonz? Kit 
izgat az, hogy mekkora bevételre tesz szert, ha közben meg száz 
fórumon és verbálisan szapulnak egy rendezvényt. A különféle stí- 
lusok (vagy ha úgy tetszik szubkultúrák) érdekből tapadtak össze, 
mert mind csak kiutat kereső, helyét kereső, identitását kereső, 
lázadozó, hontalan és szerencsétlen kis csoport, akik klubról-klub- 
ra vándorolnak és lavíroznak csupán a tiltólisták között. 


Generációs problémák 

Aztán itt vannak még a generációs problémák is. Mert felnőtt és 
felnő itt közben 1-2 új nemzedék. Akiknek a látásuk még nincs 
kész vagy már eleve fertőzött szemekkel és fülekkel jöttek világra, 
gyakran apamodell nélkül. Érdekes, az electro-industrial-ebm ten- 
gely tipikusan maszkulin (aggro) vonásokkal bír, míg a darkwave- 
gothic-neofolk feminin (emo). (Meg kell csak nézni, melyik nem 
mire ráz leginkább) Míg az öreg punk oktatja, nevelgeti egy-két 
krigli sör mellett a kispunkot, addig az öreg industrial fan fogja 
magát és otthon önmagának zenélget. Mert visszavonult, elfáradt, 
kiégett a harcokban és feladta. Vagy mert annyira lusta és a szé- 
les társadalomba integrálódott, hogy 1-1 Wolfenstein menet kö- 


zött még morog kicsit vén rókaként, leszól mindent, mert hatott rá 
mindaz, ami ellen egykor hevesen tiltakozott. Megtörtek jópáran 
az erős ingerek alatt, a tömegkultúra alatt, az élet nehézségei 
alatt és egyszerűbb valamire rányomni az "ELAVULT" pecsétet, 
egyszerűbb megtagadni a gyökereket. Most barátaim, tegyük egy 
percre a szívünkre a kezünket! Kamaszkori pályafutásunk során 
nem hallgattunk-e Depeche Mode-ot, Cure-t, Bonanza Banzai-t, 
vagy netán U96-ot, Pet Shop Boys-ot és bármi mást? Könnyű- 
zenei tudásunk és ízlésünk állandó változásban van, zenék jön- 
nek-mennek, akárcsak a mémek, divathullámok és trendek, de 
mi értelme van annak, hogy amiket mi is egykor élvezettel hall- 
gattunk és szórtuk szét a baráti körünkben, annak most mere- 
ven hátat fordítunk és ha szóba kerül bármilyen helyen is, akkor 
még le is köpködjük? (magunkat is közben?) Vagy ha keveredik 
mással, akkor már csalódottan legyintünk? Azok a művek, amik 
a fiatalkori lázadásaink és öntudatra ébredésünk állványzatát ad- 
ták, (az olcsón előállított, de drágán eladott futószalagtermékek 
és kultúrcikkek sorával szemben) még mindig időtlenül értékkel 
bírnak, akkor is, ha nem akarunk már tudomást venni róluk és 
nem akarjuk továbbadni ezeket a fiatalabb generációnak. Végülis 
szimplán magukra hagyjuk őket a zavartságukban és tévhiteikben, 
minden információ és ízlésformáló minta nélkül. Annak idején én 
még idősebb társaimtól szereztem a zenéket (kazettán!) és ők 
örömmel adták nekem tovább. Ma ez a beavatás már alig-alig van 
meg. Kiskutyákat a nagykutyák legfeljebb leugatják türelmetlenül, 
aztán az ifjabbak azt hallgatnak, amit csak akarnak és ne csodál- 
kozzunk azon, ha olyan cuccok mennek náluk, amikre mi legtöbb- 
ször csak fanyalgunk. Azt pedig nem árt tisztán látni, hogy az ilyen 
nehezebben befogadható, elmésebb és zajosabb zenék, videók, 

filmek, performanszok sosem fognak tudni felkapaszkodni az el- 
ismert, elfogadott és támogatott kultúra berkeibe így. Sosem lesz 
tömegbázisuk. Milliós rajongótáboruk. Folyton csak kis undergrund 
zugzenekarok lesznek, ilyen házi művészek, akik megelégszenek a 
mérsékelt sikerrel is. Viszont a magaslatról bizony le-lenyúl időn- 
ként egy-két kreativitását vesztett zenei irányzat vagy trend, hogy 
valamit felragadjon magához a mély szubkultúrából. Többnyire 
azt, ami fiókba gyömöszölhető, felcimkézhető, de legfőképp elad- 
ható. Elsőként lekapargatja róla a felesleges és kellemetlen, el- 
gondolkodtató, antipopuláris tulajdonságokat, aztán ami maradt, 
rózsaszínű mázba mártva, táncolhatóvá és értelemnélkülivé teszi, 
alkalomadtán még partydrogot is elad hozzá. Mindegy miről szól, 
csak sok helyen szóljon, vevő legyen rá a közönség! 


DJ dilemma 

Mikor DJ voltam párszor, egészen meglepődtem olykor a közön- 
ség váratlan reakcióin. Volt olyan alkalom, mikor emberek úgy 
jöttek oda a pulthoz kérni (mint a szolga a királyhoz - vagy épp 
fordítva, mert hát aki kérni jön, nem véletlenül teszi, azért jön, 
mert nem tetszik neki, amit hall és a SAJÁTJÁT akarja hallani, 
a helytől és hangulattól függetlenül. Az önző társadalom szofisz- 
tikus ujjlenyomata ez a DJ-pulton és a potméteren. Bosszúból 
(vagy "véletlenül") a keverőbe öntött üveg sör és "ide se jövünk 
többet, igaz először voltunk..." gyermeki dacreakciói. Leginkább 
az lepett meg, hogy sokan általában nem is tudják, hogy mire 
jönnek igazán, sem a stílus, sem a szubkultúra emberkéi, sem 
az ott futó klasszikusok nem ismertek számukra és nem is érin- 
ti meg őket. Eddát kérni neki egyáltalán nem ciki, ha az Eddát 
szereti, mert netán részegen odatévedt. És ilyenkor jön a válasz- 


út, játszok-e neki Eddát, Numerakirályt, Neo Tones-t, akármit, és 
ezzel feladom a zenei koncepcióm, vagy egyszerűen ignorálom a 
kérdést és megkockáztatom, hogy a tag 1. kiveri belőlem, mert 
nem játszottam egy independent helyen kommerszet, 2. elmegy 
beírni a panaszkönyvbe és a csapatával elhagyja dölyfösen a he- 
lyet, melynek következtében további emberekkel ürül ki a klub, 
és akkor ugyanaz játszódik le, mint az 1-es pont esetében, csak 
a klubtulaj lesz az, aki repít, mert ugyebár övé a klub, övé a ha- 
talom, övé az irányítás. Ezért többnyire a színvonal leszállításával 
végződik az ügy, így kurvul el folyamatosan a DJ, kurvul el a hely, 
és mindez azért, hogy sokan legyenek és csörögjön a kassza. Már 
bocsánat, de nem maradt meg bennem semmi olyan pregnánsan 
jelenlévő élménycsipetke a külhoni klubjárásaimból, hogy az úgy- 
nevezett sötét színtér (schwarze Szene) utálta volna saját közös- 
ségét. Édesden koccintgattam a középkori (egyébként káprázatos 
minőségben tündöklő) ruhákban lődörgő gót csajokkal, miközben 
én ipari-kommandós szerelésben feszítettem. Ők a múltat idéz- 
ték, én a jövőt. Béke volt. Néztük egymást zene és tánc közben. 
Persze szigorúan felváltva, de legalább békében. Ott valahogy jól 
megfért minden együtt és egymás mellett. Mindannyian feketé- 
ben voltunk, senki se volt bedrogozva, és visszaemlékezéseim 
szerint még bulik közben ilyen mélyebb beszélgetések is folytak 
az elfuserált világunkról, az idióta Bush elnökről, háborúkról, gépi 
kontrollról, egyformaságról és agymosásról, miegymásról. Mindez 
összekötött minket. Nem biztos, hogy odaadóan szerettük egy- 
mást ezért, de legalább nem gyűlöltük, csúfoltuk, mint a még szo- 
cializálatlan óvodás gyerekek. Mellesleg a klub se ment tönkre. Ha 
egy pénteken csak 10-en voltak, attól még a DJ-ket nem dobták 
másnap lapátra. (Pláne, ha a DJ-k maguk voltak a klubtulajok...) 

Az elképzelt / lehetséges jövő 
Mert szerintem van, de ez most bizony sokaknak fájni fog. Fel 
kell hagynunk mielőbb a tévhiteinkkel, a kötözködéssel. Sokan 
bele fognak ebbe bukni, és egy másik "szubkultúrát" kezdenek 
majd el fikázni, vádolni, de kérem, legalább ők akkor ne a mi 
nevünkben tegyék ezt! Hanem a saját nevükben. Úgy korrekt. Aki 
kiábrándult, csendben távozzon a mainstream felé, senkinek sem 
árt akkor. A bulik pedig sohasem mérvadóak. Attól mert egyik vá- 
rosban negyedévente van egy kis alagsori összejövetel 4-5 em- 
berrel, a másik helyen meg Me. ember ropjaj felyáltó és be 


ben, hogy tömegeket vor hogy újságok nakii 
hogy teltházas bulik lesznek mindenhol. Ez utópia, 


berek. 


Barátok. I 

010 Mivé lettek a frontvonalak? 


A jelen ismeretében visszafordultam a múltba. 


Kérdések merültek fel bennem a mostani zenei felhozatal és a 
régi öregek kapcsán, kezembe került pár lemez is az előző év- 
tizedből, újrahallgattam ezeket és melléraktam a legutóbbi ter- 
méseiket. Részben lettem csak boldog. Elkezdett foglalkoztatni, 
hogy mivé lettek egykori harciasságunk és önfegyelmünk auditív 
determinációi, mindennapjainkat meghatározó, kísérő és pszi- 
chés védelmet nyújtó eszközei, hová lettek a hallást romboló 
terroristáink, akik zenéjükkel egyszerre energetizáltak és tettek 
melankolikussá bennünket? 


Kezdetben mindannyian vásott punkok voltunk, a szabadságun- 
kért és a vélt vagy valós igazunkért küzdöttünk, húztunk magunkra 
egyértelmű direkt üzeneteket hordozó (többnyire fekete) pólóin- 
kat, nyírtuk rövidre utópisztikus életérzésünkben a hajunkat egy- 
fajta önkifejezésként, kulturális identifikációként és a mindentől 
és mindenkitől való masszív izolációnk jeléül. Saját és kölcsön- 
kapott kódjainkat másoltuk szerte a nagyvilágban, a globalizáció 
előtt álló pezsgő kulturális életet élő falvainkban, ahol a kom- 
mersztől elhatárolódni és ennek hangot, képet adni érdem volt. 

A rock meg a pop halálát és az ipari gépzene jövőjét prognoszti- 
záltuk (tévesen). Azonban a rock és a pop dinoszaurusza élt túl 
bennünket, nem mi őt. Zenei idoljaink és velük együtt szellemi 
útmutatásaik, gondolatformáló szövegviláguk eltűnt valahol. Mi 
történt azokkal a zenészekkel, akik egykori lázadásunk fémeket 
és gépeket püfölő szócsövei voltak? Hova lettek a kezdeti célok? 


Mi történt a világgal? Mi történt velünk? Miért nincs ma olyan 
indusztriál mint mondjuk egy évtizede? Erről és sok hasonló kér- 
désről szól írásom. 


A boldog békeidők. (Na meg az átmenet a semmibe...) 

Bizonyára lehet valami misztikus kötőanyag abban, amit 
Zeitgeistnak neveznek. Ott volt a levegőben a változás feromonja, 
a zilált és megosztott világrend, valami készült és ez megfogha- 
tatlan volt. A hidegháború meg egyszerűen kifulladt. Viszont még 
mindig a politika villanypásztorral körülvett, (védett) területein be- 
lül tapogatóztunk, mások erről szóló, kifejezetten kemény indítta- 
tású zenéihez hozzájutni kiváltságos és dicsőséges deal volt. Az 
ipari, erőszakos, munkázós hangzásba csomagolt kognitív kap- 
szulák könnyen felszívódtak bennünk és függőséget okoztak. A 
Front By Front kazettánk hatodik rojtosra hallgatott másolata, egy 
közép-kelet európai koncertjegy relikviaként ott figyelt a vitrin- 
ben az iskolai tablóképünk mellett. A tudomány, a technika csóró 
volt és punyhadt, a java a KGST piacokról származott. Csupán 
vizionáltunk modern implantokról, géplétről, kicsiny gyerekszo- 
bánkat pedig olcsón vett mattfekete neolux-szal átfújt szögletes 
nikeceldarabokkal dekoráltuk tele az ipari lakókörnyezet imitálá- 
sa jegyében (szüleink nem kis megdöbbenésére). A zenekarokra 
felnéztünk, odaadásunk feltétlen és egyre növekvő volt, ők pedig 
ugyanolyan kis garázsban, magnószalagokkal, analóg szintikkel 
és kezdetleges számítógépekkel barkácsoló, ugyanolyan elége- 

detlenkedő, de legalább koncepcióval rendelkező, kreatív ifjak vol- 
tak, mint mi, de egy dagadó keblű és büszke, komoly világnézettel 
és életszemlélettel. Mi meg nagyon bírtuk, amit ők össze tud- 
tak rakni. Nem sztárok akartak lenni mindenáron, csak ki akarták 
fejezni önmagukat, a gondolataikat. Az volt a hobbijuk, hogy az 
amorffá váló világgal szemben kifejezzék kísérleti eszközökkel ze- 
nei igényüket, egzisztenciális és kulturális nyugtalanságukat. Arról 
meg végképp nem tehettek, hogy ez nálunk meg egyenesen célba 
talált. Ipari zenei barkács-szakkörök voltak és mi meg az önkéntes 
követőik. Mesterek és tanítványaik. Aztán jött a Nagy Átváltozás, 
az Internet, a Globalizáció, meg a nagy semmi. A kiürülés. 


Mit csináltak a nagyok egykor és ma? 

Elsősorban zenéltek. Aztán már csak pénzt kerestek. Maxi maxi 
hátán. A re-release re-release-e, a bestof bestof-ja, mély hallgatá- 
sok, nagy áttűnések, és a kötelező mellékpályák, a sorlemezek és 
koncertturnék egyre ritkulása mellett: vegyes fogadtatású, kirán- 
dulós side-projektek összedobása. Céladó embereink is megöre- 
gedtek közben. Kifogytak a témákból. Másként látják már korunk 
problémáit (ha látják egyáltalán...). Producerség itt, DJ-skedés 
ott, noname bandák menedzselése, kooperációk, remix-hegyek, 
a sok bába között pedig elvész a gyermek. A túl sok egyéb zenei 
befolyás, a sok külső zenészgárdák bevonása, valamint a pénz- 
gyár-kiadók egyre növekvő nyomása nem tesz jót a projektek mi- 
nőségének. A manifesztum, a ténylegesen fontos üzenet egyszer 
csak észrevétlenül elvész. 


FLA és 242: Ezek a nevek mára már csak egyfajta trade-markok, 
védjegyek. A személyfüggetlen, felbomlott formációk, az esetleges 
side-projectek ötlettelenségére, az időben és térben elnyújtott, 
öncélú művészkedéseikre ki emlékszik egyáltalán? Hardcore fan 
vagy-e, ha nincs meg minden kis morzsád és többször, változatlan 
formában újrakiadott single-gyűjteményed a referencia-zenekarod- 
tól? A rajongók magukra hagyása, elhanyagolása szinte evidens- 
sé vált. Egy Front Line Assembly megengedheti magának, hogy 
hosszú évek óta várakozó európai közönségét flegmán átverje egy 
nagy zenei fesztiválon ál-Bill Leeb-jével, mindezt magyarázkodás 
vagy bocsánatkérés nélkül. Egy FRONT242 a prosperáló industrial 
színtér mellett megengedheti magának, hogy egy közepesen fe- 
lejthető electro lemez (Pulse) közbeiktatása után egy sokadszorra 
is halvány, gondolatszegény bestof programmal, a mindig ugyan- 
úgy lenyomott Re:Boot live-klónnal és a Catch The Man DVD- 
vel ,lepje meg" a rajongóit (persze korrekt region-free-kiadással), 
ugyanakkor képtelen Belgiumon és az USA-n kívül látogatást tenni 
máshol élő rajongóinál. Képtelen már az elkötelezett és hasonló- 
an megöregedett audiencájukat zeneileg kielégíteni. Hitet adtak, 
majd hitet elvettek, orvul megölték az EBM-et, a mi EBM-ünket. A 
robbanásszerű internetfejlődés ellenére pedig kedvenc zenekarja- 
ink egyre távolabb kerülnek tőlunk. Nincs publikus e-mail címük, 
nem érintkeznek senkivel, kiélik a sztár-allűrjeiket, csak pár fana- 
tikus, folyton friss információkra éhező rajongó által életben tartott 
unofficial homepage-gazdaság leledzik a neten. Kedvenc zeneka- 
raink pedig már nem figyelnek oda, leírták már önmagukat is, már 
csak némi pénzt akarnak keresni, kicsit producerkedni. Ennyivel 
beérik. Egyébként meg nagy magány. 

Comebackek és Newcomerek inverz hatása 

, Where is the youth?" - szegezte nekünk a kérdést a Nitzer Ebb 
az 1987-es That Total Age album Murderous számában. Hová lett 
a fiatalság egykori ereje? Vaporizálódott a mai modern kultúra és 
a kereskedelmi trendek szorításában. Nem naprakésznek, nem 
mintakövetonek lenni egyenlő a kirekesztődéssel, azaz egyenlő a 
halállal. Egy megváltozott, már jelen helyzete ellen is lázadni lusta 
világrend állt be, korlátait elismerő és behódoló, alázatos, ugyan- 
akkor hozzánk hasonlóan kiszolgáltatott helyzetben lévő generáci- 
ók élnek alattunk. 


Lemarad, aki kimarad 

Inkább a koncentrált ócska marketingtrendeket is bevállalják, csak 
a felszínen tudjanak maradni, elismerje őket a saját korosztályuk. A 
zenéjükben nagyjából ugyanez játszódik le. Az új felhozatal szolga- 
lelkű mintakövetése és technikai relatív sápadtsága elfeledteti ve- 
lünk produkcióikat, mindegy, hogy milyen formában jutnak el hoz- 
zánk. Nem szoktam newcomer bandák lemezeit megvenni. Sajnos 
néha bőven elég a track-ek első 30 másodpercébe belehallgatni, 
utána mehet a kukába. Hangulattalan, unalomig ismert recsegős 
noise, vagy kasztrálthangú futurepop, bármiféle maradandó üze- 
net, hallgatás utáni konklúzió nélkül. Hogy nem kell mindenben 
az értelmet keresni? Tökéletesen igaz, de ha ellenben hangulatot 
sem sikerült konzerválni a lemezbe az otthoni PC-n, akkor hiába 
minden. Sem a stílusteremtés, sem a stíluskövetés nem jött be, 
ne akarjunk az undergroundban meggazdagodni, különösen ne, 
ha a mainstream meg flegmán szóba sem áll velünk. Szóval csak 
óvatosan az industrial noise béketűrő, mindent beolvasztani képes 
kategóriájával! Olyat bárki tud... 


Newcomerek között is akad azonban olyan csapás, ami vérfagyasz- 
tó meglepetésekre képes! Hadd említsem itt meg a kanadai Necro 
Facility-t, akik minden bizonnyal ott ólálkodtak, ahol a nagyok. Ne- 
kik sikerült egy olyan perfekt stílusmásolást végrehajtaniuk, hogy 
már majdnem elhittuk, ez maga a Skinny Puppy egyik előkerült 
eddig kiadatlan anyaga. Már csak az a kérdés, hogy eltűnnek-e 
örömködve, vagy kiboncolgatják saját egyediségüket végre? Van- 
nak comeback meglepetések is. Az előbb említett, sztárallűröktől 
mentes, az önmaga által teremtett tradíciót követve is megújulni 
képes Skinny Puppy, aki azért tartalmilag is odavág a közönsé- 
gének (igenis ,tessék gondolkozni, mert ezért van agyatok!") és 
nem gond neki sokadszorra is undorító trutyit locsolni magára és a 
rajongóira (csak a hatás kedvéért). Aztán ott van még három-négy 
régi öreg zenekar, akik említésénél lelassul a kezem és ezúton ké- 
rem elnézésüket és megértésüket, amiért épp ezen a fórumon és 
ebben a formában említem őket, valamint zenei nagyságukat. Mert 
ott merték folytatni, ahol abbahagyták: a Kraftwerk, a Depeche 
Mode és a Rammstein. 


Pénz beszél, kutya ugat 

A pénz definiálja a produkciót, könnyelműségre csábít, a tradíció 
és a merchandise viszi el az olcsó terméket. Ki a ludas a felhígulás- 
ban? A kiadók, akik a pénzes trendek követői lettek, akik csak azt 
adják ki, ami megfelel a kívánt és éppen jól eladható irányzatnak? Az 
Internet, a jogvédők? Az üvegtigrist ecseri piacon beszerzők? Az in- 
gyenélő downloaderek, akik letesztelik a zenei cuccot, mielőtt meg- 
vennék eredetiben? Vagy az, aki kilopja a cuccot a stúdióból? Kik a 
hősök? Akik mindezek ellenére alkotnak és tesznek az egészre? Ki 

mondja meg, melyik csoportból kerülnek ki a hősök? Párhuzamos 
igazságok és inkongruens jogok érvényesülnek mai világunkban. 
Mai posztmodern industrial mémünk az elkényeztetett labortisz- 
taságában és high-tech zeneipari csömörében, kommersz módon 
alázza saját magát, hogy aztán végleg kiürülve zárvánnyá váljon. 


A prehisztorikus analóg szintetizátorokkal, a kreativitást igénylő 80- 
as évekbeli hangmintavevőkkel, samplerekkel és fura dobgépek- 
kel, a néhány sávos hangszalagokkal és a kezdetleges keverőkkel 
összeszerkesztett, statikus és mindenféle vaseszközökkel előállí- 
tott zajokkal feldúsított korai alkotások azonban a mai körülmé- 
nyeink között, eltolt hétköznapjaink bizonytalanságában és érzelmi 
zűrzavaraiban is számomra (és remélem ezzel nem vagyok egye- 
dül) tapintható minőséget nyújtanak, és mindenkor kivívják őszinte 
elismerésemet. Személy szerint az a véleményem, hogy többek 
között a FRONT242 Tragedy For You-ja, a ClockDVA Man Amplifier- 
je, a Front Line Assembly Caustic Gripje, a Nitzer Ebb karcos-zúzós 
EBM-lemezei (és még hosszan sorolhatnám...) napjainkban sem 
vesztettek semmit mondandójukból és erős hangulati hatásukból, 
de a hallgatói csoportok integrálására, a Laibach által megfogal- 
mazott totalitárius, közösségformáló szerepre már hosszabb távon 
nem alkalmasak (legfeljebb nosztalgiaklubokat lehetne létrehozni 
ezekre alapozva), a megfelelő generációs utánpótlás, az újak zenei 
kísérletező kedve, innovatív hajlama pedig nincs túlzottan jelen a 
mai színtéren, és ez azért időnként fájni képes. Nem vagyok egy 
zenei szakértő, de folyamatosan és reménykedve keresem azokat 
az új megjelenéseket, új csoportokat, akik visszaállíthatnák a pá- 
lyára ennek a zenei műfajnak a presztizsét. 


Sajnos még mindig nincs rendes informatív, digitális médiajelen- 
létük a zenekaroknak, a videó és DVD megjelenések ebben a Zze- 
nei műfajban még mindig soványak, az Interneten is főként a ra- 
jongók szerkesztik az unofficial weblapokat a rajongóknak (néha 
direkt az , eltűnt" művészeknek dedikálva) lásd ClockDVA, a FLA 
Mindphaser-e, Henrik Bauer folyamatosan csúszó FLA DVD-je vagy 
épp a 242 szakértője-szaktanácsadója és egyben önkéntes mérv- 
adója, a ranters e-vil.net. Szeretnék osztozni töretlen lelkesedé- 
sükben és kívánom, hogy soha ne lohadjon le az önzetlen munka- 
kedvük. Az ilyenek tartják a Világunkban a reményt. 


Nagyobb zenekaraink viszont túl hosszú időre hagytak minket 
magunkra, nem foglalkoztak az industrial scene piaci érzékeny- 
ségével sem. Hosszú évekre tűntek el, életművüket hanyagul 
hátrahagyva. A kiadók és a pénzszagú trendek előírásai és esz- 
telen cenzori korlátozásai érvényesülnek, nem kedvez ez az idő 
sem sok új kis hobbi és garzonzenekarnak, szegény tehetséges 
newcomereink pedig elvesznek a ködben. Mi kiöregedtünk. A fi- 
atalok meg még nem nőttek fel. Arctalanná és otthonülővé vált, 
most már tényleg igazi underground jelleget öltött, mert a front- 
vonalon nem áll már senki sem. Nincsenek összerendeződések. 


A zenekarokkal együtt pedig mi magunk is megöregedtünk, elhíz- 
tunk, gyerekeket nevelünk, 3 mellékállással keressük a kenyerün- 
ket össze, már a hajunk is egyre őszül. Nosztalgiából, otthon és 
belül elmagányosodva tolunk be a lejátszóba egy-egy régebbi le- 
mezt, vagy bámulunk bele a hangfalakba, a DVD-lejátszónk leját- 
szási listáiba. 


yozss3 


Ha a zenei utódokra gondolunk, ők valahogy nem kapisgálják az 
egésznek a lényegét. Belebújnak mindenféle ruhákba a csoport- 
norma szerint, úgy beszélnek, ahogy elvárják tőlük. Viszont úgy 
tűnik, hogy nem egészen értik, mit és miért fogalmaz meg egyik 
másik zenekar a felvételeikben. Nem érzik azt a nosztalgiát sem, 
amit nekünk a 80-as és 90-es évek ajándékba adott, hogy hasz- 
náljuk fel ma is épülésünkre. Ők akkor még gondolati szinten sem 
voltak meg, mára meg egy jóléti és haszonélvező társadalomba 
születtek bele és lehet ugyan, hogy indigógyerekek, 10-juk messze 
magasabb (lesz) a miénknél, az egész mit sem ér, ha semmire 
se tudják használni, vagy pontosan az előbb említett csoportnor- 
ma nyomása miatt véka alá rejtik. Nem állítom, hogy egyáltalán 
nem fogékonyak arra, amire mi pörögtünk, de ők már egészen 
máshol és más módon keresik az összefüggéseket, és nem min- 
dig találnak el az értelem mélyére. Nem biztos, hogy ők tehet- 
nek róla. Szerintem mi is, mert nem fogtuk a kezüket közben. 
Varrat nélkül ment át a generációváltás. Ki miatt lett ilyen a társa- 
dalom? Mert épp az önzésre lett nevelve ez a generáció? Önzés a 
Túlélésért? Sokan vagyunk a Földön? Túl sokan? Nincs elég hely? 
Nincs elég erőforrás? 


Hiányérzet -- Optimizmus 

Oké, oké, nagyon. pesszimistának tűnik mindez, amiket itt felso- 
roltam! Senkinek sem szerettem volna letörni a kedvét, vagy bár- 
kit" megbántani rajongói vagy ellenzői mivoltában. De a jelenlegi 
hiányérzetem ezzel még nem csillapodott, viszont vannak reményt 
adó jelek arra, hogy valami változik az indusztriál környékén. Egy- 
részt ugyanolyanná kezd válni a Világ, mint amilyen annak idején 


volt, mikor még mi és mérvadó zenekaraink Jázadoztak. Erre utaló 
zenei (electro-ebm) utalások is vannak, és megint kezd kialakulni 
a tespedtségből feltámadó inspiratív erő. Használaton kívül álló, 
régóta elhagyatott épületeket foglalnak le fiatalok, hogy autonóm 
módon közösségi tereket hozzanak létre maguknak. Ez szerintem 
jó dolog, mert az Állam sohasem gondoskodott fiairól, lányairól és 
PANKKK ide vagy oda, ezentúl sem fog. A Fekete Lyuk és a Tilos 
bezárt. A hétköznapjaink nem olyan zsírosak már.mint voltak pár 
éve és a találékonyságunkra, innovatív szemléletünkre, kognitív 
tőkénkre leszünk utalva. 


Nagyjaink pedig talán egyszer még valami jelét mutatják annak, 
hogy nem adják át csak úgy simán a stafétabotot. Talán akarnak 
még igazi filmes remekművekből kiollózni számunkra odaillő szö- 
vegfoszlányokat, gyilkosan éles dialógusokat. Még fémes és mo- 
torikus zajkollázsokkal, mérnöki pontossággal egymásra épített 
tompa ütésekkel akarják elkápráztatni a fülünketwEgyre többen 
követelik vissza maguknak azt a régi posztot, amit korábban lazán 
és lustaságból elengedtek. A nagy visszatérések kora elkezdődött, 
a DM, a Kraftwerk, a Skinny Puppy után most itt a Leaether Strip, 
nemsokára jön az új Nitzer Ebb, valamikor talán lesz új FRONT242, 
új FLA és még ki tudja, mi minden. Tehát a fentiek miatt még nem 
érdemes végleg befordulni, mert érhetnek minket kellemes meg- 
lepetések is. Abban is bízom, hogy olyan új tehetségek is leteszik 
a névjegyüket, akik nem csak egy adott, merev sémában fognak 
mozogni, hanem olyan debütáló CD-vel bukkannak fel hamaro- 
san, amit majd ki se akarunk venni a lejátszónkból. I 

011. Űrmajmok és a fénykorszak 
Space Monkeez interjú 


2004. szeptember 


[H.I.T.] - Az Inframind megjelenése óta több mint 
egy év telt el és számos fellépésen vagytok túl, 
az Intense-es időkről nemis beszélve. Hogy látjá- 
tok? Sikerült gyökeret verni a hazai independent 
zenei élet szikár talaján? Mi a siker receptje, ha 
létezik ilyen egyáltalán? 


ISM] - Reméljük, hogy egy bizonyos környezetben, egy 
bizonyos rétegben már valamilyen elismerést kivív- 
tunk magunkat. A nyáron adásba került videoklipünk 
még inkább közelebb hozott, lökött minket ahhoz, 
hogy országosan megismerjenek bennünket. Nem 
egyszerű. .., de azon vagyunk, hogy minden eszközt 
megragadva közönséget teremtsünk e stílusnak, amit 
képviselünk. A sikerről még korai bármit mondani, túl 
vagyunk néhány nagy eseményen, de remélem, hogy 
a java még csak most jön. 


[H.I.T.] - Biztosan van átfogó képetek arról, hogy 
a zenétek a magyar közönség mely rétegét fog- 
ta meg igazából. Milyen a feedback? Mi a véle- 
ményetek róla? 


ISM] - A csapat kezdetben egyetemi rendezvénye- 
ken lépett fel, majd első klipforgatásunk alkalmával 
megismerkedtünk a dark közönséggel. Ez így lehet, 
hogy furán hangzik, hogy pont klipforgatáson, de Így 
volt, akikkel sok közösen szervezett rendezvényen va- 
gyunk túl azóta, s nagyon szeretnek minket. Az LD50 
partikról szintén hasonló a visszajelzés, ahová alap- 
vetően electro-industrial-EBM zenét kedvelő arcok 
járnak, bár sok átfedés van e két közönség között, s 
hozzá kell tennem, hogy nagy az összetartás is. BU- 
dapesti közönség közül még meg kell emlitenem a 
LivingRoom-os törzsközönséget, illetve azokat akik 
Depeche Mode Fan Clubokba járnak. A fent felso- 
rolt partik kedvelőinek, vagy akár azoknak akik ro- 
konszenvet éreznek ezen stílusokhoz biztos, hogy a 
Space Monkeez zenei világa is bejön. Továbbra is ke- 
ressük az egyetemi partikat, bár lehet, hogy oda ki- 
csit erősek vagyunk, de ahol eddig voltunk nagy sike- 
rünk volt. Vidékről most nem nyilatkoznék a mostoha 
körülmények miatt, van pár hely ahová rendszeresen 
visszajárunk, s már várnak minket. 

[H.I.T.] - Most egy kicsit az Inframindról: egy meg- 
lehetősen széles skálán mozog, ráadásul telje- 
sen angol nyelvű, mindezek ellenére egységes 
képet mutat. Akiknek eddig mutattam, először 
fanyalogtak kicsit az erőszakos hangzás miatt, 
de aztán másnap mégiscsak visszajöttek, hogy 
szivesen újra meghallgatnák. Aztán meg agyba- 
főbe dicsérték. Sokféle stílust vegyítettek egy- 
be, de az eredmény mégiscsak egy nagyon ener- 
gikus és fülbemászó power-industrial-noise-rock 
lett. Évek óta a punk, a rock és az indusztriál 
halálhírét szajkózzák, mégis ebben kezdtetek 
dolgozni. Miért? 


ISM] - Néza, ez nem tudatos... egyszerűen így alakult. 
Mikor nekiálltunk a daloknak, melyek az Inframind 
címmel kiadásra kerültek, nem volt különösebb irány, 
hogy most mit csináljunk. Tényleg csak dalokat írtunk, 
érzéseket fogalmaztunk meg, majd a szöveggel ennek 
hangot adtunk, s ezlett belőle. Fantasztikus érzés, hogy 
egyre több olyan buli van, ahol éneklik a dalszövegeket. 


[H.I.T.] - Milyen jelenségek inspirálnak bennete- 
ket? Most nem zenékre, zenekarokra gondolok, 
hanem inkább a jelenlegi megborult világ hatá- 
saira. Mintha a Harcosok Klubja alapkörülmé- 
nyei már nem csak a filmen lennének jelen és ez 
azért érződik a szövegeiteken és a zenéteken is. 


ISMI - Jó, persze sok minden bosszant, de ha csak 
ezzel foglalkoznék, akkor begolyóznék, a Harcosok 
klubja mondanivalója még aktuálisabb, mint valaha. 
Nincsenek világot megváltó terveim, szeretnék ledip- 
lomázni végre, zenekarral még jobban összerázódni, 
profibbá tenni az egészet. 


[H.I.T.] - Néztek tévét? Ha igen, milyen adókat, 
músorokat? 


ISM] - Szeretem a filmeket, hetente-kétheten- 
te egyszer biztos beülök valamire. A TV tök jó, meg 
minden, meg jókat lehet néha röhögni Fábryn, 
de alapvetően a híreken, meg néhány filmen kí- 
vül nem találtam magamnak néznivalót. Néha a 
Viva szokott zúgni nálam, vagy az MTV, de amit 
szeretek, s pont nincs nekem, az a National 
Geographic, vagy az Animal Planet, azok tényleg jók. 


[H.I.T.] - Legutóbbi koncertetek a Marco Polo 
Clubban milyen élmény volt számotokra? Láttam, 
hogy jópár darkos lány igencsak rázta! 


ISMI - Én nagyon élveztem, új számmal is készültünk, 
de az időlimit, meg a szerdai elmaradt próba miatt 
nem rukkoltunk ki vele. Hát meg kicsi a színpad, ami 
visszafog egy pöttyet bennünket. A divatbemutató 
sem volt rossz, több gyakorlással egész pofás pro- 

dukció lesz belőle, a varrólány igencsak tehetséges. 
MPC-t szeretjük. 


[H.I.T.] - Kocsiban milyen zenét raktok be? 

ISM] - Nálam most épp Slipknot szól, megZeromancer. 
[H.I.T.] - Hol készült a My li! whore klipje? 

ISM] - Piliscsabán egy roncstelepen. 


[H.I.T.] - Vannak barátaitok a hazai vagy netán 
külföldi zenészek között? 


ISM] - WES, Strong Deformity, Dyas, lon/Zum, the 
Dethroners, Electric Connection, velük elég sűrűn 
mozgunk együtt. Szlovákiában van pár haver zenekar. . . 


[H.I.T.] - Mi az a három dolog, amit a legjobban 
szerettek és mi az amit a legjobban utáltok? 


ISMI - Hát én végre bekötöttem magamhoz a Netet, 
így megvan az új játékszerem, a dalszerzés a próbákon, 
a társaságom. Leginkább az öncélúskodást, bizalmat- 
lanságot utálom, na meg nézz ki ablakon az utcára! 


[H.I.T.] - Szerintetek létezik olyan, hogy induszt- 
riális életérzés, életstílus? Akik átfolytak a 
mainstreambe, azok simán letagadják szubkultu- 
rális előéletüket. Van ilyen? 


ISMI - Biztos, bár nem ismerek ilyet, Magyarországon 
még senkiből nem lett mainstream, ebből a közegből 
meg pláne. 


[H.I.T.] - Szerintetek szükség van idehaza ilyen jel- 
legű ipari szubkulturális magazinra, mint a H.I.T.? 


ISM] - Naná, külön örülök a kezdeményezésnek, a mi 
törekvéseinket is támogatjátok, hogy e stílus megho- 
nosodjon Magyarországon, Rammstein, MM, NIN már 
produkáltak, vannak magyar csapatok, akik nagyon jók 
(most magunkat hadd ne dicsérjem), a partik nagyon 
jók, Budapesten már van pár klub, ahol ilyen partikra 
el lehet járni, bezzeg pár éve csak egy-kettő volt. Pár 
év, s fénykorát fogja élni a stílus. A Nu-Metalban évek 
óta csak a koppintás megy, nagy változások lesznek 
hamarosan. ... 


[H.I.T.] - Mikorra lehet új albumot várni? Milyen 
témán dolgoztok legközelebb? 


ISM] - Már elkezdtük az új dalok próbáit. Ősszel (ha 
minden jól megy) megjelenik az Inframind Angliában, 
majd szeretnénk kijutni 5-6 bulira, tavasszal befejezni 
a felvételeket, s kiadni ősszel az új lemezt. De az is 
lehet, hogy előbb megjelenik, mint 2005 ősze. 


[H.I.T.] - Sok sikert kívánunk mindehhez! Köszi a 
válaszokat! I 

012 Jeanny, a dögös DJ csaj 


DJ Jeanny interjú 


2004. november 


31 éves csinos szőke nehézbombázó, akit nem lehet nem észre- 
venni. Ilyenből persze millió van az utcákon, sőt klubokban is. Van 
viszont Egy, aki nő létére szuper ebm/industrial bulikat csinál Észak- 
Németországban. Keni-vágja a DJ-szakmát. Le meri játszani a leg- 
felfokozottabb hangulatban is a Circlin Overlandet vagy a Far Too 
Frailt. Rendszeresen tombol a WGT-közönsége is, mikor ő keveri a 
zenét és jópárszor már én is ronggyá táncoltam magam a partijain. 


H.I.T. - Mióta vagy aktívan a színpadon? 
DJ Jeanny - 8-9 éve. Már nem is tudom egészen pontosan. :) 


H.I.T. - Hogyan kerültél kapcsolatba az EBM és Industrial 
műfajokkal? 


DJ Jeanny - Jó kérdés. úgy 12 évvel ezelőtt egyszer a Jolly Jokerbe utaz- 
tam Braunschweigba és ott a nagyteremben mert a zene, amit szuper- 
nek találtam! Tudnod kell, hogy addig csak Wolfsburgban mászkáltam 
és ott nem volt ilyen, legfeljebb DM (rajongó "83 óta) ;) és Cure, amiket 
már korábban is ismertem. Főleg a punkokkal lógtam akkoriban! 


H.I.T. - Hogy jött a bátor ötlet, hogy bulikon keversz? 
Ezt leginkább férfiak csinálják... 


DJ Jeanny - A mai DJ-kollégám és akkor már igen jó barátom, Thorsten 

egyszer megkérdezett, hogy helyettesíteném-e a Jolly Jokerben, mivel neki 
pár hétre Kinába kell utaznia üzleti ügyben. 


H.I.T. - Mit szólt a közönség, mikor te álltál a pult mögé? Hangulat volt? 


DJ Jeanny - Egyesek nagyon örültek, mások egyáltalán nem! Egy kissé a sa- 
ját ízlésem szerint kevertem a zenéket, jó kemény is lett! Sok FLA-t, Skinny 
Puppyt, stb.-t nyomtam. 


H.I.T. - Wolfsburgban élsz és dolgozol, egy valódi iparváros. Mit gon- 
dolsz, van valami összefügés az élettered a zenei életstílusod között? 


DJ Jeanny - Wolfsburg mellett (Flechdorf) élek, de nem hiszem, hogy lenne 
bármi összefüggés. Wolfsburg egy fiatal VW-város, a legtöbben magasan 
hordják az orrukat, túlságosan nagy divattudattal rendelkeznek. Minden- 
esetre most jobb itt mint 10 évvel ezelőtt. Braunschweig ezzel ellentétben 
egy alternatív város, sok egyetemistával. Ez közelebb áll hozzám. 


H.I.T. - Zenélsz Lösekében, Hildesheimban, Hannoverben, Salzgitter- 
ben, Braunschweigban, és még sorolhatnám. Minden hétvégén tolo- 
gatod a potmétert és válogatod a lemezeket? 


DJ Jeanny - Nem, az már túl sok lenne nekem! Havonta két fix beterve- 
zett időpontom van, egyik a Forellenhof Salzgitterben, másik épp most jött 
be a képbe, az Underworld Hannoverben, ami nemrég nyílt meg újra, iga- 
Zi ősi tradicionális hely. A Jolly Jokerben kb. 2 napot játszok egy hónap- 
ban, a hildesheimi buli meg csak minden 2-3 hónapban van. Néha még 
Magdeburgban fellépek mint vendég DJ, vagy mikor hol. 


H.I.T. - Milyen klubokat kedvelsz? Mi játszik igazán sze- 
repet? Terem nagysága? Akusztika? Látogatószám? 
Hangulat? 


DJ Jeanny - Legszívesebben a WGT-n, ahol az utóbbi 3 év- 
ben sorozatban keverhettem lemezeket. Ott tudom magam 
a legjobban kitombolni! :) Játszadozni, tesztelgetni szeretnék 
és ez eddig is mindig jól sikerült. Egyébként azokat a klubo- 
kat szeretem, ahová különböző városokból jönnek össze em- 
berek, mint a Forellenhof vagy a Tanzpalast Hildesheimban. 
A látogatószám is fontos, de a hangulat még fontosabb! Na 
meg a hang és fény. 


H.I.T. - Mely lemezek nélkül nem tudnál elképzelni egy 
rendezvényt? Esetleg egy hármas lista? 

DJ Jeanny - Jelenleg: 

- Dive: BEHIND THE SUN 

- ADVANCED ELECTRONICS Sampler 
- THE KLINIK WGT live 


H.I.T. - Mi az, amit viszont soha nem tennél fel? 


DJ Jeanny - Stripped/DM és a Model/kraftwerk a Rammsteintól. 


H.I.T. - Egészen jó kapcsolatot ápolsz a Dive-os Dirk 
Ivens-szel. Múltkor a WGT-n össze is futottam veletek 
és ha jól tudom, szívesen csinálsz a németországi fellé- 
pései után afterpartyt. Hogyan jött létre ez a barátság? 


DJ Jeanny - Aftershowpartyra gondolsz? ;) Látásból ismerjük 
egymást már vagy 10 éve, vannak közös barátaink. Egyszer a 
Doomsday-en (amikor a Skinny Puppy 12 év után ismét Németor- 
szágban járt) Dirk megszólított, hogy nem innánk-e valamit. Persze 
azzal a mottóval, hogy évek óta szinte tökugyanazokon a rendez- 
vényeken futunk össze, és mindig csak köszönünk egyet egymás- 
nak, hogy "helló"! Hát így kezdtünk el dumálgatni. Egyszerű és 
remek fickó, mentes minden bonyolultságtól és sztárallűröktől. 


H.I.T. - Németországban azt tapasztaltam, hogy az emberek, 
akik EBM-et, Industrialt, Futurepopot, Gothicot, Electro-t, 
stb. szeretnek, azok egész toleráns módon tudnak blokkon- 
ként együtt bulizgatni. Szóval a szubkultúra sötét színpada 
egész széles és összetartó. Ellenben nálunk Magyarorszá- 


gon a hallgatóság valamivel konzervatívabb, a különböző 
zenei rétegeknek önálló és különálló rendezvényeik vannak. 
Mit gondolsz, mi lehet ennek az oka? 


DJ Jeanny - Jó kérdés! Talán mert az electro-emberek táncolni és 
ünnepelni akarnak, a gótok meg mindig túl komolyak? Fogalmam 
sincs... 


H.I.T. - Ha jól tudom, nagy rajongója vagy a Nitzer Ebbnek. 
Milyennek találtad az új Fixmer/McCarthy projektet? 


DJ Jeanny - Nagyon jónak! Azonban többször meg kellett hallgas- 
sam. Sok jó sound csak a 3. vagy 4. lejátszásnál fedezhető fel. 
Egyébként szeretem az EBM és a techno keverékét. Fixmer szóló 
dolgait is nagyon csípem. 


H.I.T. - A 2000-es évek kezdetén az EBM/iIndustrial zenei 
élet jelentősebb visszaesését figyelhettük meg. Most azon- 
ban sorra jönnek ki a visszatérő régi nagy bandák lemezei 
(Skinny Puppy, Laibach, FLA, stb.). Ismét megérett az idő 
erre a zenére? Mi a helyzet az új és feltörekvő zenekarok- 
kal? A német alternatív slágerlistán (D.A.C.) is szerepelsz 
néha szerkesztőként. Hogy látod? Az újak tudják a régi vá- 
gású EBM tradíciót sikeresen továbbvinni? 


DJ Jeanny - Elég nehéz, úgy vélem, mivel a zenekarok munkái 
nem nagy tömegeknek szólnak. Vannak nagyon jó csapatok mint 
a Proceed vagy a Spetsnatz, akik jó öreg EBM-et csinálnak. Jelen- 
leg igen nagy az érdeklődés ezekre a zenei irányzatokra. 

H.I.T. - Hogyan képzelnéd el akkor ennek a stílusnak az evolúci- 
óját, jövőjét? Párszor már halottnak kiáltották ki... 


DJ Jeanny - Ez a zene sosem fog kihalni! Mindig vagy több vagy keve- 
sebb érdeklődés van iránta és mindenesetre jelenleg nálunk Német- 
országban igen jó a kereslet erre. 


H.I.T. - Milyen zenekarok és lemezek izgattak fel téged pozitívan 
az utóbbi időben? 


DJ Jeanny - A korábban említett Dive-anyag, a Behind the sun, most 
függetlenül attól, hogy Dirkkel jóban vagyunk. Az előző Dive-albumot 
ugyanis nem találtam annyira jónak. Aztán az ADVANCED ELECTRONICS 
vol. 3 "Sampler", mert szuper rálátása lesz tőle az embernek, milyen 
jó kis electro-zenék vannak manapság! 


H.I.T. - Komponálsz te is zenéket? Önálló számok? Album? 


DJ Jeanny - Nem, ezt inkább átengedem szerényen a többieknek. 
Se időm, se türelmem hozzá. 


H.I.T. - Mit szól a családod, barátod a DJ-ambícióidra? 
DJ Jeanny - Jónak találják! 


H.I.T. - Ha Magyarországon a nők dj-skedésbe akarnának belevág- 
ni ebben a stílusban, mit tudnál nekik javasolni a kezdetekhez? 


DJ Jeanny - Fontos a zenével való intenzív foglalkozás - a meggyőző- 
dés és befogadás. Felvállalni mindazt, amit le szeretnének játszani. És 
azért némi öntudatosság is kell ám hozzá! Hi 


013 "A jövő sötét lesz" 

2005. április 


H.I.T. - Az utóbbi 5-10 évben a hírműsorokban legtöbb- 
ször hallott szó a terror volt. Tavaly kiadott lemezetek az 
Ezoterror címet viseli. Elmagyaráznátok az olvasóknak, mit 
is jelent az Ezoterror kifejezés? 


PP: Ez egy mozaikszó. (Ezoterikus: rejtett, okkult, titkos tanok a 
beavatottak részére, Terror: sokkoló esemény, akció, erőkifejtés 
bizonyos célok elérése érdekében) Tehát rejtett, romboló akcióról 
van szó, melynek mi vagyunk az elszenvedői. 


H.I.T. - Hogyan jutottatok erre a címadásra? 


PP: Az Ezoterror című szám két fő sora a következő: ,Az anyag 
fogalma abszolút: mennyiséget a minőség fölé!" Ez egyben a 
elobalizáció rövid programja is. E mögött a globális terror mögött 
titkos társaságok állnak. Arra akartuk felhívni a figyelmet, hogy a 
terror nem mindig bombákkal és repülőkkel támad, hanem leg- 
gyakrabban ártatlannak látszó tévéműsorokkal és jópofa média- 
sztárokkal öl. Szellemi téren folyik a legnagyobb terror. Ezt kell 
felismerni és ha észreveszed ezt a hétköznapi dolgokban, akkor 
már nem tud rajtad olyan könnyen fogást találni. 


H.I.T. - Lemezetekre nem lehet cimkéket raggatni, minden 
leoldódik róla, azonban talán helytálló az a kijelentés, hogy 
a kísérteties és sötét atmoszférájú zenétek a szövegekkel 
együtt az emberi lélek legrejtettebb, legsötétebb zugaiba 
vezeti a hallgatót. Szerintetek milyen hatással lehet az em- 
beri pszichére? 


PP: Nem tudjuk. Ez egy nagyon kemény dolog. Felveti a felelősség 
kérdését. Egy sötét atmoszférájú zene nem feltétlenül a Gonoszt 
szolgálja, persze van erre is példa. Azt gondoljuk, hogy mára a 
világ annyira kifordult magából, hogy a legsötétebb szándékok 
a legártatlanabb köntösben lépnek elénk. Azt szoktuk mondani, 
hogy az igazi sátánisták azok, akik diszkóba járnak, és még csak 


észre sem veszik, hogy manipulálva vannak. Ha egy zene sötét 
hangulatú, akkor legalább megszakítja azt a gondolkodás nélkü- 
li, kellemes, langymeleg lebegést, amiben ma mindenki élni tö- 
rekszik. Talán még gondolatokat is ébreszt egyesekben. Úgyhogy 
reményeink szerint a zenénk inkább erősít, mint letargiába taszít. 
Az önmagunkkal való szembenézés meg kell hogy erősítsen, ha 
valakinek egyáltalán van terve az életével kapcsolatban... 


H.I.T. - Az Ezoterrort átitatja az elmúlás fájdalma és fenye- 
gető érzése. Hogyan álltok a Halálhoz és ami utána jön? Mit 
gondoltok például az öngyilkosságról? 


PP: Életterv! Ez a kulcsszó. Az öngyilkosság egyben önfeladás is. 
Mindenképp gyengeségnek értékeljük. Egy anyagi világba csöp- 
pentünk, ahol minden elmúlik és elpusztul egyszer. A mennyiség 
anyagi fogalma soha nem győzhet a minőség szellemi fogalma 
felett, mert az ami anyagi, soha nem érheti el az öröklétet. De mi 
nem csak húsból, csontból vagyunk! Igen, az elmúlás fájdalmas, 
de min csodálkozunk? Hisz születésünktől fogva magunkban hor- 
dozzuk a halál angyalát is, a csontvázunk formájában. A csont az 
ásványvilághoz tartozik, a legalacsonyabb létformához, ami legin- 
kább ki van téve a létesülés törvényének. De van olyan részünk is 
ami az anyaghoz nem, vagy csak alig kötődik. Ez a részünk képes a 
kilépésre. Kilépésre, de felfelé, azaz meghaladva az anyagi világot. 


H.I.T. - Mindig, ha a lemezt hallgatom, áthat egy hátbor- 
zongató érzés, hogy nincs az Univerzumban sötétebb és 
hidegebb hely annál, ahol élünk. Mások mit mondanak az 


Ezoterror recitatív, ipari-szakrális, néhol rituális dallam- 
világáról? Milyen visszajelzést kaptatok a hallgatóktól? 


PP: Ipari-szakrális? Ez jó! Ebbe beletrafáltál. A zene és a tánc 
eredeti célja mindig is rituális és szakrális volt. Szakrális a buta 
sláger is csak nem biztos hogy ugyanannak az istennek áldoz. 
Az Ezoterror dallamaival valami olyan ősi érzéseket akartunk 
felébreszteni, amelyek mindenkiben ott fészkelnek, de a ,hang- 
szerek" már a mai, -istentől elrugaszkodott- elektro-indusztriális 
világ eszközei. Ez okozza az állandóan jelenlévő nyugtalanságot, 
ami végigkíséri a lemezt. Nem lehet bulin, vagy beszélgetés hát- 
tereként hallgatni, mert előbb-utóbb kiköveteli magának a figyel- 
met. A beszélgetés elhalkul, végül mindenki csak ül és gondolko- 
dik. A lemez ily módon elérte célját. 


H.I.T. - Kiknek szántátok tulajdonképpen a lemezt? 


PP: Mindenkinek, aki nem csak fogyasztja a zenét, hanem való- 
ban figyel rá. Nagyon különböző embereknek tetszik. Hogy melyik 
szám a kedvencük, az pedig attól függ, hogy ki milyen zenén nőtt 
fel. Nincs rajta , slágerszám", mindenkit más-más darab fog meg. 
Nem is volt cél, hogy stíluslemezt csináljunk. Rákerült az, ame- 
lyikről éreztük, hogy üzen valamit. 


H.I.T. - Első hallgatáskor is, később pedig egyre jobban ki- 
szűrődik a lemezből, hogy igen precíz és tudatos szerkesztői 
és hangmérnöki munka fekszik benne. Mennyi előkészület 
és stúdiómunka áll a lemez mögött? 


A, 

PP: Három évig íródtak a számok, leválogatva azokat a téte- 
leket, amikben nem éreztük az erőt. Közel harminc ötletből 
válogattuk ki a lemezre került tételeket. Ezt követte egy közel 
egy éves stúdió és hangmérnöki munka és a kiadás. A hang- 
mérnök Borsay Levente volt, aki a Flagrum zenekar dobosa 
volt. (a régi Plasma sokat próbált és koncertezett velük) Elké- 
pesztő, hogy mit hozott ki a hangsávokból. Nagyon sokat kö- 
szönhetünk neki. A koncerten pedig Lechner Csaba barátunk, 
a régi Plasma technikusa segített. 


H.I.T. - Kifejezetten érdekelne, hogy honnan szár- 
maznak a számokban felbukkanó hangminták. Ami 
a legizgalmasabb, az a Címzett ismeretlen c. remek 
dallammenetű hipnotikus hatású szám fojtogató beve- 


zetése, "Ez már túl sok, nem bírom tovább, nem ka- 
pok levegőt és félek!" Ez például melyik filmből van? 


PP: Mindenféle filmekből kivágtunk hangrészeket. A legosto- 
bább horrorfilmek a legjobb alapanyagok. Szerintem a készítő- 
ik sem tudják, hogy néha mit adnak a szereplők szájába. Ezek 
a mondatok a szövegkörnyezetből kiszakítva új tartalommal 
töltődnek fel és néha a lét legalapvetőbb kérdéseit és érzéseit 
feszegetik. Jól használhatók. (a legutóbbi Yonderboi albumon 
is felbukkan ez a módszer és jól festi alá a zenei hangulatot) 
A kérdéses rész például a Temetetlen múlt című filmből van. 


H.I.T. - Valójában pang a stílus ma a magyar dark 
industrial underground színterén, erre ti kiadtok ma- 
gánúton egy teljesen magyar nyelvű albumot, de még 
ráadásul nem is akármilyen nyelvészetileg rejtjelezett, 

poetikus, metaforáktól dús anyagot. Azért ez fokozott 
bátorságra vall. Mi adja nektek ilyesmihez a hajtóerőt? 
Gondolom, nem a gyors meggazdagodás... 


PP: :) Hát nem..! Nem hiszem, hogy bátorság kérdése. Egy- 
szerűen volt mit mondanunk és meg tudtuk teremteni a kiadás 
feltételeit is. Alapelv volt, hogy magyar nyelvű legyen az anyag, 
mert így tudjuk magunkat legjobban kifejezni. Ez nem csök- 
kenti az esélyét egy külföldi kiadásnak sem. Eddig sajnos még 
nem állt semmilyen kiadó sem a dolog mögé, de ezt nem az 
anyagiak miatt fájlaljuk, hanem azért mert így nehezen terjed a 
cd és nem tud annyi emberhez eljutni amennyihez szeretnénk. 


Magyarországon nem kap elég megszólalási lehetőséget ez a 
zene, mert itthon minden csak a pénzről szól. A nagy pénzről. 
Ilyen kis szegmenssel nem foglalkoznak a kiadók. Ezért for- 
dulhat elő, hogy az idei lipcsei dark-gothic bulin csak az Actus 
képviseli az országot. Pedig vannak jó produkciók itthon is. 


H.I.T. - Akkor most térjünk át a lemezről annak bemutató 
koncertjére, ami februárban volt a Cool Rock Caféban. 
Nekem úgy tűnt, hogy igen szép számmal eljöttek meg- 
nézni a produkciótokat, ami ráadásul roppant sokat adott 
pluszban az Ezoterrort és a Plasma Poolt kedvelőknek. Ti 
hogyan értékeltétek a koncertet és a publikumot? 


PP: Jó volt újra színpadon állni és örültünk, hogy ennyien el- 
jöttek. Ha megfelelő médiaháttér lett volna talán kicsi is 
lett volna a hely a bulihoz. A koncertet élveztük és sok ta- 
nulsággal szolgált a jövőre nézve. Mivel csak két-három élő 
bulit akarunk csinálni évente, ezért minden fellépés kicsit 
más lesz. Folyamatosan csiszoljuk a hangzást és a látványt 
is. De összességében úgy érezzük, hogy a publikum is elé- 
gedett volt és méltó visszatérésként értékelték az előadást. 
Az építő jellegű kritikákat is szívesen vettük és megfontoltuk. 


H.I.T. - Talán nem túlzás azt állítani, hogy a némileg át- 
dolgozott, vastagabban, ütősebben megszólaló zenétek 
mellett a háttérvetítés a lebilincselő képsoraival volt még 
a koncert egyik vezérélménye. Ki készítette a screenert? 
A lemez számaira dolgozott rá képileg? 


1ul 


n[9 


11 


PP: A háttérvetítés Gabo alkotása volt, melyhez mindannyian alap- 
ötletekkel, fotókkal és képsorokkal járultunk hozzá. A meglévő zenei 
alapsávra vágta össze a képsorokat. Ezt a technikát minden kon- 
certen alkalmazni fogjuk, mert nagyon rá tud erősíteni az üzenet- 
re és megfelelő irányba kalauzolja a hallgatóságot. Először 91-ben 
láttunk hasonlót Front Line Assembly koncerten. Azóta foglalkoztat 
minket ez a kifejezésmód. 


H.I.T. - Az egyik szám alatt magyar újságok szalagcímei vil- 
lantak be, köztük egy "A jövő sötét lesz" Ti hogy látjátok az 
emberi társadalom jövőjét? 


PP: A Kali-vuga legsötétebb fázisába lépünk, az ólom-kor legalsó 
bugyraiba. De ez csak az anyag próbálkozása, ha erősek vagyunk 
a lélek érintetlen maradhat. Ellen kell állni a mindent besározó, 
deszakralizáló erőknek és ösztönöknek, át kell vinni a fényt a túlsó 
partra. Le kell rázni magunkról a liberális fejlődésmítoszt, az összes 
izmusokat, maradéktalanul meg kell haladni ezt a babonát, amit 
, modern" kornak nevezünk. 


H.I.T. - A másik rendkívül sodró vizuál, a gépsorok és városgé- 
pek montázsai. Rátok hogyan hat az urban machine? Szokott 
olyan érzésetek lenni, hogy Budapestre ki lehetne már tenni 
az "Elmegyógyintézetünk megtelt!" táblát? 


PP: :) Igen! Budapest a többi európai nagyváros között is egy spe- 
ciálisan tönkretett hely. Az hogy élhetetlen, enyhe kifejezés. Sze- 
rintünk tudatos tönkretétel folyik ott, hogy a kiáramló lakosság he- 
lyébe jövő betelepülők könnyebben tudjanak lakáshoz jutni. Utána 
majd rendbe lesz téve. Egyikünk sem lakik Pesten, Gabo soproni, 
Zilahy kiköltözött az Őrségbe, Kuli pedig a Zsámbéki medencében 
él. Az alkotómunkához nyugalom kell. 


H.IL.T. - A koncert közben valaki komolyan vette kamerával 
az egészet és pár hete felröppent a hír is, hogy készül egy 
Plasma Pool live DVD. Igaz ez? Mi minden lesz rajta látható? 
Mikor jelenik meg? 


PP: Igaz, de nem tudom mikor lesz kész. Még kellenek képanyagok 
ahhoz, hogy ez kiadható legyen. Egy videóklipp készítését is tervez- 
zük, de az már nem megy önerőből, úgyhogy sok még a nyitott kér- 
dés. A háttérfilmet mindenképpen valamilyen formában közkinccsé 
szeretnénk tenni. Megállja a helyét önálló filmként is, megnéztük 
párszor és nagyon nehéz anyag. 


H.I.T. - Milyen titkos tervek vannak még a fejetekben? 

PP: Szervezünk egy magyar válogatáslemezt, amit ősszel akarunk 
kiadni. Ez egy koncepció-album lesz előre meghatározott tematikával. 
Hat-nyolc banda lesz rajta. A többi még tényleg titok. 


H.ILT. - Milyen külföldi zenekarokkal dolgoznátok szivesen együtt? 


PP: Ezen még nem gondolkodtunk. Ha hoz majd valami lehetőséget az 
élet, hát nem fogunk kitérni előle. Egyelőre az Actus lipcsei koncertjén 
segédkezünk. A koncerten a dobosunk fogja erősíteni a ritmusszekciót. 


H.ILT. - Tudjátok már mivel töltitek a nyarat? 


PP: A válogatás szervezése és a videoclip lesznek az elsődleges fel- 
adatok. Van még két itthoni koncert ami szerveződik, de még nem 
konkrétak. Frankfurtban is lehet, hogy játszunk majd, de még ez is 
képlékeny. Egy Szentiván-éji tűzgyújtásos nomád bulival indítja a 
Plasma Pool a nyarat, (Felkészülünk Napisten trónralépésére) és 
Prágába is tervezünk egy közös Hans Rudi Giger kiállítás-látogatást. 


H.I.T. - Ha 1 órán belül teljesen biztosan elpusztulna a Föld az 
összes élőlényével együtt, de lenne módotok egy utolsó üzenetet 


kiküldeni a Világűrbe, mi lenne az? 


PP: , ..fel sem ismerték, hogy a veszélynek arca, orra és füle van...." I 

014 NOSTROMOT? interjú 


a Ezé töén, trall 


€ 


/IV- Friss electro zenekar vagytok Magyarországon. Megle- 
pett a webes megjelenésetek és a zenétek is első benyo- 
másra profizmusról árulkodik. Hogy lehet az, hogy ebben a 
stílusban és pont itt, ahol ezzel a műfajjal szinte lehetetlen 
betörni, mégis belevágtatok a Nostromo projektbe? 


N7 — Nos, gondolhatod, hogy nem a gyors meggazdagodás utáni 
sóvárgás keltette életre. Bízunk abban, hogy Magyarországon is 
egyszer eljön majd az idő, amikor a kiadók döntéshozói felismerik, 
hogy a fogyasztói társadalom zenehallgató közönségének van egy 
szegmense, akiknek igényük van dark electro előadók munkáira. 


/IV- Miről szól a Nostromo 7? 


N7 — Alapjában véve a kísérletező hangzásról szól. Az egyediségre 
törekszünk és arra, hogy a lehető legőszintébbek legyünk, mind 
szövegeinkkel, mind auditív tartalmunkkal. A szintetizátorok által 
generált hangok - "zajok" alkalmazása mellett mindannyian ra- 
jongunk az akusztikus hangszerek iránt is, ha a dal koncepciója 
megkívánja bevetjük azokat is. 


/IV- Klasszikus zenei elemekkel is operáló, ugyanakkor mű- 
vészi és kellemesen komor, dark electro zenéket csináltok. 
Milyen élménykörből táplálkoztok és kiket céloztok meg a 
munkáitokkal? 


N7 — A témáinkat személyes élményekből, impressziókból merít- 
jük. Van amikor egy film, egy könyv vagy kiállítás üzenete ösztö- 
nöz továbbgondolkodásra. Sokat beszélgetünk, elmélkedünk. A 
Second Face c. dal egy tudathasadásos - két személyiséggel ren- 
delkező ember vivódását próbálja megeleveníteni. Egy hamaro- 
san elkészülő Blind Vision nevű demonstrációs anyaghoz például 
vak személyeket faggattunk ki világtalanságukról. Sok érdekes 
dolog derült ki. Nagyon inspirálóan tudott hatni a Blind Vision art 
work-jére és olyan további dalok komponálásához, mint például 
a Dreamweavers" Song (álomszövők dala). Ezek a dolgok, úgy 
érezzük, mind-mind mélyebbé teszik a Nostromo7 munkátt. 


/IV- Mennyi időt fektettek a Nostromoba úgy általában? 
Foglalkoztok mellette mással is? 


N7 -— A próbákra 2 havonta kerül sor. Egy ilyen alkalom egy teljes 
hónapig tart. Ebben az időben rögzítjük a felvételeket Péter házi 
stúdiójában. A próbaidőszak elteltével sem szűnik meg a munka. 
Joe hazautazik Németországba és gyakorolja a további énekeket, 
szövegeket ír, stb, Péter közben zenei alapokat készít. Úgy gon- 
doljuk az ismételt, elszigetelt atmoszféra mindannyiunkra krea- 

tívan hat. Közben persze folyamatos a kapcsolat lélekben, telefonon, 
mailben. A Nostromo7-t nagyban segíti kollaborátorunk és barátunk 
Gabn, akit ahogy csak tudunk, leterhelünk. Az ő asztala a szövegbeszéd 
tudománya és esetenként a szövegek írása. Civil életben Péter hang- 
mesternek tanul Budapesten, Joe art directorként dolgozik egy reklám- 
ügynökségnek Németországban. 


/IV- Láttam, hogy a közeljövőben Magyarországon és Németor- 
szágban is bemutatkoztok élőben. Hogyan és mivel készültök a 
fellépésekre? 


N7 — A fellépések dalait úgy válogatjuk össze, hogy a lehető legválto- 
zatosabb legyen. A kilenc tételből egy, talán két dal nevezhető lassú- 
nak a többi dinamikusabb, mint az oldalunkon letölthető: Iconolatry és 
Existence. A színpadon video projectort használunk, ami álló és mozgó 
képekkel teszi színesebbé a műsort. 


/IV- Mi alapján választjátok ki a helyszíneket? 


N7 — Ha jön egy ajánlat, megfontolás tárgyává tesszük. Ha mi teszünk 
ajánlatot, a klub teszi megfontolás tárgyává, ez ilyen egyszerű. 


/IV- Weblapotokon azt írjátok, hogy az electro zenekarok közön- 
sége nagyon érzékeny arra, amit lát és hall. Szerintetek miért 
van ez így? 


N7 — Pszichológiai és szociológiai okok játszanak szerepet. 


/IV- Kik azok a külföldi és hazai előadók, akiknek a munkásságát 
elismeritek? 


N7 — Pink Floyd, Recoil, Peter Gabriel, Marco Beltrami, Front Line As- 
sembly, Cabaret Voltaire, Bruce Springsteen, Brad Fiedl, Kraftwerk, stb. 


/IV- Mit gondoltok mondjuk az (ex-Depeche Mode) Alan Wilderről 
és a Recoilról? 


N7 -— Mindhárman nagyon kedveljük és örömmel hallgatjuk. Zseniális. 


/IV- Milyen filmszerepet vállalnátok a készülő Alien 5-ben vagy 
mondjuk egy magyar sci-fiben? 


N7 — Szívesen alkotnánk hozzá - hozzájuk filmzenét. Gabn színjátszást 
is vállalna. 


1ul 


n[9 


14 


/IV- Mit lehet tudni a készülő videótokról? Hogyan készül? 
Mit láthatunk majd? 


N7 — Két rövid videót tervezünk a honlapon elhelyezni. Mind- 
két felvétel egy-egy stúdiómunka eseményeit rögzíti majd. Nem 
storyboard-dal készített anyagra kell gondolni, csak amolyan 
home videóra. 


/IV- Eddig milyen visszajelzések érkeztek a Nostromo 7 
indulása óta? 


N7 — Meglepően tapasztaltuk, hogy szép számmal látogatják az 
oldalunkat. A Blind Vision boxra már érkeztek megrendelések is 
DJ-ktől, akik szívesen készítenének remixeket és különböző verzi- 
ókat klubjaik számára, és kaptunk visszajelzéseket electro rajon- 
góktól is. Kaptunk néhány mailt és gratulációt még Kanadából és 
Japánból is. Ezek a dolgok nagyon ösztönzően tudnak hatni. 


/IV- Tervezitek egyébként, hogy magyarul is megszólaltok? 
Dalaitok, weblapotok is szimplán angol. 


N7 -— Szeretnénk elérni, hogy a dalaink szövegei minél szélesebb 
közönséghez szóljanak, ezért többnyire angol szövegeink vannak. 
A közeljövőben tervezzük a honlap német és magyar textjeinek 
elkészítését és megjelenését. Természetesen nem zárkózunk 
el attól sem, hogy anyanyelvünkön is írjunk. Egy dalunkban pl. 
Deadly Spring - Karádi Katalin hangja jelenik meg főmotívum- 
ként Joe hangja mellett. Jelenleg a dalt még nem kívánjuk és 
nem tudjuk semmilyen formában terjeszteni, előadni stb. Ahogy 
megszerezzük a jogokat, a honlapunkról is és remélhetőleg a 
készülődő Blind Vision című prezentációs anyagunkon is elérhető 
lesz teljes verzióban vagy tasterként. 


/IV- Mit üzennétek a H.I.T. olvasóinak? 
N7 — A műanyag flakonokat az arra kijelölt helyre tegyük! Hi 


Nostrorno Seven honlapja 
Nostrorno Seven Myspace 

015 Megagót fesztivál önismereti kérdésekkel 


Wave-Gotik-Treffen, Leipzig. 2002. május 17-20. 


Voltam már pár alternatív fesztiválon, 
tehát ismerem milyen érzés. Gót fesz- 
tiváon még nem voltam. Az valami 
egészen más. 


Lipcse nagyon bírja a mesterségesen 
kreált középkorban és feketeségben bot- 
ladozó emberkéket, mivel már évek óta 
otthont ad a WGT-nek, Németország és 
egész Európa legnagyobb  dark-wave- 
gothic-neofolk-industrial-ebm-electronic- 
(meg ki tudja még mi, csak fekete legyen, 
de lehetőleg ne színes) fesztiváljának. 
Minden, ami az úgynevezett ,schwarze 
Szene" olvasztótégelybe bekerülhet, an- 
nak itt van helye minden évben pünkösd 
tájékán. A helyi lakók is egész jól tolerál- 
ják, van min kuncogni Így év közepén, más 
móka amúgy sem akad itt. Habár a város 
szép és gondozott, azért a keleti blokk ha- 
tása még sugárzik néhol a városszéli öreg 
lakóépületek falaiból. 


Először is vettem a fáradtságot és úgy 
gondoltam, hogy egy ilyen ipari méretű 


megarendezvény, négy májusi napra le- 
osztva minden bizonnyal jobban bevezet 
majd a sötét zene és az azt kedvelők lelki 
világába. Azért annyira nem homogén a 
kép, szembesültem pár dologgal. Kezdjük 
először a logisztikával. 


Gót logisztika 

A WGT-re május 17-én pénteken estére 
érkeztem. Addigra a város már megfekete- 
dett, a főpályaudvar előtt rengeteg feketé- 
be burkolt ember gyülekezett. Kiborotvált 
halántékok, fél méteres punksörények, 
hosszú bőrkabátok és fekete kontúros 
ajkak és szemek útvesztőjében sikerült 
ráállnom a megfelelő villamos nyomvo- 
nalra. Pár orientációs és kapcsolatfelvevő 
kérdésemre és megjegyzésemre mint pld. 
,Helló, én is a WGT-re jöttem" többnyire 
fejelfordítás, átdöfő tekintetek és félsza- 
vas válaszok jelezték, hogy jó helyen já- 
rok. Aztán egy végtelennek tűnő éjszakába 
történő villamosutazás után bevonulás a 
táborhelyre, majd sátorépítés idegen tere- 
pen - töksötétben. 


A terepszemle, karszalagátvétel és az 
egyéb kis apróságokról nem írok, ez szin- 
te minden fesztiválon ugyanúgy Zajlik. 
Menet közben derülök fel, hogy innen- 
onnan ismerős európai nyelveket hallok, 
vannak itt francia dark-wave-esek, olasz 
ebm-esek, cseh gótok és még jópár ná- 
ció. Intelligens és érdekfeszítő beszélge- 
tést folytatnak valamelyik zenekar leg- 


30 fokban is mindig csakis szépen 
tetőtől talpig feketében! 

utóbbi lemezéről. Komoly társaságnak 
tűnik, szimpatikus a hely. Egyből lelke- 
sedés vesz erőt rajtam, legszivesebben 
mindenkivel kezet ráznék, érezni a közös- 
ségi szellemet, azt a bizonyos feelinget, 
hogy ugyanabból a szubkultúrából táp- 
lálkozunk és ugyanazt a zenét hallgatjuk. 


Ki az a Helga? 

Az éjszakák nyugodtan zajlanak, bár néha 
valaki teli torokból Helgát ordibálja. Mikor 
már sokadszorra riadok fel félálmomból, 


reggel automatikusan azzal kezdem a sá- 
torszomszédokkal az ismerkedést, hogy ki 
ismeri Helgát és miért keresik ennyien. Va- 
lami északi, ősgermán szokás éjszaka Hel- 
ga után kiabálni, vetem fel a kérdést, de 
csak kacagnak egyet és elmesélik a tradíció 
eredetét. Valamikor volt egy fesztivál, ahol 
egy fickó kereste a barátnőjét és minden 
sátrat felforgatott utána eredménytelenül, 
aztán gondolt egyet, felmászott a kemping 
melletti parkszínpadra, bekapcsolta a mik- 
rofont és teljes erővel beleordított, hogy 
Hooooo00l 
vaaaaaaaaagy????" Ezt a sign mások 
megcáfolják, és szerintük egy idős hölgy 
kereste az elveszett kiskutyáját, amely 
Helga névre hallgatott. Végülis lényegte- 
len, az egészből hagyomány lett, így hát 
minden éjjel ordítanak Helga után, ha ez- 
után fesztiváloztok Európában, tudjátok, 
hogy miről van szó. A poén része még, 
hogy egyes sátrakon kis tábla figyelmezteti 
az arra keresgélőt: , Helga nincs itt!" 


Piac 

A fekete kultúra kitermelte a maga Pi- 
acgazdaságát, és ennek megfelelően az 
Agra-csarnokban valódi bevásárlóközpont 
működik. Vanittminden, ami egydarkosfel- 


szerelésébe belepasszolhat: SM-kellékek, 
képek, ruházat, ékszerek, gázálarc, kopor- 
só, halottas kocsi, lemezek, könyvek, il- 
latszerek. Kábultan téblábolok a révületbe 
esett halálmenyasszonyok és vámpírfiúk 
között, akik épp egy új örületet próbálnak 
ki: a rabszolgaláncot. Nagy a sikere, nem 
tagadás, egyre több pár bukkan fel ezzel 
a kellékkel, hosszú lánc végén nyakörv, 


me 4 v ii 
fö Pra 


Minden reduziert! 


Hodiy 


valaki vezeti a mátkáját. Dominák rángatják 
láncon a párjukat és nagyon tetszik nekik. 


Vannak kedvezmények, minden beszerez- 
hető, ami a kötelező kellékek közé tarto- 
zik, a legtöbb ékszer és divatcucc inkább 
ön- és közveszélyes, mint szép és szexi. 


Koncertek 

A WGT szervezősége nagyon szétdarabol- 
ta a helyszíneket, ez mindenképpen hát- 
rány. Egy koncert után kilómétereket kell 
villamosozni egyik másik helyszínig, és van, 
amit csak autóval lehet elérni. Minden he- 
lyen szigorú motozás van, táska kipakol, 
puha ásványvizes flakonok sorakoznak a 
bejárat előtt, kis amatőr fényképezőn kívül 
szinte semmi se vihető be. Engem is épp 
rajtakaptak, mert a barátnőmnek vettem a 
városban két kis üveg Yves Roches smink- 


lemosót, ami nálam maradt. A bulldog 
büntetően kiemeli a táskámból és megkér- 
di szigorúan: ,EZ MEG MI?" Vállat vonok, 
mondom, rá van írva, hogy arclemosó. ,Na 
igen, de egyből kettő?" Látja, hogy én nem 
vagyok sminkelve, meg kell mutassa a kol- 
leganőjének, hogy veszélyes-e a szer. A 
biztonságis csaj rám néz, röhögnek egyet a 
többiekkel, aztán bólintanak, mehetek. 


Odabent Kain Gyermekei zenés színház 
van. A show azzal kezdődik, hogy a bizton- 
ságiak belerohannak a tömegbe elemlám- 
pákkal és egy támolygó részeg herceget 
feltuszkolnak a színpadra. Az akció meg 
van rendezve, a szervezőség is részt vesz a 
játékban, de úgy tesznek, mintha véletlen 
lenne. Jó poén. 


Máshol középkori tradíciók honolnak. Han- 
gulatban nincs hiány, keveredik minden, 
ami egy kicsit is rejtelmes, hátborzongató, 
véres és sötét. Drakula otthon érezné ma- 
gát itt. A lányok szépek ugyan, de csókot 
egyiktől sem lenne érdemes lopni, hacsak 
nem öngyilkossági szándékkal. A fiúk méh- 
sert isznak lefűrészelt poros ökörszarvból. 
Piercingek tartanak távol minden libidót, 
ide komoly elszántság és kitartás kell. 


Vannak viszont kellemes meglepetések is, 
mint a Funker Vogt koncerten a felkapott 
óvodaszökevények, akik betéve tudják a 
szövegeket és táncolnak is hozzá ingó hátú 
barátjuk vállán ülve. A Neuroticfish kicsit 
öregnek tűnik nekem, bár sokaknak be- 
jön, a Funker nagy német klasszis, bár a 
Counter Strike kivetítés az első percekben 
meghiúsul, azért ez nem szegi a közönség 
kedvét, jó a színpadkép az álcahálóval és a 
narancsra fújt parabolatükrökkel. A Hocico 
nagyon élvezte a fellépést, a németek 
ugyanúgy nem tudják kimondani a nevüket, 

mint mi. A Cyber Attack még nagyon kezdő 
és erősen az ősökből építkezik, a Dance or 
Die már begyújtja a termet, a Cassandra 
Complexre pedig már alig férnek be az 
emberek, igazi istenségként játszik még 
mindig és a végére még becsúszik egy kö- 
zönség előtti imitált maszturbálás is, nem 
mondom miért, de nagy sikere van. Köz- 
ben összeverődöm lipcsei lakosokkal, akik 
nagyon szolídak és elvisznek magukkal az 
Auenseehez, ahol a S.RO.C.K játszik. Igazi 
boygroup, koreografált, akár a Backstreet 
Boys, fekete szintipopos girlie-knek való 
látvány. Poénkodnak, hogy ,mi nemis akar- 
tunk ide eljönni, mert azt hittük, hogy itt 
csupa hulla lesz (utalás a nekromantikára 


meg a falfehérre mázolt hardcore-dark- 
rajongókra), de amint érzékeljük, vannak 
ám itt élők is!", erre pedig válaszként tom- 
bolás elől. Kb. erre az 5 percre emlékszem, 
azt hiszem a legtartalmasabb percekre ju- 
tottam be. Innentől némi filmszakadás, 
láttam még pár zenekart, de nem nagyon 
maradtak meg bennem, pedig biztos jól 
játszottak. A Haujobb már véget ért, mire 
odavergődtem, de mindenki azon adomá- 
zott, hogy Front Line Assembly-ként mutat- 
koztak be. De ezt a történetet már ismerjük. 


Sötét disco 

Akinek volt még éjjel ereje a koncertek után, 
az elment amolyan nagycsarnokos dark- 
discoba. Ez semmiben nem különbözött 
más lokális klubrendezvényektől, ugyanaz 
a számlista forgott a Hellraiserrel meg a 
Snuff Machinery-vel, mint bármely más né- 
met nagyvárosban, egyetlen visszatérő mo- 
tívumra azonban emlékszem és ez meg is 
maradt bennem: mindenhol nyavalyogtak 
az emberek, hogy a Covenant , Leiermann"- 
ja az angol verzióban lett lejátszva. A német 
sötét táncosok mindegyike azzal érvelt, 
hogy a német nyelvű sokkal jobb, a naci- 
onalizmus ennyiben merült ki. Bár állítólag 
voltak szélsőjobbos és újliberális-dark-punk 


összecsapások a Népek csatája emlékmű- 
nél (Völkerschlachtdenkmal), de nagyobb 
konfliktus szerencsére nem volt. 


Az életstílus 

Ami leginkább hasznomra vált ezen a fesz- 
tiválon, az a közvetlen tapasztalat, hogyan 
lehet ezzel a mi saját szubkultúránkkal 
szót érteni. Bár egy eltemetett romantiká- 
ba süllyedve léteznek, van ügyes, komor 


vallási szimbólumokkal operáló irodal- 


muk, képzőművészetük, zenéjük, divatjuk, 
egyvalamilyük mégsincs: normális emberi 
kapcsolataik. Sikkes és mélyértelmű dolog, 
csak úgy egész délelőtt a magukkal hozott 
ajtóméretű tükör előtt ücsörögve feketére 
festeni a szemeket meg az ajkakat, sza- 
kadt fekete harisnyanadrágokat foltozni 

olcsó biztonsági tűkkel, fodros középko- 
ri ruhákat fűzögetni órákon át, mocskos 
kézzel Manson-albínó kontaktlencséket 
szemgolyóra helyezni, zselézni, lakkozni 


és átszúrni testrészeket. Mindez mit sem 
ér, ha magányosan vagy akár párban lóf- 
rálnak egy nagy tömegben, ahol majdnem 
mindenki ugyanúgy ,schön gestylt" mint 
még ezer másik. Biztosan jó dolog hulla- 
merev arccal és halálkomolyan nézni bele 
a nagy semmibe, némán jajongani és visz- 
szautasítani minden emberi közeledést, 
révedezni gyászzenékre, belemászni ko- 
porsókba és fényképezkedni. Egyre inkább 


ott a szakadás a jammer és az életigenlés 
között, a halni és az élni vágyás között. 
Igen nagy kár, hogy a ,fekete színpad" 
címszó alá söprődött az ipari és mozgatós 
irányzat, ráadásul ehhez keveri még a mé- 
dia a sátánizmust és a szélsőjobbot is. Jól 
megalapozott életstílus, entertainment és 
biznisz ez, ami elmagányosítja az embert. 
Nagy köszönettel tartozom mindazoknak, 
akikkel Lipcsében találkoztam és akik 
nem voltak zornbik, nem felejtettek el élő 
embernek maradni és úgy is viselkedni. Ez 
nem csak az én személyes véleményem, 
hanem a WGT vendégkönyvében is találha- 
tók erről bejegyzések. Papolás a toleranci- 
áról, a másság védelméről, ugyanakkor 
minden emberi közeledés visszautasítá- 
sa? Sok individualista, feketébe öltözött 
divatszínésznő és sápadt herceg kezdi le- 
modellezni a kommersz világ hatósugarait, 
amitől eddig egységesen elhatárolták ma- 
gukat. Kérdezgettem résztvevőket, miért 
ilyen távolságtartó és barátságtalan saját 
tagjaival szemben is ez a szubkultúra, ho- 
lott összetartozunk, de azzal hárították a 
kérdésemet, akik egyáltalán szóbaálltak 
velem, hogy önmagunkban kell keresni az 
okokat. Önmagunk és fájdalmunk beteg 


dát át 


örökké egyedül. 


Felismersz egy centrumot, 
én nem ismerek egyet sem 


Annyi mindenről lehetne még Írni itt, mint 
például, hogy például egyik éjjel együtt sö- 
röztünk Dirk Ivenssel a Moritzbasteiban, 
hogy vicces darkpunkok a kivezényelt tűz- 
oltóktól kértek kölcsön vizet a vizipisztolyaik 
megtöltéséhez, hogy egyesek mobiltele- 
fonos segítséggel és szigetelőszalaggal, 
ötödik nekifutásra tudták csak felépíteni 
a sátrukat, hogy a WGT-n töltött legutolsó 
percekben találkoztam csak magyarokkal, 
és hogy mennyire drága volt minden ezen 
a monstre fesztiválon, de ehelyett inkább 
ki kellene most menni a szabadba, a friss 
levegőre. Ahol van Élet. Meg van Fény. II 

016 Hol volt Bill Leeb? 


. Front Line Assembly: Wave-Gotik-Treffen, Leipzig. 2002. május 18. 


Hatalmas volt a vára- 
kozás az idei WGT-re. A 
Frontline 6 év után ismét 
fellép Európában. Utol- 
jára 1996-ban lehetett 
látni a Live Wired anya- 
got Londonban, azóta 
csak Amerikában és Ka- 
nadában koncerteztek. 
Az egész európai rajon- 
gótábor reszketett tehát, 
hogy élöben láthassa 
Bill Leebet, ahogy be- 
mutatja az Epitaph-ot a 


rajongóknak. Ehelyett azonban kaptak egy 
átlagon aluli, nyugdíjas playbackmüsort, 
ami már a botrányosság határát súrolta. 


A katasztrófa már az elején kezdödött. Miu- 
tán a Hocico tüzbe-lázba hozta az embere- 
ket, azt lehetett gondolni, hogy a Frontline 
lesz az est megkoronázása. Heves ujjon- 
gás a tömegböl, mikor betolták (aznap 
elöször!) a dobfelszerelést és a fiatal dobos 
srác, akinek fekete lakkréteg volt a kar- 


jaira húzva, gyakorolgatni kezdett ismert 
FLA-dobverésekkel. Feltünt Mr. Petersen 
is, valami discmannal meg az asztali lám- 
pájával babrált egy darabig. Mikor megvolt 
minden check, a moderátor felmászott a 
színpadra, hogy bejelentse az ,indusztriál 
nagypapáit, akik a legutóbbi Epitaph al- 
bumukkal nagy sikert arattak". Aztán foly- 
tatta a szerencsétlen: , Legutóbbi maxin 
megjelent slágerük, aaaa...(izé...hogy is 
hívják....15 másodperc égés, közönség 
füttyög, röhög, tapsol, majd az elsö sorból 
valaki besúgja a helyes címet az okos és 
kellöképpen felkészült moderátornak)... 
Everything must perish! Íme, exkluzív sztár- 
csapat a színpadon: Frontline Assembly!" 


Aztán nagy füst jött meg valami intro, ami 
semmire nem emlékeztetett és hatása 
sem volt. Színpadkép nulla, se egy füg- 
göny, se egy vetítö, semmi extra effekt, 
pucér és üres színpad. Lassan átment az- 
tán az egész egy Retribution-ba. Bill Leeb 
csak akkor tünt már fel, amikor az ének 
rész következett, lassan lépdelt be a szín- 


padra, kapucnis hosszú kabátban jött és 
napszemüveget viselt, amit aztán az egész 
koncert alatt le sem vett. Ez volt az elsö 
gyanús jel. A többi pedig lassan hozzá- 
adódott apránként. A fickó, akinek szöke 
feje körül volt borotválva, sokkal fiatalabb- 
nak és satnyábbnak tünt, mint a Frontline 
valódi frontembere. Egész idö alatt pár 
métert mozgott a színpadon, akkor is 
lehorgasztott fejjel, görnyedt háttal, szinte 
magába roskadva. A technikusok közben 
nyomták a füstöt a színpad elé vastagon, 
hosszú percekig semmit sem lehetett lát- 
ni. Biztosan meg is volt az oka. Aztán a 
következö felettébb gyanús momentum: 
Bill több számot is úgy énekelt el, hogy 
közben vagy háttal állt a közönségnek vagy 
leguggolt a kontrollhangfalak elé, össze- 
gömbölyödve, az arcát takargatva, mélyen 
előrehajolva, embriópózban és mindenfé- 
le Bill Leebre nem éppen jellemzö moz- 
dulatokat produkálva. Semmi energikus 
ugrabugralás, semmi közönségkapcsolat, 
néha egy-egy megbeszélés Chrissel vagy 
a segédbillentyüssel. Elég unottnak tünt 

a produkció, mintha kényszerböl kellett volna 
fellépni, énekelni, mozogni, szerepelni. A kö- 
zönség pedig mindegy volt. 


De ez még mind semmi. Bizonyos számok- 
nál az énekes akkora hibákat vétett, hogy az 
szinte már fájt. Elcsúsztak az ritmussorok, ér- 
telmetlen, torz monoton motyogássá vált az 
ének és a szöveg. Apropó szöveg, Bill nem- 
hogy a nemrég Amerikában játszott epitaphos 
szövegeket nem tudta fejböl, de már/még a 
régebbieket sem. A Comatose felét a szintis 
mellé telepített és asztalilámpával megvilá- 
gított kis súgófüzetecskéböl olvasgatta ki, de 
valószínüleg még követni sem igen tudta, mert 
néha hevesen lapozgatott benne elöre-hátra, 
közben be-be énekelt néha egy-egy sort. Az 
egész nagyon amatörnek tünt. 


Bill nem kommunikált a közönséggel. Nem 
volt se köszöntés, se bemutatkozás, nem volt 
kommentár a számok között, nem vitt bele 
a dalokba extra hangzörejeket, nyögéseket, 
semmi újat. Ugyanez vonatkozott magára a 
zenére is. Az Epitaph hangsávja CD-n, ének 
nélkül, nagyon egyenesnek és unalmasnak 
tünt, nem volt benne semmi, korábban szo- 
kásos extra kiemelés, csavarás, átalakítás, 
hiányoztak a szövegfoszlányok, zajelemek. 


Az egész egyedül a hangeröre támaszkodott, 
amit az Agra-Halle amúgy is rossz akusztikája 
még jobban tönkretett. 


Így zajlott le a koncert. Unalmasan, gyanú- 
san egysíkúan. A közönség nagy része az 
egészből nem vett észre semmit. A zúzósabb 
számoknál (Krank it up, Plasticity) ment a 
nyomakodás elöl-hátul, és 
alapjában véve az emberek 
pozitívan reagáltak a FLA fellé- 
pésére, ami igazán meglepö. 
A FLA azon az estén egy jóko- 
ra adag támogatást és lelke- 
sedést kapott a közönségétől, 
amit ezért a harmatgyenge 
teljesítményéért nem is ér- 
demelt volna meg. Volt egy 
ráadás, de aztán hiába üvöl- 
tözte a tömeg a ráadást meg 
a frontline-t, azok már nem 
voltak sehol. Lehet elötte sem 
voltak ott. Ki tudja, hol voltak? 


Na, de ezután következett még egy-két érde- 
kes pillanat, amiröl mindenképpen szót kell 
ejteni. A hardcore-fanok a koncert után Ösz- 
szeszaladtak fejcsóválva és egymásnak estek 
kétségbeesve, hogy ,Ez meg MI VOLT?!" Ott 


volt a Mindphaser.com-os csapat, akik vagy 
nagyon fanatikus FLA-hívök vagy egyenesen 
vakok. Ök próbálták csillapítani a felböszült és 
az egész produkciótól megzavarodott embere- 
ket, akikböl csak úgy záporoztak a kérdések 
a látottakkal és hallottakkal kapcsolatban. A 
Mindphaser.com szerint ez egy , really fucking 
great big show" volt és lelkesen nézegették 


a digikamerájuk display-én a sikerült képe- 
ket, és nagy ovációval ünnepelték meg, ha a 
füstfellegböl látszott valami a zenekarból. Az 
egyik Mindphaseressel azonban ott nyoma- 
kodtunk a backstage-hez vezetö kapu elött, 

és lábujjhegyezve próbaltunk valami látványt 
elcsípni a benti eseményekböl. Ekkor kiro- 
hant Chris Peterson, minket észre se vett, 
aztán elrohant bele a tömegbe, nyikkanni se 
volt idönk. A srác állítólag látni vélte, hogy Bill 
hevesen szidja Christ, pedig egyébként nem 
szokása. Aztán nagysokára kijött valami stuff 
és közölte a hivatalos infót, mely szerint a ze- 
nekar eltávozott. Semmi lehetöség interjúra, 
semmi backstage-party, semmi kontakt. Ettöl 
kezdve aztán ömlöttek a különféle pletykák, 
híresztelések, magyarázatok, hogy miért volt 
ez a show olyan, amilyen. Összefutottam 
egy belga 242-fanclubbos gyerekkel, szinte 
ki volt kelve magából, és egyetértettünk ab- 
ban, hogy a szöke görbe gyerek a szinpadon 
NEM BILL LEEB VOLT. Ehhez hozzájött még 
megeröősítésként, amit a FLA hivatalos német 
merchandising csapata tagjai meséltek ne- 
kem. Ök is beszélni akartak Leeb-bel, de azt 
mondták, hogy Leeb beteg, megfázott, a ho- 
telben maradt, most nem fogad látogatókat, 
majd késöbb talán, de aztán késöbb is meg- 
akadályozták, hogy bárki is elérhesse a FLA 
fejét, ami szintén nagyon gyanús. 


Így kosarat kapott minden európai fanclub, 
olyan nevezetesek és hivatalosak is mint a 
Mindphaser.com vagy az EMSO és olyan nem- 


Sok füst és bújkálás 


hivatalosak is, mint a Magyar Front Line As- 
sembly Állomás vagy a cseh FLA-klub. Végig- 
kérdezgettem még pár FLA-s arcot a koncert 
utáni napon, de mindenki ugyanazt emlegette, 
ami mindenkiben megfogalmazódott: Ez nem 
a Frontline Assembly volt. 


Mivel semmi pontosabb infó nincs arról, 


hogy mi és miért történt a WGT-n a Frontline 
Assembly-vel, ezért csak a spekuláció marad. 
Sorjában itt vannak a lehetőségek: 


1. A WGT szervezősége nem tudta meggyözni 
eléggé az FLA-t, hogy lépjen fel Lipcsében ezen 
a fesztiválon, de mivel a szerzödés már kész 
volt, és közben minden bizonnyal Bill Leeb is, 

már nem lehetett törölni az egyik fénypont- 
ját a programnak. Bill Leeb helyére valakit 
be kellett rakni, aki egy kicsit is hasonlít 
rá. Ez lehetett volna akár a rajzfilmfigura a 
Sevenup reklámból vagy egy borotvált tarkó- 
jú ápoló-srác valamelyik vidéki kis kórházból. 
Tökmindegy. A csalás vagy a Frontline tud- 
ta nélkül történt, ebben az esetben semmi 
felelösség nem terheli öket, mert ugyanúgy 
meg lettek szívatva, akárcsak a publikum, 
vagy pedig FLA jóváhagyásával / támogatásá- 
val, ekkor pedig még érdekesebb a helyzet. 


2. A Frontline valóban így lépett fel egy eny- 
nyire igénytelen és gyenge show-val. Ebben 
az esetben a Fronline hülyére vette a rajon- 
góit, és ez felfoghatatlan. 


3. A zenekarban belsö konfliktusok vagy 
egyéb problémák vannak, ami kihatott az 
egész műsorra, és talán ezért sikerült az 
egész ilyen gyengére. Lehet Bill valóban 
beteg volt, vagy nem volt kedve épp akkor 
játszani. Lehet csak egy magányos stúdió- 
zenész lett belöle az idök folyamán és már 
nem nagyon megy neki a live show. Ebben 
az esetben fel kéne hagyni minden ilyen 
jellegü koncertkisérlettel. 


4. Elövéve korábbi FLA-koncertfelvételeket 
(Live Wired, Live in Toronto), meg lehet ál- 
lapítani, mire képes a zenekar, milyen han- 
gulatot, energiát tud sugározni élöben. Ez 
utóbbi fellépés éles ellentétben állt a ko- 
rábbi koncertekkel. Mi magyarázza akkor a 
rémgyenge teljesítményt? 


Ne nagyon keressünk választ, mert nem fo- 
gunk kapni. Az egyetlen dolog, amire kiváncsi 
vagyok ezzel a botrányos traumával kapcso- 
latban, hogy a német magazinok mint az 
Orkus vagy a Zillo, hogyan fognak tudósítani 
erröl a fellépésről, szépítgetik-e majd a dolgot 
vagy feltárják a tényeket. Elképzelhetetlen- 
nek tartom, hogy egy ennyire közkedvelt és 
lelkesen várt zenekar ilyen rossz szervezés- 
sel, nulla lelkesedéssel és felkészületlenül 
jöjjön el egy ekkora nemzetközi fesztiválra! 


Hiányzott a lendület, az energia és a lá 
Hiányzott a Front Line Assembly! I 


Számlista (sorrend nélkül): 


Intro 
Retribution 
Plasticity 
Dead Planet 
Prophecy 
Epitaph 
Backlash 
Everything Must Perish 
Krank It Up 
Conscience 
Insolence 


Comatose 


017 Suicide Commando 
Wave-Gotik-Treffen, Leipzig. 2002. május 18. Agra Halle 


A belga minimalista Suicide Commando azon kevés zenekar- 
ok közé sorolhatja magát, akik sikeres koncertet tartottak az 
idei lipcsei megagót fesztiválon és nem blamálták le magu- 
kat. (lásd Frontline) 


Már az elején sejthető volt, hogy valami nagy dolog készül, erre 
pedig úgy jöttem rá, hogy leesett az állam, mikor profizmust véltem 
felfedezni a koncertet megelőző percekben. A látványról egy nagy 
lábszárcsont és gerincoszlop röntgenfelvételekből összemozaikozott 
X-jel gondoskodott, amit időnként hátulról átvilágítottak. Ennek két 
oldalán zöld lézerágyukkal lőttek a közönség feje fölé. A szinpadi 
előkészületekről csak az a fiatal leszbikus pár vonta el néha a fi- 


gyelmemet, akik az orrom előtt szerelmeskedtek hevesen. Néhány 
lány undorodva fordult el, én meg ingáztattam a fejem köztük és a 
színpad között. 


Johan Van Roy nagyon nagy karizma! Most láttam először élőben, 
de nem akartam elhinni, mekkora hatása van. Képes lóbálni a bel- 
ga sörösdobozt az első éneksor előtt, képes ledöfni magát a mik- 
rofonnal teljes beteg extázisban, képes énekeltetni a közönséget 
és utána ásványvízzel meglocsolni őket és még sok más őrültség. 
Tanja, a kis Lola vörös hajú nője, csak szelíden mosolyogva nyomo- 
gatja a billentyűket hátul, (akár lehetne az Anima Sound System 
tagja is, olyan csinos és nem veszi eszét a Suicide-Gig) , miközben a 

főnök elől rohangál. Az eljátszott számok nagyon korrektek voltak, 
bár nem volt a fejemben az egész diszkográfia, ennek ellenére 
elég sok szám ismerős volt. Van Roy pedig a nagy manipulátor tu- 
dásával olyan hatékonyan ad elő minden energiát beleadva, hogy 
ott test nem maradt szárazon. Nem kerít mellé nagy szövegeket, 
hanem pár szóval és néhány speciális gesztusával ujja köré csa- 
varja a közönséget. Elég csak annyit mondania a Raise Your God 
előtt, hogy ,lt"s time to destroy" és onnantól kezdve életveszé- 
lyessé válik a helyzet az első sorokban. A szemeim előtt kaptak 
ki a biztonságiak egy infarktusos gyereket, gondoltam, ezután jó 
lesz vigyázni. Kell is, mert a közönség fékezhetetlenül zúz az erős 
ütemre, Roy pedig kéjesen élvezi. Nincs semmi extra kelléke, csak 
a mikrofon meg az a hihetetlenül fura arca. Ezt a kettőt pedig ösz- 
szeköti még a vonagló testével, egyik percben még képzeletbeli 
keresztre feszített Jézus, másikban már idegmérget nyelt, rázkódó 
sokkos állapotú beteg. Ismeri jól a SC-s keménymagot, gyakran 
mutogat fenyítő tanár módjára egy-egy emberre, nagyon hamar a 
hatása alá lehet kerülni... 


Gyakorlatilag 35-40 perc alatt végigjátszották a Commando leg- 
nevezetesebb és legjobb, leghúzósabb számait. A két német nagy 
klubkedvenc; a Hellraiser és a Dein Herz, mein Gier mellett bün- 
tettek még a Save Me, Raise Your Gog, Love Breeds Suicide, See 
You In Hell, Comatose Delusion, Jesus Wept és még jó pár egyéb 
számmal. Nagy kórházi rettegés felfokozott pulzusszámmal és fé- 
mes hangerőtúladagolással. 


A végén Roy már leugrik a színpadról az árokba és behajol a ra- 
jongók közé. Majd szétszedik, van aki vele énekelhet, aztán véget 
ér a móka, mert Roy bevágja a mikrofont valahova a sarokba, de 
lehet, hogy a közönsége arcába, ezt már nem tudtam megfigyelni 
pontosan. A biztonságiak csak megdermedve nézik, moccanni se 
mernek, arcukon rémület, Roy meg visszamászik közöttük a szín- 
padra. A Security biztos megmondta neki a show után, hogy ilyet 
azért máskor nem kéne. 


A Suicide Commando nem kegyelmez senkinek. 
Életveszélyes és pokoli élőben. 


Úgy értem: pokoli jó. 


H-H-H-H-k 
(öt kereszt, ebből 3 a fantasztikus közönségkapcsolatért) I 

018 Laibach: Anthems Tour 


2004. december 5. Budapest, e-Klub 


Foto: http://www.nskstate.com [ Kuni Simis 


Húsz szám, főképp a WAT köré ágyazva, ami önmagában egyáltalán 
nemvolt baj, mivel ezutóbbi a Laibachtalán legerősebb és legjobban 
előadható lemeze. Habár himnikus és lágy lemezre számítottunk, 
aztán pedig hasonló koncertre, elmondhatjuk: egyik sem jött be. 
A válogatás azonban mind azAnthems-en, mind a turnén egyedi volt. 


Negyed tizes kezdés. A közönség zöme homogén feketében, 
saccra 25 és 35 közötti (otthon érzem magam, már már majd- 
nem biztonságban), első blikkre felsőfokú entellektüellek, akik 
nem véletlenül vannak jelen. Az NSK államfők megjelenéséig min- 
denki kedélyesen cseveg korábbi Laibach koncertekről, totalitárius 


művészetről, kettős állampolgárságról és transznacionalizmusról, 
vagy épp belefeledkezetten shoppingol a bőséges fan-artikel kíná- 
latban. Csillognak a kezekben a CD-k, DVD-k, övek, nyakkendők, 
T-shirt-öket gyűrögetnek. Ez utóbbi folyományaként percenként és 
hatványozottan nő a Laibach pólót viselők száma. 


A piacolásnak a háttérből egyre erősödő ismerős dallamok vetnek 
véget, mire egy magaslati sarokba befészkeljük magunkat, már 
kialakul a lebilincselően drámai B machina és a zenekar megje- 
lenik füstbe és szemkápráztató koherens kék-zöld fénypásztákba 
burkolva. A háttérben 3 fogas-zárgép nyitogat monoton. (Jesus 
Christ Superstar motívum) Ezután NATO dalok jönnek, kicsit vér- 
szegénynek tűnnek, akár az ácsorgó audiencia. Kicsit elkenődöm, 
hogy se szexi vokálrobotdobos csaj nincs a színpadon, a közönség 
se tombolja túl magát a keményedő nyitásnál, így hát marad az 
igazi emberbaráti melegséggel átitatott ó-technikai celluloidról ve- 
títésben való gyönyörködés, igazi zeitgeistos fakó hangulatképek 
montázshalmaza. 


A koncert hangulata mérsékletesen emelkedik. Az első fele vi- 
szonylag könnyen feledhető, páran el is mennek, úgy tűnik. Milan 
még elég visszafogott, nem is mozogja túl a dolgot (igaz, sose 
szokta igazán), de aztán lassan (körülbelül a God Is God-tól kezd- 
ve) éledezik mind a zenekar, mind a közönség. Megjelennek az 
egyenruhás vokáldobos lányok is, arcuk izma se rezzen, csak fe- 
gyelmezetten ütik keresztbe tett dobverőiket, észvesztően szexik 

és nagyon uralják a színpadon az összképet. Nélkülük unalmas is 
lenne a show, sokunknak elterelték a figyelmét a frontemberről, akit 
szinte keretbe foglalnak. 


Az igazi fordulat számunkra a Tanz mit Laibach-hal kezdődik igazán. 
Onnantól indul be rendesen minden. Sorba jönnek a WAT-os számok 
(majdnem az egész albumot lejátsszák! Arra gyanakszom, hogy ezt 
extra a magyaroknak rendezték így, mivel a WAT megjelenése előtt a 
szigetes fellépésen az új album bemutatásakor már letesztelték po- 
zitívan a közönségen és még kint se volt a lemez, de a magyar mag 
már az első sorból üvöltötte fejből a szövegeket. Persze a frissesség 
is lehet magyarázat rá, begyakorolt, elég izmos számok ezek, szín- 
padra tökéletesek, klipjeik is kiválóan fokozzák a menetelést és ebbe 
lehet igazán minden energiát beleadni. Ami kifejezetten tetszett, az 
a Wirtschaft ist tot előadása. Senki se hitte volna igazán, hogy be 
mernek rakni ilyet a repertoárba, de a háttérfilmmel és a megszokott 
"Die IG-Medien bewertete das gestrige Gesprách als ein positives 
Zeichen" híradásfoszlánnyal egyszerűen felkeltette az alvó gazdasági 
szörnyet, ez volt a koncert első igazi kulturális sokkja számomra. Az 
átvezetés az Achtungra a vörös felirattal igen meglepő és hatásva- 
dász, jól is szól a nóta, az első másodpercekben csak kapkodom a 
fejem és nem hiszem el a szinkronitás kegyetlenségét. A többi WAT 
szám is nagyon korrektül kapcsolódik (Das Spiel ist aus, WAT), az- 
tán átmegyünk hirtelen kis karácsonyi hangulatba, Mama Leone jön, 
apró fények szóródnak szerte szét a csarnokban, kicsit mosolygunk, 
mire is jó ez, de meg kell hagyni: szép! 


Érződik, lassan kezd végéhez érni a műsor, ezután már csak po- 
puláris tömegkedvencek következnek, a visszatapsolás nehezebben 
megy mint a tavaly a Szigeten, muszáj németül is ordítani a Zugabét, 
mire visszajönnek. 


Nem tudni, az előző Anthems turnéállomásokon tapasztaltakhoz ké- 
pest mennyire vált be most a Laibachnak Magyarország és a közönsé- 
ge, de az utolsó playback Tanz mit remixnél már kicsit mosolyognom 
kell, mennyire profin követeli ki magának a zenekar az elismerést a 
közönségtől. Elkezdik megtapsolni önmagukat. 


Az összprodukciót tekintve egy kétségkívül nagyon remek élmény- 
adag várt a bentlévőkre / bentmaradókra, habár meglehetősen 
gitárcentrikusra sikerült az egész. Sokszor az volt az érzésem, hogy élő- 
ben előadhatatlannak tűnő számokat profin sikerült áthangszerelés- 
sel meglepően jóra feltuningolni, miközben nagy kedvencek és kulcs- 
számok (Alle gegen alle, Now you will pay) egyszerűen félresikerültek 
és idegenül hatottak a gitárnyomással. Technikailag viszont egy vér- 
profi előadás volt, amolyan szlovén Gesamtkunstwerk hadipari módra. 


Elégedetten rohantunk az utolsó metróhoz és az élményadag még a 
mai napig ott lapul a szürkeállományban. II 

Setlist: 


B Machina 

In the Army 

Dogs of war 

Alle gegen alle 

Mars on river Drina 
God is god 

Tanz mit Laibach 

Du bist unser 

Now you will play 
Great Divide 

Hell: Ssmmetry 
Wirtschaft is tot 

£ Achtung 
Das Spiel ist aus 

WAT 

Mama Leone 
Sympathy for the devil 
Geburt einer Nation 
Opus Dei (life is life) 
Tt Tanz mit Laibach 
(Ado Hinkel Zeta Reticula mix) 


Korábbi Laibach fellépések 
Magyarországon: 


1983 Occupied Europe Tour 
1990 Industrial Cities Tour 


1994 Occupied Europe Nato Tour 


2003 WAT European Tour 


A zenekar honlapja: 
www.nskstate.com 

023 Skinny Puppy a Szigeten 


Skirtd Pu 
2005.AUG. 15. ppy 
Sziget Fesztivál 


A magyar sajtó szégyenteljesen önelégült módon tudósított az 
európaszerte felkapott Sziget Fesztiválunkról és azok fellépőiről, prog- 
ramjairól, mert a Sziget Fesztivál az valami nemes dolog, mert mindenki 
kötöttségektől mentesen együtt lehet, tolerancia, programok, meg vég- 
telen nagy szabadság - igaz a multik intenzív felügyelete és asszisztálása 
mellett - de pár pohár pálinka után az emberek jelentős részét már nem 
érdekli, melyik cég gáncsolja el kínálataival és kizárólagos értékesítői 
jogával, na és persze milyen áron. Ebben a faramuci és ápolatlan mili- 
őben, ahol sikk és trendi "ott lenni" és "együtt lenni", érdekes módon 
bekerült ismét egy olyan fellépő zenekar matinéidőben, ami igazából se 
a sajtót, se a maffia médiát, se a szervezőket nem hozta lázba, viszont 
annál inkább minket, akik számára a kanadai Skinny Puppy tekintélyes 
múltjával és zeneileg egyedi megoldásaival egy ma is élő legenda. Kap- 
tak egy órát a Szigeten. Ennyi jár kb. az undergrundnak. 


Nem tudom, sikerül-e elfogulatlanul írnom arról, amit láttam, de az 
igazsághoz tartozik, hogy életemben első alkalommal láttam a Skinny 
Puppyt élőben. ORTT-s módon közelítem meg a dolgot: ha ez véletlenül 
a tévében ment volna, akkor is valami irdatlan nagy vörös karikába bigy- 
gyesztett 18-as korhatárral és még ezek után is 2 órás adásszünettel 
utána - persze büntetésből. A Szigeten délután fél 5-kor ez a színpadi 
masszakker nekünk, öregeknek jelentett csak valamit, hisz a sok érzé- 
ketlen 14-16 éves szigetelő kamaszt és kamaszlányt, akik már túlvannak 
életük első szexuális élményén, bankkártyájukra kapják a zsebpénzüket, 
de se az olajválságról, se a kereszténységről, se a VX ideggázról és a 
bennünk rejtőző szörnyetegekről nem tudnak semmit, simán elsétáltak 
a nagyszínpad előtt. Kellő tájékoztatás hiányában. 


Mindaddig, míg a Tormentor hangjai fel nem csendültek, nem is hittem 
el, hogy az SP valóban itt van Magyarországon. Bár a Kollektíva 4-en már 
terjedt az örömhír, hogy európai turnéállomás lesz Budapest, de hogy itt 
ezen a fesztiválon lehet majd látni őket, a legmerészebb álmainkat is le- 


Hodiy 


tuszkolta. Akik annak idején rengeteget meséltek nekem arról, hogy a 
Skinny Puppy élőben ugyanolyan vérprofin szól, mint ahogyan a leme- 
zeken is, hogy hiteles, meggyőző és allűröktől mentes, nem hazudtak. A 
Tormentor nyitány az összes létező idegszálamon végigfutott, és amikor 
Cevin megjelent a stílusosan összeállított ipari rack mögött, közepén 
egy irdatlan nagy ventillátorral, aztán meg Ogre a véresen madárinflu- 
enzás maskarájában, groteszk hosszú lógó fülekkel, bizarr bőrcafatok- 
ba tekerve, jellegzetes szörnymozdulataival fizikai valóságában interp- 
retálva a számokat, egyszerre elszabadult a pokol a Nagyszínpad előtt. 


Nehezen tudnék minden lényeges csúcspontot felsorolni a koncertről, 
ugyanis érdekes volt a szerkesztés, a kiválogatott számok és a kap- 
csolódó színpadi performansz, talán nem túlzás azt állítani, hogy az 
idei Sziget legizgalmasabb, leglátványosabb és legvéresebb fellépése 
volt. Amit a Skinny Puppy nálunk elkövetett, az még szelíden szólva is 
a botrányosság és a totális felrázás bálványaként említendő. Egyszerre 
feketébe öltözött dzsihád-ninja figurák jelentek meg a színpadon és 
ahogy lassan lekerültek a cafatok (lenyúzott bőr, mint az emberi kín- 
zások és megalázások, az élveboncolás egyértelmű szimbóluma) az 
énekesről, odaléptek és a fejét hátraszegve egy hatalmas szablyával 
elkezdték nyeszetelni a nyakát, a vér ömlött le a mellkasán, a szablya 
mélyvörössé vált, ekkor már azt hiszem mindegyikőnk teli torokból or- 
dított. A csuklyák lekerültek a figurákról és gyűlölt politikusok vigyorgó 
gumiarcát láthattuk, akik aztán imitált fellációval sokkolták a közönsé- 
get. Mindennapjaink szépségei kicsiny és brutális világunkban. 


Másik izgalmas momentum számomra talán a VX Gas Attack alatt volt, 
mikor egy gázmaszkból valami sűrű, képlékeny neonsárga ál-ideggáz 
zagyvalék fröcsögött szerteszét. Az olajért folytatott háborúkat idéző 
benzinkutas pisztoly lóbálása, halántékhoz tartása remekül kitalált 
szinpadi elem, akár az elgörbült feszülettel átdöfött katonai páncélsi- 
sakban rángatózó Ogre, aki a színpadon igen elemében érezte magát, 
teljes átéléssel és mimikával, félelmetes gesztikulációval fokozta az 
idegi industrialt. Akkor is képes volt teljes erővel a feladatra koncent- 


rálni, mikor már nem volt rajta semmi, csak egy vérben fürdő amerikai 
katonaként, megkínzott harcosként állt ott, vagy épp térdre rogyott 
fölöttünk, facsarta ki a mocskos atlétájából a vért. Ma még az olajért 
gyilkolásszuk le a népeket, holnap talán a édes ivóvízért. 


Nem tudom, hogy érezte magát a Skinny Puppy azalatt az egy órában, 
de mi rendkívüli élményt kaptunk. Az aznapi fellépők közül egyedül ők 
voltak képesek gondolkodásra, borzalmaink teljeskörű átélésére kény- 
szeríteni, mindenki más csak unalmas szórakoztatást nyújthatott. Több 
fórumon írták is már emberek, hogy Marilyn Mansonnak 23-án igen 
csak fel lesz adva a lecke. A Skinny Puppy röpke műsorát túlszárnyalni 
nem lesz könnyű feladat. 


A koncerten elhangzott számok: 


Rain 
Tormentor 
Immortal 
Pro-Test 
Curcible 
Gods Gift [IMaggot] 
VX Gas Attack 
Worlock 
Deep Down Irauma Hounds 
Hexonxonx 
Tin Omen 
Spasmolytic 
Hardset Head 
Smothered Hope 

020 Borghesia: Sarló, kalapács, ebm 


Sarló, kalapács, ebm és rézfúvósok, valamint sűrű poppersz. A szlovén industrial/ 
ebm egyik fényes csillagát most a raktárból előtoltuk. Pucér, uniform és halott. 


Amit a Borghesiáról tudni érdemes. 


A 80-as években a Borghesia akár a Laibach is 
a szlovén fővárosban és kultúrmetropoliszban, 
Ljubljanában született. Nagyon ment ott akko- 
riban az ebm, a politikailag túlfűtött szocialista/ 
kommunista blokkban toporzékolt a rockn roll, 
egy sereg ember pedig inkább szigorú polgárjogi 
ideákat és független művészeti ambíciókat dédel- 
getett a lelkében és gondolataiban. A Borghesia 
minden volt, csak épp nem egy tipikus és felejt- 
hető buta zenekara a korának. Táncolható, ritmi- 
kus és kreatívan hangszerelt darabjai nemcsak 
az EBM, de a klasszikus zene kereteit is fesze- 
gették már és ebben letagadhatatlan rokonsá- 
got mutat a Laibach zenekarral, kezdetben e két 
csoport művészeti tevékenysége kapcsolatban is 
volt egymással. (Ex-)Jugoszláva és Szlovénia ze- 
nei életéből e két csoportnak sikerült nemzetközi 
hírnévre szert tennie. 


Borghesia öntörvényű imázsa, zenei, színházi, 
performansz- és videóművészeti munkássága 


. . teljességgel elviszi a sűrűbe a befogadóját. Auto- 


ritást elutasító és antinacionalista, néhol szexu- 
álisan deviáns, kategorizálhatatlan. Repertoárjuk 
jelentős része kifejezetten avantgárd, kísérletez- 
gető, boncolgató, gyakran merész. A kor többi 
bandái közül leginkább az emeli ki, hogy nem 
csupán vasdarabok püföléséből meg szintetizáto- 
rokból kicsikart militáns és fájdalmas hangokból 
állították össze számaikat, hanem bátran hozzá 
mertek nyúlni akusztikus hangszerekhez is: klari- 
néthoz, trombitához, szaxofonhoz, gitárokhoz és 
ezekkel együtt kovácsolták ki saját ízű EBM és 
ipari zenéiket.. 


Aldo Ivanéié és Lado J., szociológia és filozófia 
szakos egyetemista hallgatók 1980-ban sokat 
agyaltak, mivel kéne tölteni az időt és megalapí- 
tották egy ifjúsági központban (akkor még voltak 
ilyesmik, de ma???) az FV 112/15 névre hallga- 
tó formációjukat, amiből aztán 4 évvel később 
a Borghesia kerekedett ki. Az akkori Jugoszlávi- 
ában uralkodó kommunista érában a két fiatal 
valami mást akart. Valamit, ami még nem volt, 


Elv 


nem konvencionális, de elég modern is, feltüzelő, provokatív, elvont, 
rejtjelezett, ugyanakkor a politikai kontroll szitáján is simán átcsú- 
szik, mert van benne némi munkásmozgalmi jelleg, és a mesteri- 
en kiformált, keményen dolgozó emberi test szagát is kellőképpen 
árasztja. Így juttatta el a fiatal Borghesia önmagát a némi punk be- 
folyással is átitatott legelismertebb EBM zenekarok feltörekvői közé. 
Az elnyomás néha kifejezetten jó hatással van a művészetekre. 


Néhány sikeres koncert után a Borghesia lehetőséget kapott, hogy 
a "Novy Rock" (Új Rock) fesztiválon játszhasson. A fellépésüknek 
nagy sikere volt, elkészíthették két demokazettájukat "Borghesia" és 
"Clones" címmel. A duó aztán 4 főre bővült, csatlakozott Borut K, 
Niklas S, Dario S és Tom T. 1987-ig elkészült a "Ljubav je hladnija 
od smrti" (A szeretet hidegebb a halálnál) album és egy Mini-LP 
"Njihovi zakoni nasa zivljenja" (Their Laws, Our Life - Az ő törvényeik 
a mi életünk). Ez utóbbi album tartalmilag Szlovénia függetlenedé- 
si vágyát fejezi ki, ami aztán majd csak az 1991-es rendszervál- 
tás után következett be. E saját kiadásban megjelenő lemezek a 
Borghesia számára szép sikereket hoztak, a belga Play It Again Sam 
kiadó (már nem létezik) fel is kínált nekik egy több album készíté- 
sét kitűző szerződést. Beindult a bolt. 1988 és egy újabb LR a "No 
hope no fear" (Nincs remény nincs félelem), ami tovább fényezte 
a Borghesia karrierjét, a lemez címadó dala fel is került a "This is 
Electronic Body Music" válogatásra, igazi klubsláger lett belőle, fon- 
tos darabja az industrial disconak. 


Az "Escorts and models" (Kísérők és modellek) lemezzel aztán el- 
indultak a Benelux államokon keresztül turnézni. Kiváló alapanyag 


élő fellépéshez, a számok mind sodró lendületűek, totalitáriusak, 
teátrálisak, táncolhatók és ömlik belőle az energia, az önfegye- 
lem, de ugyanakkor a lázadás is. Goli Uniformirani Mrtvi (Naked 
Uniformed Dead, Meztelen uniformizált halott), ez a 12 inches, 
4 számot tartalmazó lemez aztán a klubok kedvence lett kiváló 
táncolhatósága miatt. Jó sok dobbal, mélyen és vastagon szól, 
motorbőgéssel és sűrű füsttel meg sok "poppersszel". 


1989-ben megjelenik a szintén 4 számot tartalmazó "Surveillance 
and punishment" (Felügyelet és büntetés) a Borghesia talán egyik 
legjobb anyaga, mind a Discipline, mind az Am I? hatalmas jelen- 
tőségű számok az EBM történetében, valósággal megfegyelmezik 
az embert. 


1990-ben egy Sonic Youth cover, a "She is not alone" valamint a 
"Resistance" (Ellenállás) album jött ki. A Resistance egy valódi re- 
bellis album, a szabadság, függetlenedés, elszakadás, önállóság, 
a kirohanás dalait fogja össze. Lázítja az emberben a vért. Fiata- 
lok, akiket politikai alapon börtönöztek be, rázzák a fogdarácsot, 
teli torokból éneklik szabadsághimnuszaikat. Morbid ének, sűrű 
és miazmás, mély hangulatú dohos, lassú melódia egyik-másik 
számban. 


A "Dreamers in colour" lemez egy furcsa és szokatlan alkotás a 
Borghesiától. Kevesebb szigorú és kemény hangzás, elmarad be- 


lőle a politika is. Sokkal inkább elégikusabb, monoton elektronika, 


szentimentális kóborlás és szenvedélyes magány kietlen városok- 
ban, tele kétségekkel, magánéleti krízistérképeken tájékozódva. 

A "Pro choice" album volt 1995-ben az utolsó életjele a zene- 
karnak, ami aztán időközben visszazsugorodott a kezdeti ala- 
pító két főre. A CD egy igazi vegyesvágott, benne van minden, 
amit akkor a világ az EBM-ről tudott: a Cabaret Voltaire elvont- 
sága, darabossága, a Front242 militarista:-munkázós-ugrálós 
testes zenéi, kis folk, kis kraftwerkes prüntyi hangszőnyegek, 
de belefér a mood, az operaének, a 80-as évek mérsékelten 
adagolt beatje, jazz, szimfónikusok, zajkollázsok, dub. A Pro 
Choice egy furcsa egyvelege az avantgárd zenének, teljesen 
instrumentális és programozott muzsika, dalszövegek, refré- 
nek és hagyományos éneklés nélkül. Tartalmazza a különféle 
alternatív szlovén videóprojektekhez komponált zenéiket. 


Borghesia diszkográfia 

1985: LJUBAV JE HLADNIJA OD SMRTI / LOVE IS COLDER THAN DEATH (LP) 
1986: THEIR LAWS, OUR LIVES (LP) 

1987: NO HOPE NO FEAR (MLP/CD) 

1988: NAKED, UNIFORMED, DEAD (12") 

1988: DOUBLE BILL (MLP/CD) 

1989: ESCORTS AND MODELS (LP/CD) 

1989: SURVEILLANCE AND PUNISHMENT (12"/CDS) 
1989: SHE IS NOT ALONE (12"/CDS) 

1990: RESISTANCE (LP/CD) 

1990: MESSAGE (12"/CDS) 

1991: 4x12" (LP) 

1991: DREAMERS IN COLOUR (LP/CD) 

1995: PRO-CHOICE (CD) 


A Borghesia egy évtizede nem létezik, az alapító tag Aldo Ivanéié 
különféle elborult és beteg jazz-projekteknél segédkezik (pld. 
Blast). A Borghesia közel egy évtizedes munkássága és egy 
évtizedes hallgatása után még mindig ott van a legnagyobbak 
között. Nem lehet őket egyetlen felsorolásból sem kihagyni. 
Nem lehet őket elfelejteni. Nincsen szlovén videóművészet sem 
a Borghesia nélkül. Számos későbbi industrial és ebm zenekar 
igen fontos példaképe és nagymestere. 


Aki napjainkban valamilyen Borghesia hanghordozóval, filmmel, 
videóval, bootleggel rendelkezik, az most nagy büszkén és relik- 


viaként páncélban tartja és bebiztosítja lehetőleg jó nagy Ösz- 
szegre lopás ellen. I 

021 Snog: Multik és marketingigazgatók rémálma 


DJ David Thrussell agyszüleménye Ausztráliából. Tim McGraw és Julia 
Bourke csapódott még be a csapatba. A Snog az Snog. Egyáltalán nem 
emlékeztet semmire, ugyanakkor egyszerre mindenre. Fuzionál benne egy 
rakás eltérő, profi és gagyi stílus: industrial, techno, ambient, experimen- 
tális, sőt még egy adag funky és country is, spagetti westernfilmek han- 
gulata, balladás soul, mindenféle vegyigyümi. Ember legyen a talpán, aki 
megszereti. 


A Snog név amúgy csókolózásra és smárolásra utal, vagy ilyesmiket takar. Szim- 
bolizálja Marx koncepcióját, hogyan győzzék le az emberek a közöttük feszülő 
korlátokat. Vicces, mi? 


Eredetileg 1988-ban jött létre, első igazán ütős táncos slágerük 1992-ben a 
Corporate Slave (Vállalati rabszolga) névre hallgató szerzemény. Keveredik benne 
a 90-es évek elektronikus tánczenéje, a 70-es évek funkja, mindez a mérsékelt 
ütemeken futó igazán erős és vérkritikus antikapitalista üzenetekkel, ami aztán a 
SNOG-ot a dőlt és vastagon szedett, következetesen minden megjelenési formá- 
jában ugyanúgy alkalmazott, betűtípus emeli ki a sorzenekarok közül. A Corporate 
Slave slágerében mormolt , There is no America, there is no democracy" (ez nem 
Amerika, ez nem demokrácia) és a ,!m just a hard working corporate slave" 
programüzenete nemcsak az Amerikába vándorolt munkát keresőknek, hanem 
az egész világ összes nyakkendős, céges egyenruhás, névtáblás és testületi sza- 
bályzathoz láncolt nyomorultul alulfizetett melósainak is szól. 

A Lies, Inc. (Hazugság Rt) első nagylemezük szintén tartogatott 
meglepetéseket: a Born to Be Mild (puhánynak születni) negatív és 
irónikus kifacsarása az amerikai álom és a motoros vadság , Born 
to be Wild" üzenetének. A dalszövegeik igen masszív kiábrándult- 
ságot, csalódást, iróniát, cinizmust mutatnak, elvetik a tömeges 
birtoklás nyugati ideálját, az amerikai kapitalizmus mohóságát. 
David szövegeiben nemcsak politikai kritika lapul, benne van a gaz- 
dasági és társadalmi problémák egész sora — alapos megfigyelés 
után megfogalmazva. 


, Csak egy keményen melózó 
céges rabszolga vagyok" 


1994-be egy harsányabb technologizált hangzással térnek vissza, 
ezt a Cliche single prezentálja leginkább, de a Hey, Christian God is 
beszabályozott sláger. 1995-ben David belevág egy önálló projekt- 
be: Black Lung (Fekete tüdő). Thrussell munkájába bekapcsol egy 
sor zenei és filmes élményt: Foetus, the Swans, Tom Waits, Cabaret 
Voltaire, Ennio Morricone, Kraftwerk, Lustmorda, Pink Floyd, Leonard 
Cohen, Hawkwind, Nick Cave, Lassigue Bendthaus, ClockDVA, 
Roman Polanski, Stanley Kubrick, Oliver Stone, David Cronenberg, 
John Carpenter, stb. A sampling nagy barátja ő. Imád innen-onnan 
kiollózni ezt-azt, kiállahangminta vétele és újrafelhasználása mellett. 


A Snog 2003-ban kiadja a The Adventures in Capitalism (Kalandok 
a kapitalizmusban) c. DVD-jét, rajta nagyobb slágereinek kollekció- 


ja újrakevert és vizuális változatban. 2005 végén már előzetesként 
kijött a Real Estate Man maxi, a következő lemez (ami egy bestof) 
egyik dalának a többszöri izgalmas interpretálása. 2006-ban aztán 
megjelent a Sixteen Easy Tunes For The End Times, egy jól össze- 
válogatott és izgalmas hangzású bestof. 


A Snog nem mindig könnyen hallgatható zene. 


Időnként bizony hangulat és gyomor is kell hozzá. Habár profin 
szól és meglehetősen ügyes mixelést alkalmaz, a sokféle stílus 
megterhelheti a hallgatót, nem beszélve a fogyasztói társadalom 


ep 


és kapitalizmus durvaságait leíró szövegekről, az összeesküvés-el- 
méletekről. Ettől eltekintve a Snog jó pár száma gyakran ismerősen 
csenghet. Albumborítói igen expresszívek, tipikusan amerikai hipno- 
tikus reklámképek. A kanadai Chris Woods munkája, ő aztán szeret 
szinte már szociokapitalista lelkes arcokat, elégedett fogyasztókat, 
ámulatba esett, csillogó szemű munkásembereket ábrázolni, miköz- 
ben a háttérben ott feszül a márka, a brand, na meg a tőke. Az 
album (szövegi) mondandójára a CD borítójából lehet előzetesen kö- 
vetkeztetni, a zenei stílusára azonban sajnos nem. 


A Snog weblapja is egy gondosan kifejlesztett fricska: A http:/Awww. 
worldwentdown.com/imcc/ webcímen az International Mind Control 
Corporation jelentkezik be, és már 10096-kal rekrutál is. Itt találhatók 
Thrussell side-projektjei, koncertfotók, zenék, diszkográfia, cikkek, 
egyebek. 


Csicsás, céges. I 


Albumok 

Lies Inc. (1992) 

Dear Valued Customer (1994) 

Live in the Global Village (limited-ed. bonus disc, 1994) 
Lies Inc. (limited-ed. 1996) 

Remote Control (antológia, 1997) 

Buy Me...VII Change Your Life (1997) 
Third Mall from the Sun (1999) 

Relax Into the Abyss (remixek, 2000) 
Beyond the Valley of the Proles (2003) 
Your Favourite Electro-Folk Swingers (2003) 
Single-k és EP-k 

Corporate Slave (1992) 

Shop (1992) 

Born To Be Mild (1993) 

Hey Christian God (1993) 

Cliché (1994) 

The Future (1995) 

Make the Little Flowers Grow (1997) 
Hooray!! (1993) 

The Ballad (19983) 

The Human Germ (1998) 

Il Snog, Therefore I am (1999) 
Justified Homicide (2001) 


Egyéb 
Adventures in Capitalism DVD (2003) 
Angst (Movie soundtrack) (2000) (4 track) 


A zenekar weblapja 
International Mind Control Corporation 


ELV 


022 DIVE: Behind The Sun 


Dive / Behind The Sun 
2004 


01. 
02. 
03. 
04. 
05. 
06. 
07. 
08. 
09. 
10. 


Your God 

Lost Inside You 
This Is Me 
Behind The Sun 
Nobody Else 

No, Nothing 

Not Alone 

Heart And Soul 
Dead Man 

This Is The World 


Ejha, visszasüppedek a régi szép Blok57-es 
időkbe és azokba a nyári hangulatokba, ami- 
kor még kanállal megettem délben a tejbe- 
erízt és másztam vissza a meggyfára meggyet 
szedni. Feszes póló volt akkor rajtam, most 
a fejhallgatóm feszes, miközben ezt az albu- 
mot hallgatom. Mert ez egy kreatív zajzene! 
Minimalista vibráló-zümmögő zajszekvencerbe 
ágyazott Dirk Ivens-féle fejéneklés. A Behind 
the sun (A nap mögött - micsoda egy term.tu- 
dományos hippis albumcím!) rég áhított teljes 
méretű lemez, amit Dirk DIVE Ivens idén kiho- 
zott. A Klinik feloszlása óta Dirk mintha keres- 
gélné csak önmagát: Insekt, Blok57, Sonar, 
stb. de most itt ez a zenei teljesség, egy le- 
begő hipnotikus, de kellőképpen szuggesztív 
album, ami egységes, játszadozóan, ólmosan 
szól, van neki egy kellemes bukéja még így 
télvíz idején is. Nekem teljesen a Blok57-es 
időket idézi, annyira durvul csak, amennyit 
mindenképpen kell, olyan kis nojzi és ener- 
getikus, meg elfojtott, amennyit elbírunk és a 


végén egy teljesen chilloutos lágyatmoszféra- 
szám, a This Is The World egy gyönyörű aláfes- 


tő zene bármelyik hidegrázásunkhoz. 


Nehéz róla bármi mást is írni, simán megállná 
a helyét a Delta 2004-es szignáljaként is a té- 
vében. A Lost Inside You egy igazi táncolható 
trekk, a kis diszkrét spanyol speech kelleme- 
sen csücsül benne, az album egyik legdalla- 
mosabb és legmaradandóbb száma. Szeret- 
hető ez az album, noha némi heavy industrial 
noise alapképzettséget feltételez, ettől még 
igazán befogadható. 4 patront oda is ítélünk 
neki máris. 


teret 

023 C-Drone Defect: Nemesis 


C-Drone Defect / Nemesis 
2004 


01. 
02. 
03. 
04. 
05. 
06. 
07. 
08. 
09. 
10. 


Obedience (Eguilibrium Part 1) 
Sin Society 

Kerosene 

Hypocrite 

Sleeper 

Fashion Victim 

Adolescence 

Babel 

Pandemonium 

The Phoenix Complex (Eguilibrium) 


A C-Drone Defect 2004-es lemezébe, a Nemesis-be minduntalan beleakadok. A Neural 
Disorder Syndrome korrekt és maradandó emlékű belépés volt az ilyen harsány indusztriál 
világba, a Nemesissel meg rá is erősített rendesen Marc Horstmeier, az 1975-ös évjára- 
tú zenész. Haujobb Daniel Myer keverte a Nemesist, de ez annyira nem hallatszik rajta, 
elég zajosan és karcosan szól az anyag. A C(ounter)-Drone Defect Nemesise továbbviszi 
a nevét, mindazt a reményt, ami a társadalmi árral való sodródás felszámolását és a 
gondolkodás beindítását kezdeményezi. Aki nem telt még be George W. Véreskezű Bush 
dzsásztiszolásával (justice) és egyéb beszédhangmintáival, a Nemesis során bepótol- 
hatja, van benne bőven. Az indító track, és a záró track felépít egy vonatkozási szálat 
az Eguilibrium c. antiutópiához. Reszelős és irgalmatlanul gyors ritmusba gyömöszölve, 
klausztrofóbiás bölcsességek törnek a hallgatóra: 


, Follow don t lead / Fear, don t dare / CrawI, dont walk / Keep guiet, don t talk" 


Ilyen nagytestvéres kontrollált és elnyomott világ zenei ólomlenyomatai ezek. Nem áll 
messze a Front Line Assembly Millennium / Hard Wired vonalától sem, a Hypocrite 
meg a Pandemonium könnyen újra felismerhető, olyan klubslágergyanús szerzemények. 
Hangkészletében, effektkészletében gazdag, jó sok mély és jó sok magas, félelmetesen 
ledarálja a hallgatót. Adunk neki 3 patront, nyugdíjasoknak és indusztriáltól tömegzene 
felé elfordultaknak ne játsszunk belőle lehetőleg semmit. 


marha 


024 Juno Reactor: Labyrinth 


Sz eymihez EÁ 


JUNO REACTOR / Labyrinth 
2004 


01 - Conguistador Part 1 
02 - Conguistador Part 2 
03 - Giant 

04 - War Dogs 

05 - Mona Lisa Overdrive v2 
06 - Zwara 

07 - Mutant Message 

08 - Angels and Men 

09 - Navras 


A Labyrinth egy kemény, pergős, latinos lemez lett. A Matrix óta a JR 
rendesen rádobta a téglát a gázpedálra. Devin ezt valahogy így fogalmaz- 
ta meg: :"Ütnek benne mindent, amit lehet." A 9 darabos combat zene 
eléggé mutánsra formálta a fejem, kellőképpen mélyen szól, a különféle 
kórusok és vonósok adnak neki egy emelkedett, fennkölt és ünnepélyes 
soundtrack-érzést. Nekem személy szerint a War Dogs az egyik kedven- 
cem, igazán el lehet mondani, hogy autópályán mindenki fölényes lealá- 
zására szolgáló track. Kicsit gyanakvóvá tesz a sok latin gitárpöngetés és 
közülünk senki sem érti, hogy 2004-ben miért kell egy ilyen lemeznek 
egy ilyen semmitmondó címet adni. Öröm a Mona Lisa Overdrive v2, ami 
olyan cyberpunkos mátrixosan menekülős lett. A maxin már korábban hal- 
lott Zwara egy dobzsír és elmebeteg highlight, de nyomába sem érhet a 
legkiválóbb Juno Reactor munkának, a Masters of Univers-nek. A klasz- 
szikus zene utánzása latinos és elektro-jegyekkel átszőve egy különleges 
mintát nyom a JR e lemezére, ami szerintem 3 patront mindenképpen 
megér, de a 4-et már kicsit sajnálom érte, pedig jó anyag, viszont nem 
motivál autokatalitikusan a rendszeres újrahallgatásra. Hangulatfüggő- 
en kezünkbe akadhat néhanapján. Kocsiba azért vigyük magunkkal, ha 
csúcsforgalomban tempósan haladni akarunk trabantos és polski fiatos 
közlekedőtársaink között szlalomozva. 


arha 

025 Rammstein: Reise Reise 


RAMMSTEIN: Reise Reise 
2004 


[01] Reise, Reise 
[02] Mein Teil 
[03] Dalai Lama 
[041] Keine Lust 
[05] Los 

[06] Amerika 
[07] Moskau 
[08] Morgenstern 
[09] Stein um Stein 
[10] Ohne dich 
[11] Amour 


Na, zsuppsz bele! 

Visszatért a Rammstein is! Egyszer a levegőben, egy repülőgé- 
pen (habár Isten nem adott nekünk szárnyakat), egyszer Tibet, 
egyszer Amerika, másszor meg Moszkva. Bagdad most kimaradt, 
de nincs is már a Földön ilyen nevű város, kár rá szót fecsérelni, 
Laibach már eltáncolta... 


Németeink kicsit belassultak az összképet tekintve, túlnyomórészt 
lefékezett ritmusokkal, lírai szólamokkal és kevésbé mélységbe 
hatoló metaforikus szövegekkel. Első hallásra markánsan a maxin 
is kiadott számok tűnnek a lemez erősségeinek, a többi hamar 
könnyen felejthető darab. De aztán sokadjára már megszokja az 
ember a jetleget, és a többi is megkedvelhető. Nekem személy 
szerint a LOS c. szám elég spongyolának és tölteléknek tűnik, 
pont az album közepére biggyeszteni egy ilyen gyengécske szá- 
mot? Utána azért menti a helyzetet az Amerika (egy valódi him- 
nusz) és a Moskau (gyévocska kellett bele nagyon). A rammsteini 
érzelgős líra amolyan Seemann és Klavier sorozatát megkoronázó 
zárószám az Amorur tartja ezüsttálcán a rég várt művet. Egyesek- 
nek tetszeni fog, de akik nagyobb zúzást vártak, most nem fognak 
tapsikolni. 203 töle 


Nekem ez most 4 patron, azt - úg Los lőtte ki... 


delel 


026 Prodigy: Always Outnumbered Never Outgunned 


2004 

1. Spitfire 

2. Girls 

3. Memphis Bells 
4. Get Up Get Off 
5. Hot Ride 

6. Wake Up Call 
T. Action Radar 
8. Medusas Path 
9. Phoenix 

10. You1I Be Under My Wheels 
11. Way It Is 


12. Shootdown 


A Prodigy most odavág rendesen. 

Az Always Outnumbered Never Outgunned nem kimondottan a Fat of the Land egyenes 
folytatása, ezért képes így 7 év várakozás után kellő meglepetést okozni. Jót tett-e ez 
a hosszú idő a kísérletezésnek? A raverek, Liam Howlett meg az egész Prodigy-maszlag 
nem egy jövőbe mutató lemezt dobott össze, sokkal inkább egy 80-as évek klimpírozá- 
sát, elborult és giccses design-ját, eklektikus eltévelyedéseit felhasználó (kifigurázó?) 
nyugtalan vibrálását és csörömpölését gyömöszölte bele a műbe. A nagy igyekezetben 
sikerült egy ugyan hallgatható, de azért unalmas, már már irritálóan vegyigyümi zenét 
alkotni. Már a felfrissült weblapjuk, az összehányt typewriter, a mozaikos-montázsos 
cover art és a szemvájó lila-rózsaszín-ciklámen színek vizuálisan is alátámasztják az 
eredményt. A felütés igen jó, a Spitfire odavág vascsővel rendesen mellkasba, igazi zsír 
és basszusgazdag track, de ami utána jön, a nyekeregtetés, csajszinyivák, az iskolai 
csengőszó, a technotronic-szerű rap kellemetlen kamaszkori emlékeket idéz fel és ki- 
veri az embert tőle a veríték. Ha valamit lesavaz a végén az összproduktum, akkor az a 
Shootdown, ami a vokáltól eltekintve jó alapokra épít. 


Nagy a gyanúm, hogy ezzel a lemezzel nemsokára a bolhapiacon is lehet majd találkoz- 
ni. Ez az anyag nem ér többet 3 patronnál, persze ha a DJ-k beruháznak rá, mi meg pár 
itallal többet gurítunk le és már a boldog-giccses 80-asrévek retroja sem riaszt vissza 
minket a zsibbadtság miatt, akkor lehet még rá esetleg jót bulizni is. 


HAN he 

02/ Fixmer / McCarthy: Between The Devil... 


FV GM-E RZ MM € CK RTHEY 


2004 


01 
02 
03 
04 
05 
06 
07 
08 
09 
10 
11 
12 


Freefall 

Come Inside 
Splitter 

Through A Screen 
Run 

By Any Other Name 
You Dont Know Me 
Tight Fit 

Destroy 

Nut Split 

Spinner 

You Want It 


A 2004-es év egy az egyben a nagy comeback-év volt. 

Bár a Nitzer Ebb feltámasztásáról már nem is lehetett ábrándokat kergetni tovább, 
jött azonban valami vérpezsdítően új és korszerű: egy oldschool EBM-Noise lemez 
Douglas McCarthy-val, kevés marketinggel, sok fellépéssel és annál átütőbb sikerrel. 


Miért is jó ez az abum? 


Abszolút régi vasakat üt meg, amolyan NE nosztalgia-trip, tele jobbnál jobb munkázós 
számokkal. A Freefall már első hallásra bevési magát az agykéregbe, eltalált melódia, 
jó szöveg és bár az eredeti szám is nagyon jó (bár lehetett volna még tisztítani, keverni 
rajta kicsit, mert mintha enyhén zajos lenne, de tényleg csak ez a legnagyobb hibája), 
mégis a Hacker mixe, ami a Freefall maxin jelent meg, az az igazi pezsgős-zakatolós. 
A monoton trafózümmögésbe burkolt ritmusok, a visszhangos refrének és az azokat 
időnként felváltó valóságos nyaki ereket kiduzzasztó ordítások megteszik a hatásukat, 
a számok minden erőlködés nélkül hipnotizálják az EBM és noise kedvelőket. 


Nagyon energikus a cucc, elaludni képtelenség rá. Legfeljebb mechanikusan táncolni 
és a kényszerzubbonnyal kiérkezett ápolók ágyékába rúgni egy jó nagyot. 


Így kell ezt csinálni barátaim, itt kezdődik a 2004-es évben az-EBM feltámasztása! 
Minden hezitálás nélkül 5 patront érdemel és elő a folytatással! 


artana 


sisazétttlEE 

028 Venetian Snares: Rossz csillagzat alatt született 


(2LP/CD) 
2005 


. Sikertelenség 
. Szerencsétlen 


. Öngyilkos vasárnap 

. Felbomlasztott mentőkocsi 
. Hajnal 

. Galamb egyedül 

. Második galamb 

. Szamár madár 

. Hiszékeny 

. Kétsarkú mozgalom 

. Senki dala 


Ha most azt gondolnátok, hogy valami vicc 
jön, elárul, hogy nem. Az információk gön- 
gyölítéses és heurisztikus kutatása során ju- 
tottam el a fenti albumhoz és rengeteg olyan 
dolgot tudtam meg, amiket kénytelen vagyok 
most itt megosztani. 


Kezdem az elején, ahol az egyik legtanulságo- 
sabb történet mászott bele az arcomba. Van 
az úgynevezett Rants242 yahoogroups-os le- 
velezési lista, ami a Front242 rajongói köré 
szerveződik. Ott volt egy ilyen topic újabban, 
hogy kit milyen zeneszám / album vág mostan- 
ság leginkább földhöz. Írt egy srác, hogy neki a 
Venetian Snares legfrissebb anyaga okoz örö- 
met, és amint az angol üzenetben felfedeztem 
a "Rossz csillag alatt született" magyar kifeje- 
zést, elkezdte piszkálni az agyam, hogy miről 
is van szó. Magyar projekt-e vagy csak ma- 
gyar névvel jött ki a lemez, illetve van-e bármi- 
féle magyar vonatkozása. Elsőként Google-t 
kérdeztem, tud-e valamit mondani a Venetian 
Snares-ről. Éppen tudott, de magáról a ma- 
gyar nyelven jegyzett lemez hátteréről sokat 
nem árult el. Színtiszta magyar elborult szám- 
címek. Tovább kezdett izgatni, mi is lehet ez, 
mert az apránként kiderült, hogy a VS nem 
magyar, hanem kanadai formáció, egy szakál- 


KPT 


las, Aaron Funk nevű, teljesen elvont gyerek 
munkáit takarja, akinek az anyja a terhesség 
ideje alatt fejhallgatóval a Tubular Bells-t hall- 
gatta, miközben Aaron az anyaméhben szüle- 
tése előtti első zenei élményeit kapta. Aaron- 
nak azonban semmi köze a magyarokhoz, 
mégis csinált egy ilyen lemezt. Mikor az utolsó 
byte is lefolyt, feltárult a műve. Egy borzasztó- 
an lehúzós és gyönyörű depresszív dolgozat, 
amilyet utoljára talán a Death In June csinált 
az Operation Hummingbird-del. Hogyan is 
jutott el ezekhez a beborult magyar számcí- 
mekhez? Innen pedig kezdődik a legenda... 


Elkezdvén görgetni az információdarabkákat 
a metakeresőkben, eljutottam odáig, hogy 
egy Reszo Seress nevű komponistának a 30- 
as években írt zenéit mosta át a Venetian 
Snares breakbeattel, klasszikus hangszerek- 
kel, zongorával, hegedűvel, dobokkal és némi 
elektronikával. A. furán. írt Reszo Seress-re 
rákeresve eljutottam a Seress Rezső névhez, 
7. ) pedig megnyílt az adatpálya mint 

: aszirom. Lehet, hogy sokak számára 


(0) 
. teljesén ismeretlenül "cseng e magyar zene- 


irző nevé, ha engem kérdezett volna vala- 
öntam volna a szemöldököm és kicsit 
: g ez zrégéé 4 JER 

sem hallottam tőle eddig. Viszont világhírnév- 
re tett szert, ismerték Párizstól Londonon át 
egészen New Yorkig. Ugyanis egy mélyen de- 
pressziós zongorista volt, akit egy nap a ba- 
rátnője elhagyott, felbontva jegyességüket. 
Ekkor a magába zuhant művész leült egy va- 
sárnap délután a zongorájához és a fejében 
kavargó dallamokból komponált egy számot, 
ami aztán vírusként terjedt a világban. A ki- 
adók eleinte hevesen csapták be az ajtót, 
mikor Seress megmutatta nekik a legfrissebb 
szerzeményét, úgy vélték, ennyire fájdalmas 
dallamot nem szabadna kiadni, egyáltalán 
embereknek lejátszani. Ez a mélységesen fáj- 
dalmas dal a Szomorú vasárnap nevet visel- 
te, angolul Gloomy sunday-ként vált ismertté 
(A lemezen Öngyilkos vasárnap). Ami ezután 
jött, az az igazán érdekes: a dal bejárta a vilá- 
got és tömeges öngyilkossági hullámot váltott 
ki mindenhol. Csalódott, reménytelen szerel- 
mesek vetettek véget az életüknek, kiégett 
énekesek és művészek dobták magukat a 
halálba, fiatalok vesztek el és a Szomorú va- 
sárnap kottája vagy dallama mindenhol jelen 
volt. Sok helyen megindult a dal elleni kam- 
pány, követelték, hogy tiltsák be a nyilvános 
játszását, további kiadását, maga a BBC is 
azon töprengett, hogy megvonja a szám su- 
gárzási engedélyét. Számtalan történet ke- 


ringett a Gloomy sunday körül, máig nagyon 
sokan dolgozták fel, adták elő, köztük Frank 
Sinatra, Ray Charles, Björk, a Christian Death 
és most ez a kanadai Aaron gyerek: egy han- 
gulatilag igen egységes, nyugtalan és végte- 
lenül beteg lemezen. Nos, így jutottam el a 
történet végére. Mert ez a lemez nem való 
ám mindenkinek. Lelkileg instabil emberek 
semmiképpen ne hallgassanak bele, ugyanis 
Seress g Venetian Snares valamire igencsak 
ráérzett. Arra, hogy a zenével ölni lehet. A dal- 
lal rengeteget foglalkozott a zenetörténelem, 
aposztrofálták így is, hogy THE SONG, THAT 
CAN KILL YOU, THE SUICIDE SONG. Seress 
végülis öngyilkos lett, kiugrott az ablakon, de 
megmentették az életét. A kórházban egy da- 
rab dróttal fojtotta meg magát. 


És most jól kapaszkodjatok meg: 


Seress volt az, aki olyan örökzöld slágerekkel 
ajándékozott meg bennünket, mint a Gyere 
Bodri kutyám és a Szeressük egymást gye- 
rekek. 


Én eddig mit se tudtam róla és a zenéjéről, vi- 
szont Kanadában meg kellett születnie a Rossz 
csillag alatt született szaggatott breakbeattel, 
sok-sok kísérlettel és idegbetegséggel fer- 


tőzött atmoszférájának, soundscape-jének, 
hogy e nagyszerű hazai zeneszerző előkerül- 
jön. Metainformációhalmaz a Front242-től a 
Bodri kutyáig. Meg annál is tovább. Zenék és 
pszichikai hatásuk. 


Még néhány érdekes adalék: 


A Gloomy Sunday-ből és Seress életéből nagy 
sikerű filmet is forgattak. A Szomorú vasárnap 
szövegét több mint 100 nyelvre lefordították. 
A kortárs zeneszerzőnk, Presser Gábor egy 
ideig egy házban lakott Seressel, aki emlékei 
szerint folyton a Szomorú vasárnapot játszot- 
ta lakásában. Seress nem tudott rendesen 
zongorázni, két ujjal pötyögte a dallamokat. 

029 A Headscan mintafelismerése és halott ezüst égboltja 


lemezelőzetes 


A Claude Charnier és Christian Pomerleau, a két 
montreáli zenész, akik már jó ideje kotlanak az új, Pattern 
Recognition című albumukon, hamarosan befejezik az 
alkotást. Az új anyagot már bemutatták a nyár folya- 
mán montreáli fesztiválokon, hatalmas videovetítéssel 
és surround hangzással. 


A Headscan hivatalosan 2000 januárjában indult és nagyjából 
onnan folytatta, ahonnan a szépemlékű ClockDVA abbahagy- 
ta, csak nagyobb elánnal és kreativitással, de ugyanazokon 
a tudományos alapokon. "High-Orbit Pioneers" címmel adták 
ki első zenei anyagukat, aztán az Art Of Fact kiadóhoz szegőd- 
tek és első teljes hosszúságú és meglehetősen impresszív 
industrial-trance-ebm lemezüket, a "Shaper and Mechanist"- 
et. Nagyon sötét és erősen magával ragadó hanganyag, akár 
egy mozi soundtrack a gondolatainknak. Nem tudod kivonni 
magad a hatása alól. A most soron következő album még 
dinamikusabb és átitatóbb mind a testnek, mind a léleknek. 
Még a múlt tél folyamán le lehetett tölteni a weblapjukról 
pár apró snippetet az új számokból és azoktól is eléggé tátva 
maradt az ember szája. Különösen a Lolife ragadja meg az el- 
mét. Az a csodálatos a Headscan munkájában, hogy gondo- 
latokat, ötleteket a science-fiction írások és filmek világából 
átfordítják a zene nyelvezetére és mindezt úgy, hogy képes 
egyensúlyban maradni. Nézetük szerint az elektronikus zene 


szorosan kapcsolódik a technológiai és információs forradal- 
makhoz. Interaktív virtuális valóság projekjeikhez legyártják 
a maguk videó és audió körítését, egyfajta multimédia cso- 
magot kínálnak, transzhumanista, filozófiai és technológiai 
kompresszióban. A Headscan ragaszkodik az élő fellépések- 
hez (sajnos csak a saját kontinensén), egyszerre ragadja meg 
mentálisan és audiovizuálisan a közönségét. 


A Pattern Recognition (Mintafelismerés) nem William 
Gibson azonos című regényéhez kötődik, bár a cyberpunk 
regényíró is sokszor inspirálja a Headscant. Már neve volt 
a gyereknek, mikor W.G. regénye megjelent, sokáig hezi- 
táltak is rajta, hogy most maradjon-e vagy kereszteljék át, 
de végülis maradt. Eredetileg a mesterséges intelligen- 
cia és beszédfelismerés nagy tudományos alakjának, Ray 
Kurzweilnak az alapötletére épít, mely szerint minden kö- 
rülöttünk minták, mintázatok halmaza, maga a nyelvünk 
és az emberi memória is, és mindezek felismerése, azono- 
sítása juttat bennünket, közelebb a Világ megismeréséhez. 
Az új anyagról előzetésként kiadott Dead Silver Sky 7 számos "! 
maxiról a kiadó honlapjáról letölthető pár részlet, de szomo- 
rúan tapasztalhatjuk, hogy a hazai disztribúciója még várat 
magára és az Art Of Fact is egy sajtóanyagban már 2005-öt ; 
emleget megt és S KANGsát medléló is várunk. Erre a mintára. 7" 


Headscan: Pattern Recognition 


(2004 vége / 2005 eleje) 

A HEADSCAN médiában és információban igen gazdag weblapja: 
www.headscan.ca 


A zenekar kiadója: 


www.artoffact.com 


01 Zero Sun 

02 Terra Incognita 

03 Synchrony 

04 Sentinel 

05 Permafrost 

06 Dead Silver Sky 

07 Arrache-Moi 

08 Lolife 

09 Dissolution 

10 Carnal Knowledge 
11 Antenna Manifold 

12 Desiderata 

13 Hi-Motion Model 

14 Slipstream [monocraft!] 
15 Corroded Center Pole 
16 Concrete Insects 


030 Izom és gyűlölet: Muscle and Hate Nitzer Ebb Tribute 


MUSCLE AND HATE 


A TRIBUTE TO 


NITZER EBB 


[0 AGotLAnORANON BETWEEN BENABTIAN A.KOMOR AND xPa 


Régi perfekt alkotásokat remixelni bátorság dolga. Nem csak azért mert az 
eredeti számok már önmagukban is sikeresek lettek, hanem mert ha sem 
koncepció nem áll rendelkezésünkre, sem magabiztos remix-technikai 
tudás, könnyen arra az ingoványos területre tévedhetünk, mint a gyatra 
tribute-lemezek készítői: tuti a bukás, a fanyalgás garantálva, nemcsak 
CD-n nem kell, de még a merevlemezről is törölni fogjuk a tévedést. 
A Muscle and Hate Nitzer Ebb feldolgozás ennek grandiózus ellenpéldája. 


McCarthy és a NE legrebellisebb számait fényezte ki most két úr: NN 
és NN. Gratulációnkat kiérdemelték, mert amit még modern effektekkel 
és mély basszusadalékanyagok hozzáadásával kihoztak az eredetiből, 
amellett nem lehet szó nélkül elmenni. Az anyag igazán erős lett, mintha 
csak új lenne. Ráadásul olyan problémás szám esetén, mint a Fun to 
be had, meglepően tökéletes és agybamászó lett az átdolgozás, meg- 
kockáztatom, még egy fokkal jobb is az eredetinél. Megnyugtató, hogy a 
10-számos lemez ugyanolyan izzadt, fülledt és fojtottan agresszív, mint a 


NE volt fénykorában. Egyetlen szemöldökfelvonásomat az okozza, hogy 
egy-két számról több reinterpretációt is tartalmaz. Habár ezek is kétség- 
telenül megállják a helyüket, mert kiválóan táncolhatók, megnyomják a 
pulzust, a fordulatszámot, az éneksávok meg egyenesen bemásznak a 
szemeid mögé, mégse ártott volna (ezek megtartása mellett) megboly- 
gatni mondjuk pár másik abszolút ütő NE slágert, mondjuk a Belief-et 
meg a Family Mant. Innen üzenem az alkotóknak, hogy még nem késő. 


A Muscle and Hate bocsánat, de nem vasárnap délutáni lemez! Sok- 
kal inkább utcára, kocsiba, nyilvánosságra és közterekre való. Amíg 
McCarthy és emberei elő nem jönnek valami új anyaggal, addig is nyu- 
godtan lehet büntetni ezzel a békés és unalmas lakótelepet, az igazolta- 
tó korrupt rendőröket, a bürokrácia, a hatóság mocskos és méregdrága, 
önmagát is megszervezni képtelen, logikatlan gépezetét. Ja, és buliba is 
mindenképpen vinni kell. 


1 unicummal párosítva igazán felvértez mindenfajta b""""gatás ellen. 


Kontroll, itt vagyok! 


faratgta 


sham4n 
ghora 
ghora 
sham4n 


pudli 


hornyii 
pudli 

pudli 
PETERFALK 
zsirkutya 
zsirkutya 
jussi" 
zsirkutya 
zsirkutya 


pudli 


zsirkutya 


D pest 
PETERFALK 


hornyii 


hornyii 


alvadni kellene lassan 
ugyan 

fiatal még a zido 
reggel nem ugy vettem eszre :/ 


szét van szedve a konyhám darabokra. 
semmim sincs. asszem megeszek néhány billentyüt a keyboardrol, 
amit ritkán használok 


na fust mar van remelem piritos is lesz 


haver itt volt peströl, aszongya na te is vidéki vagy... 
mondom mi van? 
permetezo volt a hatadon? 


huhh, ha ez is a kolleganod akkor holnaptol kincstaros leszek 


baszki, raesett labamra rud szalami, lehet eltort labujjam 
zsirkutya:DDDDDDDDD 

majd rairjak balesetin jegyzokonyvre 

tores oka: szalami 


hubok olyanok mint a sereg. emberek kiscsoportos ovodás 
végzettséggel dirigálnak. nem kell vele törödni 


ne szolj be mert leszakad a hinta alattad 


stomnak is vannak kooroszlanjai? 
neki ko orban viktorai vannak 


aztan ettol ok olyan picsa elitek lettek mert kb arra tellik hogy idetlen ruhakban 
idetlen sminkekeben billegjenek 
ja divat, kb azok lesznek a gotok akiket kis korukban is mindig elzavartak a jaccoterrol a tobbiek 


f 

MUMUS 
MUMUS 


pudli 


stom 
c AStrangez 
zsirkutya 


pudli 


zsirkutya 


acstomXz 


hornyii 
pudli 
DERRICK 
zyan 
hornyii 
PrOd16Y 
zsirkutya 
PrOd16Y 
zyan 
zsirkutya 
zsirkutya 
hornyii 
zsirkutya 
PrOd16Y 


Crit te vagy a magyar államvasutak don juan-ja 
lesnék ám, mint a lukinyúl:D 


tegnap este 6os kelés után, 01:00 kor beparancsoltam magam az ágyba, 
3:00 ig forgolodtam mint egy kurva dönernyárs... reggel meg fasza volt 


ha mar ufonak nem sikerult, majd zian kiircsa a csatit 
kedvencem teli gazpalackra csap hegesztese 
legfejjebb kismexakitohoz kiballaghacc lepcsohazba 


x Nincs olyan no, akivel ne feküdnék le, csak olyan, akirol nem szeretném, 
ha más is megtudná, hogy lefeküdtem vele... 


informatikus amfetamin: exe 


"a jovo pinaja a segg" 


sörözö csaj amugy is gaz foleg ha 13 eves.... 

na 13 éves csajok. jo uton vagytok a magánzárka meg a seggbekurás fele 
heh. pont azt mondom hogy 13 eves mekkora sucks mar 

18 eves voltam mikor szuletett :DDD 

:-)) 

en meg most se vok 18 

en meg csak 17 

junisuban lehet betoltom... meg gondolkodok rajta... 

ne toltsd be, virusos 

majd mi eldontjuk 

pudli biztos ezt a kepet akartad kuldeni? 

vezsek egy hamisitott szuletesi anyakonyvi kivonatot 1991 bol 
vezsel 

az a szar, h ha betoltod nincs visszaut 

